
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1037 


25 Ιουλίου 2003 


ΑΠΟΦΑΣΕΙΣ 


Αριθ.ΔΙ/Γ/12808 

Έγκριση Κανονισμού Προμηθειών της Δημόσιας Επιχεί¬ 
ρησης Αερίου (ΔΕΠΑΑ.Ε.). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν.1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α/1985). 

2. Τις διατάξεις του Π.Δ. 27/1996 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α/1996). 

3. Τη διάταξη της παρ. 5 του άρθρου 7του Ν. 2364/1995 
(ΦΕΚ252/Α/6.12.1995). 

4. Την απόφαση του Διοικητικού Συμβουλίου της ΔΕΠΑ 
ΑΕ (Συνεδρίαση 770/2 της 18.4.2003) 

5. Τα 114613/6.5.2003 και 115962/13.6.2003 έγγραφα 
του Διευθύνοντος Συμβούλου της ΔΕΠΑ ΑΈ. προς το 
Υπουργείο Ανάπτυξης. 

6. Το γεγονός ότι η απόφαση αυτή δεν προκαλεί δαπά¬ 
νη στον κρατικό προϋπολογισμό, αποφασίζουμε: 

Εγκρίνουμε τον κανονισμό προμηθειών της Δημόσιας 
Επιχείρησης Αερίου (ΔΕΠΑ ΑΕ), ο οποίος έχει ως εξής: 


ΔΗΜΟΣΙΑ ΕΠΙΧΕΙΡΗΣΗ ΑΕΡΙΟΥ ΑΈ. 
ΚΑΝΟΝΙΣΜΟΣ ΑΝΑΘΕΣΗΣ & ΕΚΤΕΛΕΣΗΣ ΠΡΟΜΗΘΕΙΩΝ 
ΙΟΥΝΙΟΣ 2003 
ΔΕΠΑΑ.Ε. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΓΜΕΡΟΣ 

ΠΑΡΑΡΤΗΜΑΤΑ 

ΠΑΡΑΡΤΗΜΑ Α : ΣΤΟΙΧΕΙΑ ΠΡΟΚΗΡΥΞΗΣ ΔΙΑΓΩΝΙΣΜΟΥ 
ΜΕ ΑΝΟΙΚΤΗ ΔΙΑΔΙΚΑΣΙΑ 

ΠΑΡΑΡΤΗΜΑ Β : ΣΤΟΙΧΕΙΑ ΠΡΟΚΗΡΥΞΗΣ ΔΙΑΓΩΝΙΣΜΟΥ 
ΜΕ ΚΛΕΙΣΤΗ ΔΙΑΔΙΚΑΣΙΑ 

ΠΑΡΑΡΤΗΜΑ Γ1 : ΔΙΑΔΙΚΑΣΙΑ ΔΙΑΠΡΑΓΜΑΤΕΥΣΗΣ ΜΕ ΔΙΑ- 

ΓΩΝΙΖΟΜΕΝΟΥΣ ΠΡΟΜΗΘΕΥΤΕΣ 
ΠΑΡΑΡΤΗΜΑ Γ2 : ΔΙΑΔΙΚΑΣΙΑΔΙΑΠΡΑΓΜΑΤΕΥΣΕΩΝ ΧΩΡΙΣ 
ΔΗΜΟΣΙΕΥΣΗ ΠΡΟΚΗΡΥΞΗΣ 

ΠΑΡΑΡΤΗΜΑ Δ : ΣΤΟΙΧΕΙΑ ΠΟΥ ΘΑ ΠΕΡΙΕΧΟΝΤΑΙ ΣΤΗΝ 
ΑΝΑΚΟΙΝΩΣΗ ΓΙΑ ΤΗΝ ΚΑΤΑΡΤΙΣΗ ΠΙΝΑ¬ 
ΚΩΝ ΠΡΟΜΗΘΕΥΤΩΝ 
ΠΑΡΑΡΤΗΜΑ Ε : ΠΙΝΑΚΕΣ 

ΠΙΝΑΚΑΣ 1: ΕΓΚΡΙΣΗ ΣΚΟΠΙΜΟΤΗΤΟΣ 

ΠΙΝΑΚΑΣ 2Α: ΑΠΟΣΦΡΑΓΙΣΗ ΠΡΟΣΦΟΡΩΝ 

ΠΙΝΑΚΑΣ 2Β: ΑΞΙΟΛΟΓΗΣΗ ΠΡΟΣΦΟΡΩΝ 

ΠΙΝΑΚΑΣ 3: ΚΑΤΑΚΥΡΩΣΗ ΔΙΑΓΩΝΙΣΜΟΥ 

ΠΙΝΑΚΑΣ 4: ΑΝΑΘΕΣΗ ΠΑΡΑΓΓΕΛΙΑΣ - 
ΥΠΟΓΡΑΦΗ ΣΥΜΒΑΣΗΣ 

ΜΕΡΟΣ Α' 

Άρθρο 1 

ΑΝΤΙΚΕΙΜΕΝΟ ΚΑΝΟΝΙΣΜΟΥ ΠΡΟΜΗΘΕΙΩΝ 

1.1 Αντικείμενο του Κανονισμού Προμηθειών είναι να 
εκφράσει την Πολιτική και να καθορίσει τις Διαδικασίες 
εκείνες που αφορούν στην Προμήθεια υλικών και υπηρε¬ 
σιών σε όλους τους τομείς δραστηριότητας της ΔΕΠΑ 
Α.Ε, με σκοπό: 

α. την κατοχύρωση των συμφερόντων της ΔΕΠΑ, 
β. την εξασφάλιση της ομαλής και απρόσκοπτης λει¬ 
τουργίας των πόσης φύσεως εγκαταστάσεων της ΔΕΠΑ, 
γ. την διαφύλαξη του κύρους της ΔΕΠΑ και των υπαλ¬ 
λήλων της. 

1.2 Είναι ευνόητο ότι οι πιο πάνω σκοποί δεν επιτυγχά¬ 
νονται μόνο με την ύπαρξη κανονισμού και διαδικασιών 
αλλά κυρίως με την ενσυνείδητη προσπάθεια όλων εκεί¬ 
νων που συμμετέχουν άμεσα ή έμμεσα στις δραστηριό¬ 
τητες αγοράς υλικών και υπηρεσιών. 

1.3 Σε προμήθειες υλικών και υπηρεσιών όπου υφίσταται 
ειδική νομοθετική ρύθμιση, ή/και Οδηγία της Ευρωπαϊκής 
Ένωσης, στο πεδίο ορισμού της οποίας εμπίπτει η Εταιρία 
ή οι δραστηριότητές της, η ειδική νομοθετική ρύθμιση ή η 
Οδηγία αυτή υπερισχύει του παρόντος κανονισμού. 

Η ανάθεση των Προμηθειών πραγματοποιείται από την 
Δ/νση Προμηθειών. 

1.4 Από τις διατάξεις του παρόντος Κανονισμού Προ¬ 
μηθειών εξαιρούνται: 

ί. Η αγορά φυσικού αερίου 

ϋ. Οι προμήθειες ειδών, για τα οποία οι τιμές ή και οι πο¬ 
σότητες επιβάλλονται στη ΔΕΠΑ από το Κράτος 
ΙίΙ. Οι προμήθειες που διενεργούνται στα πλαίσια διε¬ 
θνούς συμφωνίας, που έχει συναφθεί μεταξύ του Ελληνι¬ 
κού Κράτους και μιας ή περισσοτέρων χωρών 
ιν. Οι προμήθειες υλικών μικρής αξίας, του Κλιμακίου 1 
ν. Οι συμβάσεις που ρητά εξαιρούνται από τις Κοινοτι¬ 
κές Οδηγίες για λόγους άλλους από το ύψος της αξίας 
τους 


νι. Κάθε δοσοληψία επί Ακινήτων π.χ. αγοράς, ενοικία- 
σης κ.λπ. 

νϋ. Διαφημίσεις - κοινωνικές εκδηλώσεις και έκτακτες 
Δαπάνες Δημοσίων σχέσεων. 

νίϋ. Οι προμήθειες υλικών απο εργολάβους της ΔΕΠΑ 
για λογαριασμό της που διενεργούνται σύμφωνα με τους 
όρους των αντιστοίχων συμβάσεων κατασκευής Εργων 
που έχουν υπογράφει με αυτούς. 

ιχ. Τυχόν άλλες περιπτώσεις, που θα καθορίζει το Διοι¬ 
κητικό Συμβούλιο της ΔΕΠΑ, 

Οι παραπάνω εξαιρέσεις δενστερούντην ΕΤΑΙΡΕΙΑτου 
δικαιώματος να εφαρμόζει ελεύθερα και στις περιπτώ¬ 
σεις αυτές τις διατάξεις του Κανονισμού Προμηθειών, 
εφόσον τούτο είναι δυνατόν και οι συνθήκες το επιτρέ¬ 
πουν. Σε κάθε όμως περίπτωση, για τις ανωτέρω εξαιρέ¬ 
σεις θα πρέπει να υπάρχουν ειδικές διαδικασίες που, μα¬ 
ζί με τον αντίστοιχο προϋπολογισμό, θα εγκρίνονται από 
το όργανο που είναι αρμόδιο για την κατακύρωση του δια¬ 
γωνισμού. 

Άρθρο 2 
ΟΡΙΣΜΟΙ 

2.1 Για τους σκοπούς του παρόντος Κανονισμού έχει 
χρησιμοποιηθεί ενιαία ορολογία για τις παρακάτω λέξεις 
ή φράσεις σύμφωνα με το νόημα που τους προσδίδεται 
στο παρόν άρθρο. 

ΕΤΑΙΡΕΙΑ: Η ΔΗΜΟΣΙΑ ΕΠΙΧΕΙΡΗΣΗ ΑΕΡΙΟΥ Α.Ε. 

Αναθέτων φορέας: Η ΔΗΜΟΣΙΑ ΕΠΙΧΕΙΡΗΣΗ ΑΕΡΙΟΥ 
Α.Ε. 

Διεύθυνση Προμηθειών: Η οργανωτική μονάδα της 
ΕΤΑΙΡΕΙΑΣ η οποία έχει σαν κύριο αντικείμενό της όλα τα 
θέματα αγορών ή μισθώσεων υλικών και υπηρεσιών, με 
εξαίρεση τις περιπτώσεις που προσδιορίζονται στο Αρ¬ 
θρο 1.4. 

Αιτούσα/ενδιαφερόμενη Υπηρεσία: Η Οργανωτική μο¬ 
νάδα της ΕΤΑΙΡΕΙΑΣ που συντάσσει την αίτηση προμή¬ 
θειας υλικών ή υπηρεσιών. 

Αρμόδιος Διευθυντής: Ο Διευθυντής στον οποίο υπάγε¬ 
ται η Αιτούσα Υπηρεσία. 

Αποθήκες: Οι χώροι στις κατά τόπους οργανωτικές μο¬ 
νάδες της ΕΤΑΙΡΕΙΑΣ όπου αποθηκεύονται και συντηρού¬ 
νται υλικά. 

Παραλαμβάνουσα Υπηρεσία: Η οργανωτική μονάδα η 
οποία επιλαμβάνεται της Ποσοτικής/Ποιοτικής παραλα¬ 
βής Υλικών. 

Προμηθευτής: Το φυσικό ή νομικό πρόσωπο που ανα¬ 
λαμβάνει την προμήθεια υλικών ή/και την παροχή υπηρε¬ 
σιών. 

Υλικά: Όλα τα αγαθά που αποτελούν αντικείμενο αγο¬ 
ρών ή μισθώσεων όπως ανταλλακτικά, εξοπλισμός εγκα¬ 
ταστάσεων, έπιπλα, σκεύη, οχήματα, ηλεκτρονικός εξο¬ 
πλισμός, καθώς και προγράμματα Η/Υ κλπ. 

Υπηρεσίες: Η παροχή πάσης φύσεως υπηρεσιών στην 
ΕΤΑΙΡΕΙΑ από νομικά ή φυσικά πρόσωπα που αποτελούν 
αντικείμενο μισθώσεως, όπως οι φυλάξεις, οι ασφαλίσεις, 
οι εκτελωνισμοί, οι εργασίες επιθεώρησης και ελέγχου 
εξοπλισμού, επιβλέψεις κατασκευής Έργων, οι μεταφο¬ 
ρές προσωπικού και υλικών, οι συμβάσεις συντήρησης 
μηχανημάτων, υπηρεσίες συντήρησης και επισκευών, 
υπηρεσίες χερσαίων μεταφορών, τηλεπικοινωνιακές 
υπηρεσίες, ή υπηρεσίες συμβούλων, χρηματοοικονομι¬ 
κές υπηρεσίες, υπηρεσίες πληροφορικής, έρευνας και 
ανάπτυξης, λογιστικής, έρευνας αγοράς, παροχής συμ- 

βουλών διοίκησης, υπηρεσίες παροχής επιστημονικών 
και τεχνικών συμβουλών, υπηρεσίες καθαρισμού κτιρίων 
και διαχείρισης ακινήτων, υπηρεσίες εκδόσεων και εκτυ¬ 
πώσεων, αποκομιδής απορριμμάτων, υπηρεσίες εκπαί¬ 
δευσης και επαγγελματικής κατάρτισης, υπηρεσίες πα¬ 
ροχής ΙάίΓά ραιΐγ ΙορίεΙίοείαποθηκεύσεις, διανομές) 

Προδιαγραφή ή Τεχνική Περιγραφή: Το κείμενο που 
οριοθετή με σαφήνεια και πληρότητα τα φυσικά και τεχνι¬ 
κά χαρακτηριστικά ενός υλικού ή μίας υπηρεσίας σύμφω¬ 
να με αποδεκτά διεθνή πρότυπα 

Προσφέρων/Υποψήφιος: «Προσφέρων» είναι ο προμη¬ 
θευτής, ο εργολήπτης ή ο παρέχων υπηρεσίες που υπο¬ 
βάλει προσφορά, και «υποψήφιος» εκείνος που έχει ζητή¬ 
σει να συμμετάσχει σε οποιαδήποτε διαδικασία του πα¬ 
ρόντος Κανονισμού. Ο παρέχων υπηρεσίες μπορεί να 
είναι φυσικό ή νομικό πρόσωπο. 

Συμφωνία - Πλαίσιο: Είναι η συμφωνία της ΕΤΑΙΡΕΙΑΣ 
και ενός η περισσοτέρων από τους προμηθευτές, ή παρέ- 
χοντες υπηρεσίες, η οποία αποσκοπεί στον καθορισμό 
των γενικών όρων των συμβάσεων που πρόκειται να συ- 
ναφθούν κατά τη διάρκεια συγκεκριμένης περιόδου, 
ιδίως όσον αφοράτις τιμές, ποσότητες, τους χρόνους και 
τους όρους παράδοσης. 

Παραγγελία/σύμβαση: Το γραπτό κείμενο που εγκρίνε- 
ται σύμφωνα με τις διατάξεις του παρόντος Κανονισμού 
και που καθορίζει, σύμφωνα και με τους όρους της διακή¬ 
ρυξης κάθε Αίτησης, τις προδιαγραφές προμήθειας υλι¬ 
κών ή/ και υπηρεσιών, τον τρόπο παράδοσης και παραλα¬ 
βής, τους όρους πλήρωμής και τους λοιπούς όρους, σύμ¬ 
φωνα με τους οποίους ο προμηθευτής θα προμηθεύσει 
στην εταιρία τα υλικά ή θα παράσχει τις υπηρεσίες του. 

ΜΕΡΟΣ Β' 

Άρθρο 3 

ΤΡΟΠΟΙ ΠΡΟΜΗΘΕΙΑΣ ΥΛΙΚΩΝ ΚΑΙ ΥΠΗΡΕΣΙΩΝ 

3.1 Προκειμένου να πραγματοποιηθεί μια προμήθεια 
προηγείται πάντοτε έγγραφη αίτηση της απούσας Υπη¬ 
ρεσίες που υποβάλλεται εγκεκριμένη προς την Διεύθυν¬ 
ση Προμηθειών. 

3.2 Οι τρόποι με τους οποίους επιλέγει τους προμηθευ¬ 
τές η Εταιρία για υλικά και υπηρεσίες είναι οι εξής: 

1. Ανοιχτή Διαδικασία, με δημόσια πρόσκληση σε δια¬ 
γωνισμό, στον οποίο μπορεί να υποβάλλει προσφορά κά¬ 
θε ενδιαφερόμενος προμηθευτής μετά τη δημοσίευση 
στον τύπο περίληψης της σχετικής διακήρυξης (Παράρ¬ 
τημα Α). 

2. Κλειστή Διαδικασία, με διαγωνισμό στον οποίο μπο¬ 
ρούν να υποβάλλουν προσφορά μόνο εκείνοι οι προμη¬ 
θευτές που θα επιλεγούν ή κατόπιν δημόσιας πρόσκλη¬ 
σης για εκδήλωση ενδιαφέροντος ή από τους πίνακες 
προμηθευτών (Παράρτημα Β). 

3. Διαδικασία Διαγωνισμού με διαπραγματεύσεις ύστε¬ 
ρα από δημοσίευση προκήρυξης κατά την οποία η ΔΕΠΑ 
απευθύνεται μέσω προκήρυξης σε προμηθευτές της επι¬ 
λογής της και διαπραγματεύεται τους όρους σύναψης 
σύμβασης προμήθειας με έναν ή περισσότερους από αυ¬ 
τούς (Παράρτημα Γ1). 

4. Διαδικασία με διαπραγματεύσεις χωρίς δημοσίευση 
προκήρυξης, η διαδικασία αυτή εφαρμόζεται στις περι¬ 
πτώσεις που αναλυτικά αναφέρονται στο παράρτημα Γ2 
του παρόντος Κανονισμού καθώς και τις περιπτώσεις που 
ειδική διάταξη νόμου το επιτρέπει. 


5. Διαδικασία με πρόχειρο Διαγωνισμό, ο οποίος γίνεται 
με συνοπτικές διαδικασίες, για υλικά αξίας μέχρι του Κλι¬ 
μακίου 2. 

6. Διαδικασία Άνευ Διαγωνισμού, ο οποίος γίνεται με συ¬ 
νοπτικές διαδικασίες για αξίες μέχρι του κλιμακίου 1 
όπως προβλέπει το Άρθρο 6. 

• Στις Ανοιχτές Διαδικασίες η προθεσμία υποβολής των 
προσφορών καθορίζεται έτσι ώστε να είναι τουλάχιστον 
30 μέρες από την ημερομηνία δημοσίευσης της προκή¬ 
ρυξης στον τύπο. Η προθεσμία αυτή μπορεί να αντικατα- 
σταθεί από προθεσμία επαρκή για να επιτρέπει στους εν¬ 
διαφερομένους να υποβάλλουν έγκυρες προσφορές και 
η οποία δεν θα είναι γενικά μικρότερη από 15 ημέρες. 

• Στις Κλειστές Διαδικασίες η προθεσμία υποβολής 
προσφορών ορίζεται σε 20 ημέρες και σε καμία περίπτω¬ 
ση μικρότερη από 10 ημέρες. 

• Στη Διαδικασία με Πρόχειρο Διαγωνισμό ο χρόνος 
υποβολής προσφορών ορίζεται σε 7 ημέρες. 

• Στη Διαδικασία Άνευ Διαγωνισμού η αίτηση για υπο¬ 
βολή προσφοράς γίνεται μέσω φαξ και η προσφορά υπο¬ 
βάλλεται εντός 3 ημερών τουλάχιστον. 

Σε περίπτωση που κάποιοι λόγοι οδηγούν σε απόκλιση 
των ανωτέρω προθεσμιών είναι απαραίτητη η έγκριση 
του Δ/ντος Συμβούλου 

3.3 Στην §1 του άρθρου 16 του παρόντος Κανονισμού 
συνοψίζονται τα χρηματικά όρια των Κλιμακίων Δαπανών 
και στο παράρτημα Ε η ακολουθητέα κατά περίπτωση 
διαδικασία. 

Άρθρο 4 

ΚΡΙΤΗΡΙΑ ΕΠΙΛΟΓΗΣ ΠΡΟΜΗΘΕΥΤΩΝ 

4.1 Η Διεύθυνση Προμηθειών σε συνεργασία με τις Αι¬ 
τούσες Υπηρεσίες, προκειμένου να επιλέξειτους Προμη¬ 
θευτές υλικών και υπηρεσιών στους οποίους θα δώσειτην 
ευκαιρία να συμμετάσχουν στους διαγωνισμούς της 
ΕΤΑΙΡΕΙΑΣ, συνυπολογίζει τους πιο κάτω παράγοντες: 

α. Το καλό ονομάτων Προμηθευτών (τη φήμη και αξιο¬ 
πιστία τους), την οικονομική φερεγγυότητά τους καθώς 
και την ανάλογη εμπειρία τους και συμμετοχή στη σχετι¬ 
κή αγορά (ΓθίθΓθηοΘε). 

β. Τη δυνατότητα απρόσκοπτης παροχής υλικών και 
υπηρεσιών. 

γ. Την ύπαρξη και την παροχή από τους Προμηθευτές 
αυτούς, τεχνικής ενημέρωσης, συντήρησης και βοήθειας 
γενικότερα και μετά την ολοκλήρωση της προμήθειας (αΐ- 
ΐθΓ 53ΐθ8 ευρροά/ δθΓνϊΟθ). 

δ. Τις τιμές πώλησης των υλικών και υπηρεσιών και τη 
δυνατότητα παράδοσής τους στην συμφωνηθείσα ποσό¬ 
τητα και στον συμφωνηθέντα χρόνο, σε σύγκριση με άλ¬ 
λους Προμηθευτές καλής φήμης και μετά ίδια προσόντα. 

4.2 Προμηθευτές οι οποίοι καλύπτουν ικανοποιητικά τα 
κριτήρια επιλογής της ΕΤΑΙΡΕΙΑΣ, καταγράφονται στους 
Πίνακες Προμηθευτών οι οποίοι αναθεωρούνται ανά διε¬ 
τία, με δημόσια πρόσκληση για κάθε είδους προμήθεια. 
Το έργο της αναθεώρησης των πινάκων προμηθευτών 
αναλαμβάνει τριμελής επιτροπή αποτελούμενη από τον 
Δ/ντή Προμηθειών, τονΔ/ντή Διοικητικού καιΑνθρώπινου 
Δυναμικού και τρίτο μέλος οριζόμενο από τον Δ/ντα Σύμ¬ 
βουλο. Για εγγραφή νέου Προμηθευτή εισηγείται η επι¬ 
τροπή και εγκρίνει ο Διευθύνων Σύμβουλος. 

4.3 Η διαγραφή Προμηθευτή γίνεται οποτεδήποτε και 
σύμφωνα με τις διατάξεις του παρόντος Κανονισμού. 

4.4 Σχετική διαδικασία η οποία θα αποτελέσει αναπό- 

σπαστό μέρος του παρόντος Κανονισμού θα ορίσει λε¬ 
πτομερέστερα τα ανωτέρω. 

Άρθρο 5 

ΜΕΘΟΔΟΙ ΑΓΟΡΩΝ/ΠΑΡΑΓΓΕΛΙΕΣ - ΣΥΜΒΑΣΕΙΣ 

5.1 Η αγορά υλικών και υπηρεσιών πρέπει να γίνεται με 
μεθόδους που πετυχαίνουν τα καλύτερα αποτελέσματα 
από πλευράς κόστους και λειτουργικότητας. Η επιλογή 
της μεθόδου αγοράς είναι κατ' αρχήν, ευθύνη της Διεύ¬ 
θυνσης Προμηθειών, αλλά και των άλλων Τμημάτων /Δι¬ 
ευθύνσεων. Βασικό κριτήριο της επιλογής της μεθόδου 
αγοράς είναι η ποσότητα και η συχνότητα των αγοραζό¬ 
μενων υλικών / τιμή υπηρεσιών που λαμβάνονται υπόψη, 
προκειμένου η αγορά να γίνει με μία και μόνο συναλλαγή 
ή με επαναλαμβανόμενες συναλλαγές. 

5.2. Στην περίπτωση μιας συναλλαγής, η εντολή για το 
κλείσιμο της εμπορικής συμφωνίας γίνεται με: 

α. Παραγγελία: αποτελεί μια συμφωνία διακανονιζόμε¬ 
νη εμπορικά μεταξύ της Διεύθυνσης Προμηθειών και του 
Προμηθευτή και δεσμεύει την ΕΤΑΙΡΕΙΑ για την αγορά 
ενός ή περισσοτέρων συγκεκριμένων υλικών/ υπηρεσιών 
(μπορεί να γίνεται και με ΤΕΙ_ΕΧ/ ΡΑΧ, Ε-ΜΑΙΕ) 

β. Σύμβαση: Όταν η πολυπλοκότητα της συμφωνίας 
απαιτεί την αναλυτική περιγραφή των όρων και συνθηκών 
εκτέλεσης της συμφωνίας τότε συντάσσεται Σύμβαση με 
απόφαση της Απούσας Δ/νσης και σε συνεργασία με τη 
Δ/νση Προμηθειών καθορίζει τους όρους συνεργασίας, 
μεταξύ της ΕΤΑΙΡΕΙΑΣ καιτου Προμηθευτή για την αγορά 
υλικών/ υπηρεσιών. Η σύμβαση συντάσσεται από τη Δι¬ 
εύθυνση Προμηθειών σε συνεργασία με την Ενδιαφερό- 
μενη Υπηρεσία και εγκρίνεται σύμφωνα με τον Κανονισμό 
Προμηθειών. Στις περιπτώσεις των επαναλαμβανόμενων 
συναλλαγών, όπου η συχνότητα αγοράς υλικών/ υπηρε¬ 
σιών είναι μεγάλη, οι μέθοδοι που αποδίδουν τα οικονομι¬ 
κότερα αποτελέσματα είναι: 

ί. Ανοιχτή Παραγγελία είναι μία εντολή για ένα ή περισ¬ 
σότερα υλικά από ένα Προμηθευτή που εκδίδεται από τη 
Διεύθυνση Προμηθειών και προβλέπει απλουστευμένη 
διαδικασία παραγγελίας και τμηματικής παραλαβής 
τους, είτε απευθείας από τους ενδιαφερομένους είτε μέ¬ 
σω Αποθήκης. Η ΕΤΑΙΡΕΙΑ μπορεί να δεσμεύεται ή όχι για 
την αγορά ορισμένης ποσότητας υλικών/ υπηρεσιών. Ο 
χρόνος διάρκειας της είναι συνήθως ένα έτος με συμφω- 
νημένη σταθερή τιμή ή αναπροσαρμοζόμενη με συγκε¬ 
κριμένα στοιχεία. 

ϋ. Ανοιχτή Σύμβαση είναι η Σύμβαση που συνάπτεται με¬ 
ταξύ της Διεύθυνσης Προμηθειών καιτου Προμηθευτή, 
με την οποία παρέχεται μια συνεχής υπηρεσία για λογα¬ 
ριασμό των ενδιαφερομένων Υπηρεσιών. Μια τέτοια Σύμ¬ 
βαση γίνεται συνήθως για ένα ορισμένο χρονικό διάστη¬ 
μα με πλήρη και λεπτομερή κατά το δυνατό περιγραφή 
της υπηρεσίας που πρόκειται να παρασχεθεί και με καθο¬ 
ρισμένη τιμή μονάδας. 

ΙίΙ. Ειδικές Συμφωνίες/ Ρυθμίσεις αγορών που δεν καλύ¬ 
πτονται από τα πιο πάνω περιγραφόμενα. 

Άρθρο 6 

ΚΛΙΜΑΚΙΑ ΔΑΠΑΝΩΝ 

6.1 Από άποψη ύψους προϋπολογισμού δαπάνης, οι 
προμήθειες υλικών και υπηρεσιών κατατάσσονται σε κλι¬ 
μάκια (1,2, 3, 4, 5, 6), τα όρια των οποίων και το αρμόδιο 
όργανο για την έγκριση εκάστου, καθορίζονται ως κατω¬ 
τέρω: 


Κλιμάκιο 1: έως 500 ευρώ 
Κλιμάκιο 2: από 501 ευρώ έως 20.000 ευρώ 
Κλιμάκιο 3: από 20.001 ευρώ έως 200.000 ευρώ 
Κλιμάκιο 4: από 200.001 ευρώ έως 400.000 ευρώ 
Κλιμάκιο 5: από 400.001 ευρώ έως 1.000.000 ευρώ 
Κλιμάκιο 6: από 1.000.001 ευρώ και άνω 

6.2 Τα ανωτέρω όρια μπορούν να αναθεωρούνται με 
απόφαση του Διοικητικού Συμβουλίου της ΕΤΑΙΡΕΙΑΣ. 

6.3 Στις παραπάνω αξίες που ορίζουν τα όρια των Κλι¬ 
μακίων Δαπανών δεν συμπεριλαμβάνεται ο ΦΠΑ. 

6.4 Σε περιπτώσεις αναθέσεως χωρίς διαγωνισμό, οι 
εγκρίσεις δίδονται από το όργανο που εγκρίνει προμή¬ 
θεια κατηγορίας του αμέσως επομένου κλιμακίου εκτός 
των κλιμακίων 4και 5 που η έγκριση δίνεται από το Δ.Σ. 

Άρθρο 7 

ΦΑΣΕΙΣ ΠΡΟΜΗΘΕΙΑΣ ΥΛΙΚΟΥ ή ΥΠΗΡΕΣΙΑΣ 

7.1 Οι κύριες φάσεις προμήθειας υλικών και υπηρεσιών 
είναι οι εξής: 

α. Σύνταξη, Έλεγχος Προϋπολογισμού και Έγκριση Αί¬ 
τησης 

β. Αίτηση και Παραλαβή Προσφορών 
γ. Αποσφράγιση Προσφορών (σε περίπτωση διαγωνι¬ 
σμού) 

δ. Αξιολόγηση Προσφορών (σε περίπτωση διαγωνι¬ 
σμού) 

ε. Κατακύρωση - Ανάθεση (αποστολή ΐαχ) 
στ. Υπογραφή Παραγγελίας ή Σύμβασης 

Άρθρο 8 

ΑΙΤΗΣΕΙΣ ΑΓΟΡΩΝ/ΓΕΝΙΚΗ ΠΟΛΙΤΙΚΗ 

8.1 Η Αίτηση Αγοράς πρέπει να συντάσσεται από τις εν- 
διαφερόμενες υπηρεσίες (τμήματα ή διευθύνσεις) υπο¬ 
στήριξης και να υποβάλλεται στη Διεύθυνση Προμηθειών 
έγκαιρα για να υπάρχει αρκετός χρόνος έρευνας της αγο¬ 
ράς και πραγματοποίησης των απαραιτήτων ενεργειών, 
ώστε να εξασφαλιστεί η καλύτερη από οικονομικής πλευ¬ 
ράς αγορά. 

8.2 Η Αίτηση Αγοράς είναι έντυπο που συμπληρώνεται 
από την Αιτούσα Υπηρεσία (Τμήμα ή Διεύθυνση) προς τη 
Διεύθυνση Προμηθειών, για αγορά υλικών και υπηρεσιών 
που απαιτούνται για τις ανάγκες τους. Η Διεύθυνση Προ¬ 
μηθειών προβαίνει σε όλες τις απαραίτητες ενέργειες για 
την υλοποίησή τους. 

8.3 Για επείγουσες ή ειδικές περιπτώσεις, η Αίτηση Αγο¬ 
ράς μπορεί να εκδοθεί με σκοπό την επιβεβαίωση και πλη¬ 
ρωμή υλικών και υπηρεσιών που έχουν ήδη παραληφθεί 
από τα ενδιαφερόμενο τμήματα. Οι Αιτήσεις Αγοράς αυ¬ 
τού του τύπου πρέπει να είναι πλήρως δικαιολογημένες 
και να έχουν εγκριθεί από το όργανο που θα κατακύρωνε 
σε περίπτωση απευθείας ανάθεσης. 

8.4 Οι Αιτήσεις Αγοράς ερχόμενες στη Διεύθυνση Προ¬ 
μηθειών πρωτοκολλούνται και κρατούνται μέχρι ολοκλή¬ 
ρωσής τους ενώ τηρείται πλήρες σχετικό αρχείο σε Ηλε¬ 
κτρονική μορφή .Η Διεύθυνση Προμηθειών χαρακτηρίζει 
κάθε αίτηση αγοράς με ειδικό, κωδικό αριθμό αιτήσεως 
(Ρ.Β.Ν). Κατάτμηση των αιτήσεων δεν επιτρέπεται. Ως κα¬ 
τάτμηση θεωρείται η έκδοση σε σχετικά μικρό χρονικό 
διάστημα περισσοτέρων αιτήσεων ομοειδών υλικών και 
υπηρεσιών, η οποία οδηγεί στον υποβιβασμό του κλιμακί¬ 
ου δαπανών. Αν ωστόσο χρειασθεί να γίνει κατάτμηση, η 
Αίτηση κάθε φορά θα παίρνει έγκριση επομένου κλιμακί¬ 
ου και θα αιτιολογείται πλήρως ο λόγος της κατάτμησης. 

8.5 Τον έλεγχο για την τήρηση αυτής της απαγόρευσης 
έχουν καταρχήν οι αρμόδιες Διευθύνσεις, ως γνώστες 
των αναγκών και της συχνότητας προμήθειας των διαφό¬ 
ρων υλικών, ενώ η Διεύθυνση Προμηθειών, εφόσον διαπι¬ 
στώσει το γεγονός, το επισημαίνει για τη σχετική τεκμη¬ 
ρίωση. 

8.6 Στις αιτήσεις αγοράς θα πρέπει να αναφέρεται ότι οι 
προμηθευτικές ανάγκες καλύπτουν αποθέματα ασφάλει¬ 
ας ή προορίζονται για άμεση χρήση. Σαν απόθεμα ορίζε¬ 
ται η ποσότητα ενός υλικού που βρίσκεται στις Αποθήκες 
της Εταιρίας και παρακολουθείται μέσω Μηχανογραφι¬ 
κού Συστήματος, Καρτέλας ή άλλου τρόπου. Οι Αποθή¬ 
κες οφείλουν να επικοινωνούν μεταξύ τους καθώς για συ¬ 
νήθη υλικά υπάρχει σοβαρό ενδεχόμενο να υπάρχει κά¬ 
που έστω διαθέσιμο μερικό απόθεμα. Η επικοινωνία αυτή 
είναι ιδιαίτερα χρήσιμη σε επείγουσες ανάγκες. 

Άρθρο 9 

ΕΓΚΥΡΟΤΗΤΑ ΚΑΙ ΣΤΑΔΙΑ ΠΟΥ ΑΚΟΛΟΥΘΕΙ Η ΑΙΤΗΣΗ 
ΑΓΟΡΑΣ 

Ενέργειες Αιτούντος 

9.1 Η Αιτούσα Υπηρεσία συμπληρώνει την Αίτηση Αγο¬ 
ράς, μεριμνά για τις προβλεπόμενες εγκρίσεις και την 
υποβάλει στη Διεύθυνση Προμηθειών που φροντίζει για 
τη συνέχεια της διαδικασίας εγκρίσεων μέχρι την τοπο¬ 
θέτηση παραγγελίας ή την σύνταξη Σύμβασης. 

9.2 Η Αίτηση πρέπει να περιλαμβάνει: 

α. Πλήρη και σαφή περιγραφή των αιτουμένων υλικών - 
υπηρεσιών, όπου απαιτείται, τεχνική προδιαγραφή με 
πλήρη στοιχεία, σχέδια ή άλλα τεχνικά δεδομένα, πιθανή 
επιθεώρηση καθώς και πιστοποιητικά που πιθανόν απαι¬ 
τούνται ή άλλες ειδικές οδηγίες (π.χ. αποστολής). 

β. Τη ζητούμενη ποσότητα και τη μονάδα μέτρησης 
όπως τεμάχια, μέτρα, τόνοι κ.λπ. 

γ. Την προϋπολογιζόμενη δαπάνη και εάν το ύψος της 
προβλέπεται από τον αντίστοιχο εγκεκριμένο προϋπολο¬ 
γισμό. Εάν η δαπάνη δεν προβλέπεται απαιτείται η έγκρι¬ 
ση του αμέσως επόμενου κλιμακίου δαπάνης. 

δ. Ημερομηνίες έκδοσης και αναγκαιότητας, καθώς και 
τόπο παράδοσης των υλικών ή παροχής υπηρεσιών. (Ει¬ 
δικά η ημερομηνία αναγκαιότητας πρέπει να είναι όσο το 
δυνατό σαφής και να αποφεύγονται -χωρίς σοβαρό λόγο- 
εκφράσεις του τύπου Άμεσα, Υπερεπείγον, κ.λπ.). 

ε. Πρόταση για την ακολουθητέα διαδικασία (πχ είδος 
διαγωνισμού). Σε περίπτωση που δεν προτείνεται διαγω¬ 
νισμός, τούτο να δικαιολογείται, σε περίπτωση διαγωνι¬ 
σμού να προτείνεται το είδος αυτού. 

στ. Παρατήρηση περί του αν απαιτείται να προηγηθεί 
της Οικονομικής και Τεχνική αξιολόγηση (η Διεύθυνση 
Προμηθειών θα ζητήσει χωριστούς φακέλους), 
ζ. Παρατήρηση περί του αν απαιτούνται εγγυήσεις, 
η. Κατάλογο από προτεινόμενους Προμηθευτές από 
τους εγκεκριμένους Πίνακες Προμηθευτών, σε συνεργα¬ 
σία με την Διεύθυνση Προμηθειών. 

θ. Οι Αιτήσεις προμήθειας από το εξωτερικό πρέπει να 
έχουν πλήρη περιγραφή των υλικών (Προδιαγραφές) 
στην Αγγλική γλώσσα και συνοπτική περιγραφή του ανα- 
φερόμενου υλικού στα Ελληνικά. 

ι. Στις Αιτήσεις θα αναφέρεται ο αριθμός της προηγού¬ 
μενης Αίτησης (Ρ.Β.Ν) για όμοια υλικά. Σε περίπτωση 
προμήθειας του υλικού για πρώτη φορά, θα υπάρχει στην 
Αίτηση σχετική ένδειξη. 

ια. Κάθε διόρθωση σε αριθμούς ή προδιαγραφές στην 


Αίτηση πρέπει να μονογράφεται από το πρόσωπο που την 
εγκρίνει. 

ιβ. Επίσης σε κάθε αίτηση που αφορά προμήθεια υλικών 
πρέπει, πριν την προώθηση στη Διεύθυνση Προμηθειών, 
να ελέγχεται και να επιβεβαιώνεται στη αίτηση η μη δια¬ 
θεσιμότητα των υλικών αυτών τη δεδομένη στιγμή σε 
απόθεμα στις αποθήκες της ΕΤΑΙΡΕΙΑΣ. 

ιγ. Σε περιπτώσεις υλικών συνήθους και γενικευμένης 
χρήσης που διατίθενται στην αγορά από πολλά καταστή¬ 
ματα, είναι δυνατή η αναγραφή στην θέση των προμη¬ 
θευτών, Εμπορικών Οίκων και όχι μόνο Παραγωγών Εται¬ 
ρειών. 

Ενέργειες της Διεύθυνσης Προμηθειών 

9.3 Η Διεύθυνση Προμηθειών μόλις λάβει την Αίτηση 
ακολουθεί την παρακάτω διαδικασία: 

α. Την προωθεί στη διαδικασία έγκρισης ήτοι: Η αίτηση 
αφού χαρακτηριστεί με κωδικό αριθμό καταχωρείται στο 
πρωτόκολλο ή μηχανογραφικό ή άλλο σύστημα της Διεύ¬ 
θυνσης Προμηθειών με αύξοντα αριθμό. Κατόπιν προω¬ 
θείται στην αρμόδια Οικονομική Διεύθυνση για έλεγχο και 
συμπλήρωση των κοστολογικών στοιχείων. Στη συνέχεια, 
η Διεύθυνση Προμηθειών, ανάλογα με την προϋπολογι¬ 
σμένη δαπάνη και τη δυνατότητα της αγοράς και με γνώ- 
μονατο συμφέροντης ΕΤΑΙΡΕΙΑΣ, σημειώνει στην Αίτηση 
τη διαδικασία εκτέλεσης (Διαγωνισμός ή Ανάθεση) και 
ολοκληρώνει τη λίστα των υποψήφιων Προμηθευτών από 
τους εγκεκριμένους πίνακες Προμηθευτών. Κατόπιν η Δι¬ 
εύθυνση Προμηθειών, προωθεί την Αίτηση μέσω του Αι- 
τούντος για έγκριση σύμφωνα με το συνημμένο Πίνακα 1 
(ΠΑΡΑΡΤΗΜΑ Ε). 

β. Την επιστρέφει αν: 

ί. διαπιστωθεί ότι έγινε μη αιτιολογημένη κατάτμηση Αί¬ 
τησης 

Ιί. τα στοιχεία που γράφει η Αίτηση δεν είναι ακριβή και 
πλήρη. 

Στην περίπτωση που διαπιστωθεί ότι η προμήθεια δεν 
μπορεί να γίνει στο χρόνο αναγκαιότητας που αναφέρε- 
ται στην Αίτηση, γράφεται σ' αυτήν ο προβλεπόμενος εφι¬ 
κτός χρόνος και ειδοποιείται σχετικά η Αιτούσα Υπηρε¬ 
σία. 

Άρθρο 10 

ΕΓΚΡΙΣΕΙΣ ΑΙΤΗΣΕΩΝ 

10.1 Η έγκριση σκοπιμότητας κάθε Αίτησης Αγοράς δί¬ 
δεται από τα όργανα που ορίζονται στον Πίνακα 1 (Πα¬ 
ράρτημα Ε). 

10.2 Γιατην καλύτερη χρονική παρακολούθηση της δια¬ 
δικασίας έγκρισης, αλλά και κάθε άλλης όπου υπεισέρ¬ 
χονται υπογραφές αρμοδίων, ζητείται σε όλους τους 
εμπλεκόμενους όπως δίπλα στην υπογραφή σημειώνουν 
και την ημερομηνία θέσης της υπογραφής. 

ΕΠΙΣΗΜΑΝΣΗ 

Γ ενικά σε όλες τις περιπτώσεις που μπαίνει υπογραφή 
ή μονογραφή αρμοδίου υπαλλήλου σε κάθε έγγραφο που 
σχετίζεται με τις διαδικασίες Προμηθειών - από Αίτηση 
μέχρι και την Σύμβαση ή την Παραγγελία - αυτή θα συνο¬ 
δεύεται απαραίτητα από σχετική σφραγίδα με το ονομα¬ 
τεπώνυμό του. 

Άρθρο 11 

ΚΑΤΑΡΤΙΣΗ ΠΙΝΑΚΩΝ ΠΡΟΜΗΘΕΥΤΩΝ 

Κατάρτιση Πινάκων Προμηθευτών 

11.1 Η Διεύθυνση Προμηθειών σε συνεργασία με τις Αι- 

τούσες Υπηρεσίες καταρτίζει κατόπιν δημόσιας πρό¬ 
σκλησης (μέχρι τέλος του χρόνου ή ως άλλως ορισθεί με 
νέα απόφαση του Δ.Σ) και μετά από λεπτομερή έρευνα και 
μελέτη των παρεχομένων στοιχείων, πίνακες προμηθευ¬ 
τών, για τις διάφορες κατηγορίες υλικών και υπηρεσιών, 
και τους κοινοποιεί σε όλες τις Διευθύνσεις της ΕΤΑΙΡΕΙ¬ 
ΑΣ. Το έργο της κατάρτισης των πινάκων προμηθευτών 
αναλαμβάνει επιτροπή η οποία απαρτίζεται από τον Δ/ντή 
Προμηθειών, τον Δ/ντη Διοικητικού και Ανθρώπινου Δυ¬ 
ναμικού και τρίτο μέλος οριζόμενο από τον Δ/ντα Σύμ¬ 
βουλο της εταιρίας, συντάσσει πρακτικό το οποίο συνο¬ 
δεύει τον πίνακα και το υποβάλλει για έγκριση στο Διοικη¬ 
τικό Συμβούλιο της ΕΤΑΙΡΕΙΑΣ. 

11.2 Ειδικότερα οι νέοι προμηθευτές που στη διάρκεια 
του έτους προτείνουν συνεργασία με την ΕΤΑΙΡΕΙΑ μπο¬ 
ρούν να εγγραφούν στους πίνακες (μετά από γραπτή 
έγκριση των αρμόδιων Διευθύνσεων στην Επιτροπή Κα¬ 
τάρτισης Πίνακα Προμηθευτών) κατά τη διάρκεια του 
έτους αλλά κρίνονται με ιδιαίτερη προσοχή και η χρήση 
προϊόντων / υπηρεσιών τους θα πρέπει να γίνεται με επι¬ 
φύλαξη και σε περιορισμένη έκταση, μέχρι να δοκιμα- 
σθούν με επιτυχία απάτην ΕΤΑΙΡΕΙΑ. Το ίδιο ισχύει και για 
νέα προϊόντα ήδη εγγεγραμμένων προμηθευτών. Στη συ¬ 
νέχεια και εφόσον δεν προκύψουν προβλήματα εντάσσο¬ 
νται κανονικά στους πίνακες και είναι υποψήφιοι για συμ¬ 
μετοχή στους διαγωνισμούς που θα ακολουθήσουν. 

11.3 Η αναθεώρηση γίνεται στα πλαίσια της Επιτροπής 
Κατάρτισης Πίνακα Προμηθευτών ανά διετία ή ως άλλως 
ορισθεί με απόφαση του Δ.Σ. 

Ένταξη νέου προμηθευτού στον κατάλογο των προμη¬ 
θευτών, ανάμεσα σε δύο αναθεωρήσεις καταλόγου, γίνε¬ 
ται μόνο με έγκριση Δ/ντος Συμβούλου. 

Άρθρο 12 

ΠΡΟΕΠΙΛΟΓΗ ΠΡΟΜΗΘΕΥΤΩΝ ΓΙΑ ΔΙΑΓΩΝΙΣΜΟΥΣ ΜΕ 
ΠΡΟΣΚΛΗΣΗ 

12.1 Η Διεύθυνση Προμηθειών χρησιμοποιεί τους εγκε¬ 
κριμένους πίνακες Προμηθευτών από τους οποίους καλεί 
με πρόσκληση (Κλειστή Διαδικασία). Στην περίπτωση που 
ο αριθμός των Προμηθευτών του πίνακα κρίνεται από τη 
Διεύθυνση Προμηθειών και την αρμόδια Υπηρεσία πολύ 
μεγάλος για τη διενέργεια του διαγωνισμού, τότε μπορεί 
να επιλεγεί μέρος εξ αυτών. Στην περίπτωση αυτή η Διεύ¬ 
θυνση Προμηθειών ακολουθεί την παρακάτω διαδικασία: 

α. Αν υπάρχει παλαιότερος διαγωνισμός τότε επιλέγει 
τους τρεις πρώτους τεχνικά αποδεκτούς της σειράς μει¬ 
οδοσίας του διαγωνισμού αυτού ή αν χρειασθεί και του 
αμέσως προηγούμενου, προσθέτει αν είναι δυνατό δύο 
τουλάχιστο προμηθευτές από τους μη περιληφθέντες 
στους υποψηφίους του προηγούμενου διαγωνισμού και 
συμπληρώνει τους υποψήφιους για το διαγωνισμό σε συ¬ 
νεργασία με την Αιτούσα Υπηρεσία, από τον εγκεκριμένο 
πίνακα Προμηθευτών με διαδικασία κυκλικής εναλλα¬ 
γής- 

β. Οι προεπιλεγέντες προμηθευτές τελούν υπό την 
έγκριση των αρμοδίων να εγκρίνουν την αίτηση Αγοράς, 
οι οποίοι έχουν δικαίωμα, κατά τη διαδικασία της έγκρι¬ 
σης να προσθέσουν ή να αφαιρέσουν προμηθευτές με 
σχετική γραπτή αιτιολόγηση της ενέργειάς τους. Μετά 
την ολοκλήρωση της έγκρισης της αίτησης από το προ- 
βλεπόμενο υπηρεσιακό όργανο, δεν γίνεται προσθήκη ή 
αφαίρεση προμηθευτή, εκτός κι αν μετά από γραπτή αι¬ 
τιολόγηση και με σκοπό την αύξηση του αριθμού των συμ- 


μετεχόντων -προς όφελος της ΕΤΑΙΡΕΙΑΣ - εγκριθεί η 
προσθήκη από το επόμενο κλιμάκιο έγκρισης. 

γ. Σε περίπτωση που αρμόδια Διεύθυνση επιθυμεί τον 
περιορισμό του αριθμού των προμηθευτών για λόγους 
όπως περιορισμοί στην υποστήριξη συστημάτων, αποθέ¬ 
ματα ανταλλακτικών κλπ, συντάσσει σχετική εισήγηση 
κατά περίπτωση, η οποία πρέπει να εγκρίνεται από το 
επόμενο του αντιστοιχούντος για την έγκριση κλιμακίου. 

Άρθρο 13 

ΔΙΑΓΡΑΦΗ ΠΡΟΜΗΘΕΥΤΗ 

13.1 Πρόταση διαγραφής προμηθευτού μπορεί να υπο¬ 
βληθεί από κάθε αιτούσα Υπηρεσία προς την Δ/νση Προ¬ 
μηθειών. Ο Διευθυντής Προμηθειών συγκαλείτην ίδια με 
την κατάρτιση του πίνακα προμηθευτών, τριμελή Επιτρο¬ 
πή η οποία εισηγείται σχετικά στον Δ/ντα Σύμβουλο. Η ει¬ 
σήγηση πρέπει να είναι γραπτή και πλήρως τεκμηριωμέ¬ 
νη σε ό,τι αφορά την ακαταλληλότητα του Προμηθευτή. 
Η διαγραφή μπορεί να είναι οριστική ή να έχει χαρακτήρα 
αποκλεισμού για ορισμένο χρόνο. 

Άρθρο 14 

ΥΠΟΒΟΛΗ ΠΡΟΣΦΟΡΩΝ 

14.1 Οι προσφορές υποβάλλονται στην Υπηρεσία της 
ΕΤΑΙΡΕΙΑΣ που διενεργεί το διαγωνισμό που καθορίζεται 
στη διακήρυξη. 

Η υποβολή μπορεί να γίνει με τους ακόλουθους τρό¬ 
πους: 

α. Παράδοση της προσφοράς από τους ενδιαφερομέ¬ 
νους ή τους εκπροσώπους τους στην Κεντρική Γραμμα- 
τεία της Εταιρίας 

β. Αποστολή της προσφοράς ταχυδρομικώς επί απο¬ 
δείξει ή μέσω εταιριών διακίνησης εντύπων. 

Και στις δύο παραπάνω περιπτώσεις, οι ενδιαφερόμε¬ 
νοι φροντίζουν για την έγκαιρη υποβολή της προσφοράς 
τους σύμφωνα μετά διαλαμβανόμενα στη διακήρυξη. 

14.2 Οι εκπρόθεσμες σε κάθε περίπτωση προσφορές ή 
οι προσφορές που υποβλήθησαν από προμηθευτές που 
δεν έχουν επιλεγεί κατά τη διαδικασία κλειστού διαγωνι¬ 
σμού ή οι προσφορές προμηθευτών που η συμμετοχή 
τους σε διαγωνισμούς έχει αποκλεισθεί και τους έχει τού¬ 
το (αρμοδίως) γνωστοποιηθεί, δεν αποσφραγίζονται ού¬ 
τε λαμβάνονται υπόψη. Στις περιπτώσεις αυτές οι ενδια¬ 
φερόμενοι προμηθευτές ειδοποιούνται εγγράφως από 
την Υπηρεσία για την παραλαβή των προσφορών τους 
που επιστρέφονται. Η έγγραφη ειδοποίησή τους περι¬ 
λαμβάνει και τους λόγους επιστροφής των προσφορών. 
Αν οι προμηθευτές δεν παραλάβουν τις προσφορές τους 
εντός διμήνου από την ειδοποίησή τους, τότε αυτές κα- 
ταστρέφονται. 

14.3 Εάν στη διακήρυξη δεν ορίζεται ώρα αποσφράγι¬ 
σης προσφορών, τότε η προσφορά θεωρείται ότι υπο¬ 
βλήθηκε εμπρόθεσμα εφόσον παραδοθεί, στην Κεντρική 
Γραμματεία της ΕΤΑΙΡΕΙΑΣ ή άλλη αρμόδια Υπηρεσία 
που καθορίζεται στη διακήρυξη, μέχρι λήξεως του ωρα¬ 
ρίου εργασίας κατάτηντελευταίαημέραπου αναφέρεται 
στη διακήρυξη. 

14.4 Εάν από τη διακήρυξη προβλέπεται η κατάθεση 
δείγματος, το δείγμα κατατίθεται στην αρμόδια Υπηρεσία 
σύμφωνα μετά οριζόμενα στη διακήρυξη. 

14.5 Εάν η διακήρυξη προβλέπει αποσφράγιση των τε¬ 
χνικών και οικονομικών προσφορών σε ένα μόνο στάδιο, 
οι προσφορές πρέπει να υποβάλλονται μέσα σε ένα και 

μοναδικό σφραγισμένο φάκελο, στον οποίο αναγράφο¬ 
νται η λέξη Προσφορά, ο αριθμός της διακήρυξης και τα 
λοιπά στοιχεία επισήμανσης που προβλέπονται στη δια¬ 
κήρυξη. 

Προσφορές που υποβάλλονται ανοικτές ή προφορικά 
δεν γίνονται αποδεκτές. 

14.6 Οι προσφορές συντάσσονται σύμφωνα με τους 
όρους και τις οδηγίες της διακήρυξης και περιλαμβάνουν 
όλα τα στοιχεία που καθορίζονται από αυτή, δηλαδή νο¬ 
μιμοποιητικά έγγραφα, τυχόν εγγυητική επιστολή συμμε¬ 
τοχής, οικονομικά και τεχνικά στοιχεία, πληροφορίες 
κ.λπ. 

Η γλώσσα στην οποία συντάσσονται οι προσφορές εί¬ 
ναι η προβλεπόμενη στη σχετική διακήρυξη. 

Οι προσφορές υποβάλλονται σε ένα πρωτότυπο και σε 
όσα «ακριβή» αντίγραφα καθορίζει η αντίστοιχη διακήρυ¬ 
ξη. Το πρωτότυπο υπογράφεται σε όλες τις σελίδες αυ¬ 
τού από τον προμηθευτή ή από νόμιμα εξουσιοδοτημένο 
εκπρόσωπό του. 

Η βεβαίωση των ακριβών αντιγράφων γίνεται με σχετι¬ 
κή ενυπόγραφη δήλωση, στην τελευταία σελίδα αυτών, 
του ιδίου προσώπου ή προσώπων που έχουν υπογράψει 
το πρωτότυπο της προσφοράς. 

Σε περίπτωση διαφορών μεταξύ του πρωτοτύπου και 
αντιγράφου, υπερισχύει το πρωτότυπο της προσφοράς. 

Οι προσφορές, κατά την παραλαβή τους από την Κε¬ 
ντρική Γραμματείατης ΕΤΑΙΡΕΙΑΣ ή άλλη αρμόδια Υπηρε¬ 
σία, καταχωρούνται σε ειδικό πρωτόκολλο προσφορών 
και σε κάθε φάκελο προσφοράς σημειώνεται ο αριθμός 
πρωτοκόλλου και η ημερομηνία και ώρα καταχώρησης. 

Χρόνος Ζήτησης και Λήψης Προσφορών και 
Σημεία Αποστολής/Παραλαβής τους 

14.7 Ο χρόνος ζήτησης και λήψης προσφορών καθορί¬ 
ζεται από τη Διεύθυνση Προμηθειών σύμφωνα με το χρό¬ 
νο αναγκαιότητας που η Αιτούσα Υπηρεσία αναφέρει 
στην Αίτηση Αγοράς. Στους διαγωνιζόμενους πρέπει να 
παρέχεται ο απαιτούμενος χρόνος για την προετοιμασία 
και υποβολή της Προσφοράς, ιδιαίτερα όταν ζητείται με 
την προσφορά και δείγμα προς αξιολόγηση. Επίσης, το 
που θα αποστέλλονται (ή παραδίδονται) και παραλαμβά- 
νονται οι προσφορές θα καθορίζεται από τη Διεύθυνση 
Προμηθειών. 

Προκήρυξη - Δημοσιότητα διαγωνισμού - 
Χρόνος υποβολής προσφορών 

14.8 Με μέριμνα των αρμοδίων υπηρεσιώντης ΕΤΑΙΡΕΙ¬ 
ΑΣ δημοσιεύεται σε δύο (2) τουλάχιστον ημερήσιες οικο¬ 
νομικές εφημερίδες προκήρυξη του διαγωνισμού, η 
οποία περιλαμβάνει περίληψη: 

α. Της διακήρυξης, στην περίπτωση ανοικτού διαγωνι¬ 
σμού 

β. Της πρόσκλησης εκδήλωσης ενδιαφέροντος, στην 
περίπτωση κλειστού διαγωνισμού, ή διαγωνισμού με δια¬ 
πραγματεύσεις. 

Σε ειδικές περιπτώσεις και κατά την κρίση του αρμόδι¬ 
ου οργάνου της ΕΤΑΙΡΕΙΑΣ, η υπόψη δημοσίευση μπορεί 
να γίνει και στον Επαρχιακό Τύπο του τόπου όπου εδρεύ¬ 
ει η Υπηρεσία για την οποία γίνεται η προμήθεια. 

γ. Το πλήρες τεύχος της διακήρυξης ανοικτού διαγωνι¬ 
σμού ή ολόκληρο το κείμενο της πρόσκλησης εκδήλωσης 
ενδιαφέροντος συμμετοχής σε κλειστό διαγωνισμό δια¬ 


νέμεται στους ενδιαφερομένους προμηθευτές με ή χωρίς 
καταβολή του ποσού που ορίστηκε ως αντίτιμο συμμετο¬ 
χής αυτών στις δαπάνες εκδόσεώς του. 

Επίσης, το πλήρες τεύχος της διακήρυξης κλειστού δια¬ 
γωνισμού διανέμεται όπως αναφέρεται στο αμέσως πιο 
πάνω εδάφιο, μόνο στους προμηθευτές που έχουν επιλε- 
γεί. 

Άρθρο 15 

ΕΓΓΥΗΣΕΙΣ - ΕΞΑΣΦΑΛΙΣΕΙΣ 

15.1 Γ ραπτές Εγγυήσεις 

α. Οι εγγυήσεις εκδίδονται από πιστωτικά ιδρύματα ή 
άλλα νομικά πρόσωπα που λειτουργούν νόμιμα στα κρά- 
τη-μέλη της Ευρωπαϊκής Ένωσης και έχουν σύμφωνα με 
τα ισχύοντα το δικαίωμα αυτό. 

β. Με την εγγυητική επιστολή-που αποτελεί σύμβαση το 
πιστωτικό ίδρυμα αναλαμβάνει την υποχρέωση να κατα¬ 
βάλει ορισμένο ποσό με μόνη δήλωση εκείνου προς τον 
οποίο απευθύνεται, χωρίς να μπορεί να ερευνά, ούτε αν 
πράγματι υπάρχει ή αν είναι νόμιμη η απαίτηση (κύρια 
οφειλή). 

γ. Οι κατωτέρω αναφερόμενες εγγυήσεις πρέπει να πε¬ 
ριλαμβάνουν κατ’ αρχήν: 

1. Την ημερομηνία έκδοσης 

2. Τον εκδότη 

3. Την υπηρεσία προς την οποία απευθύνεται 

4. Τον αριθμό της εγγύησης 

5. Το ποσόν που καλύπτει την εγγύηση 

6. Την πλήρη επωνυμία και την διεύθυνση του προμη¬ 
θευτή υπέρ του οποίου εκδίδεται η εγγύηση. 

7. Τους όρους ότι: 

(ί) η εγγύηση παρέχεται ανέκκλητα και ανεπιφύλακτα, ο 
δε εκδότης παραιτείται της ένστασης της διαιρέσεως και 
διζήσεως. 

(ϋ) το ποσόντης εγγύησης τηρείται στη διάθεση εκείνου 
προς τον οποίο απευθύνεται η εγγυητική επιστολή και θα 
καταβληθεί ολικά ή μερικά μέσα σε τρεις (3) ημέρες μετά 
από την απλή εγγραφή ειδοποίηση. 

(ίϋ) σε περίπτωση κατάπτωσης της εγγύησης, το ποσόν 
της κατάπτωσης υπόκειται σε πάγιο τέλος χαρτοσήμου. 

(ίν) ο εκδότης της εγγύησης υποχρεούται να προβεί 
στην παράταση της ισχύος της εγγύησης ύστερα από έγ¬ 
γραφο της αρμόδιας υπηρεσίας, που θα υποβληθεί πριν 
από την ημερομηνία λήξης της εγγύησης. 

15.2 Εγγυητική Επιστολή Συμμετοχής 

Για όλους τους διαγωνισμούς προϋπολογισμού εντός 
του κλιμακίου 2 και άνω είναι υποχρεωτική η υποβολή εγ¬ 
γυητικής επιστολής συμμετοχής ποσοστού 3-5% επί του 
συνολικού προϋπολογισμού της αίτησης. Σε περίπτωση 
που ο υποψήφιος προμηθευτής επιθυμεί να προσφέρει 
για μέρος των αιτουμένων ειδών, η εγγυητική θα είναι 
ανάλογη του ποσοστού του προϋπολογισμού των προ- 
σφερομένων ειδών. 

Δικαίωμα να ζητήσει Εγγυητική Επιστολή Συμμετοχής 
έχει ο εγκρίνων την Αίτηση. 

Οι Εγγυητικές Επιστολές Συμμετοχής παραμένουν στο 
Λογιστήριο της ΕΤΑΙΡΕΙΑΣ μέχρι την υπογραφή σύμβα¬ 
σης ή την αποδοχή παραγγελίας από τον Προμηθευτή, 
οπότε και επιστρέφονται στους μη επιλεγέντες προμη¬ 
θευτές, ενώ του αναδόχου αντικαθίσταται πριν την υπο¬ 
γραφή της Παραγγελίας ή της Σύμβασης με Εγγυητική 
Επιστολή Καλής Εκτέλεσης - εφόσον προβλέπεται από 
την διακήρυξη. 

15.3 Εγγυητική Επιστολή Καλής Εκτέλεσης 

Για όλες τις Προμήθειες Κλιμακίου 3 και άνω ζητείται 
Εγγυητική Καλής Εκτέλεσης ύψους 10% επί της αξίαςτης 
Παραγγελίας ή της Σύμβασης. 

15.4 Εγγυητική Επιστολή Προκαταβολής 

Αν συμφωνηθεί πληρωμή προκαταβολής (με έγκριση 
του αρμόδιου Διευθυντή και του Γενικού Διευθυντή του), 
με την τοποθέτηση της παραγγελίας θα κατατίθεται από 
τον προμηθευτή ισόποση Τραπεζική Εγγυητική Επιστο¬ 
λή, που θα απομειώνεται αναλογικά με την σταδιακή πα¬ 
ραλαβή του υλικού. Χορήγηση προκαταβολής γίνεται μό¬ 
νο κατ' εξαίρεση, οι δε σχετικοί όροι αποφασίζονται πριν 
από την κατάρτιση της σύμβασης ή την ανάθεση της πα¬ 
ραγγελίας. 

Άρθρο 16 

ΠΑΡΑΛΑΒΗ ΠΡΟΣΦΟΡΩΝ 

16.1 Οι φάκελοι των υποβαλλομένων προσφορών, που 
πρέπει να φέρουν τον κωδικό αριθμό της αντίστοιχης Αί¬ 
τησης Αγοράς ή Αριθμό Διαγωνισμού, υποβάλλονται (ή 
παραδίδονται) εφόσον πρόκειται για Κλιμάκια 3 και άνω 
ΣΦΡΑΓΙΣΜΕΝΟΙ στην Κεντρική Γραμματεία της ΕΤΑΙΡΕΙ¬ 
ΑΣ ή σε άλλη αρμόδια Υπηρεσία όπου πρωτοκολλούνται, 
και χωρίς να αποσφραγισθούν παραδίδονται, αν είναι δυ¬ 
νατόν αυθημερόν, στην Επιτροπή του Διαγωνισμού για 
την αποσφράγιση των προσφορών, η οποία συνεδριάζει 
σε καθορισμένο από τη Διακήρυξη χώρο και χρόνο οριζό¬ 
μενα από την Διεύθυνση Προμηθειών. 

16.2 Στις προμήθειες των Κλιμακίων 1 και 2, προς υπο¬ 
ψήφιους προμηθευτές που επιλέγονται από πίνακα προ¬ 
μηθευτών, προσφορές με ΕΠΙΣΤΟΛΗ ή ΡΑΧ γίνονται απο¬ 
δεκτές μόνο εφόσον το προβλέπει η διακήρυξη υπό την 
προϋπόθεση ότι θα ληφθούν εντός της καθορισμένης 
ημέρας υποβολής. Η Κεντρική Γραμματεία ή άλλη αρμό¬ 
δια Υπηρεσία για τη διεξαγωγή του διαγωνισμού στην πε¬ 
ρίπτωση αυτή, τηρώντας το απόρρητο του περιεχομένου 
των Προσφορών, θα τις σφραγίζει άμεσα εντός φακέλου 
κατά τρόπο που κάθε παραβίαση θα μπορεί να γίνεται εύ¬ 
κολα αντιληπτή, θα αναγράφει επί του φακέλου τα στοι¬ 
χεία του διαγωνισμού, την ημερομηνία και ώρα άφιξης 
της ΕΠΙΣΤΟΛΗΣ ή του ΦΑΞ, θα υπογράφει τον φάκελο και 
θα τον παραδίδει αμέσως στη Διεύθυνση Προμηθειών. 

16.3 Στις περιπτώσεις της §16.2 μπορούν να γίνουν δε¬ 
κτές προσφορές που έχουν αφιχθεί ή παραδοθεί στην Κε¬ 
ντρική Γ ραμματεία μέχρι και την ημερομηνία που ορίζει η 
πρόσκληση ή την ημερομηνία παράτασης ή και μετά από 
αυτήν αλλά είχαν έγκαιρα παραδοθεί ή σταλεί σε άλλη δι¬ 
εύθυνση και υπό την προϋπόθεση ότι δεν έχουν ανοιχθεί 
οι υπόλοιπες προσφορές. Μετά το άνοιγμα των προσφο¬ 
ρών καμία νέα προσφορά δε γίνεται δεκτή. 

16.4 Στους «ανοικτούς» διαγωνισμούς δεν είναι αποδε¬ 
κτή προσφορά με ΕΠΙΣΤΟΛΗ ή ΡΑΧ. Αντίθετα γίνονται 
αποδεκτές προσφορές που φθάνουν ή παραδίδονται μό¬ 
νο σε σφραγισμένους φακέλους και περιέρχονται στα χέ¬ 
ρια της Επιτροπής Διαγωνισμού μέσω της Κεντρικής 
Γραμματείας της ΕΤΑΙΡΕΙΑΣ και της Διεύθυνσης Προμη¬ 
θειών, μέσα στα καθοριζόμενα από τη διακήρυξη χρονικά 
όρια υποβολής προσφορών (αρχικής ημερομηνίας ή πα¬ 
ράτασης). 

16.5 Γ ενικά η καθυστέρηση υποβολής προσφοράς δεν 
μπορεί να δικαιολογηθεί ενώ περιπτώσεις ανωτέρας βίας, 
όπως απεργία ταχυδρομείου κλπ, αντιμετωπίζονται με 


καθορισμό νέας ημερομηνίας υποβολής που κοινοποιεί¬ 
ται σε όλους του συμμετέχοντες. 

Άρθρο 17 

ΑΠΟΣΦΡΑΓΙΣΗ ΠΡΟΣΦΟΡΩΝ 

Συνθήκες Αποσφράγισης 

17.1 Η ημερομηνία, η ώρα (στην περίπτωση που είναι 
προσδιορίσιμα), καθώς και το αν η αποσφράγιση θα γίνει 
παρουσία ή όχι των συμμετεχόντων στο διαγωνισμό θα 
αποφασίζονται από τη Διεύθυνση Προμηθειών, η οποία 
θα ενημερώνει έγκαιρα με ίαχ τους συμμετέχοντες. 

17.2 Οι φάκελοι των προσφορών (για τις περιπτώσεις 
που έχουν ζητηθεί σφραγισμένες προσφορές) αποσφρα¬ 
γίζονται από Επιτροπή, σύμφωνα με τα οριζόμενα στον 
σχετικό πίνακα. 

ΣΗΜΕΙΩΣΗ 

Σε περίπτωση που υπάρξουν προσφορές που απορρί¬ 
πτονται εξαιτίας μη τήρησης όρων της διακήρυξης, η 
έγκριση για την συνέχιση της διαδικασίας δίνεται από 
τους εγκρίνοντες το επόμενο κλιμάκιο (βάσει προϋπολο¬ 
γισμού Αίτησης). 

17.3 Η αποσφράγιση των προσφορών γίνεται σε ένα ή 
περισσότερα στάδια, σύμφωνα μετά οριζόμενα στη δια¬ 
κήρυξη, από την Επιτροπή του Διαγωνισμού. Ο αριθμός 
των μελών της Επιτροπής καθορίζεται ανάλογα με το 
ύψος της προμήθειας και πάντως δεν μπορεί να είναι μι¬ 
κρότερος των τριών. 

17.4 Η αποσφράγιση γίνεται την ημέρα και ώρα που ορί¬ 
ζει η διακήρυξη ή η σχετική ειδοποίηση. Οι προμηθευτές, 
εφόσον τούτο προβλέπεται από τη διακήρυξη, μπορούν 
να παρίστανται κατά την αποσφράγισή των προσφορών 
είτε αυτοπροσώπως είτε με εκπρόσωπό τους. 

17.5 Έργο της Επιτροπής κατά το στάδιο της Απο¬ 
σφράγισης Προσφορών είναι να εξετάσει το εμπρόθεσμο 
ή μη των προσφορών, να ελέγξει την ύπαρξη των προ- 
βλεπόμενων δικαιολογητικών και την πληρότητα γενικά 
των τυπικών προϋποθέσεων που καθορίζει η διακήρυξη, 
να κατατάξει τις προσφορές σε τυπικά αποδεκτές ή μη και 
να ανακοινώσει στους παρευρισκόμενους τα κύρια τεχνι¬ 
κά και οικονομικά στοιχεία των προσφορών. Σε περίπτω¬ 
ση που η διακήρυξη προβλέπει αποσφράγιση των προ¬ 
σφορών σε περισσότερα του ενός στάδια, αυτή γίνεται 
μόνο για τις προσφορές που εκρίθησαν αποδεκτές κατά 
το προηγούμενο στάδιο, σύμφωνα με τα καθοριζόμενα 
στη διακήρυξη. Οι ημερομηνίες αποσφράγισης, των φα¬ 
κέλων που περιλαμβάνονται (σφραγισμένοι) σε κάθε προ¬ 
σφορά και οι οποίοι αφορούν στα επόμενα στάδια, γνω¬ 
στοποιείται από την Υπηρεσία στους συμμετέχοντες στο 
διαγωνισμό των οποίων οι προσφορές έγιναν (κατά τα 
προηγούμενα στάδια) αποδεκτές. Η ανακοίνωση των τε¬ 
χνικών και οικονομικών στοιχείων γίνεται αντίστοιχα κατά 
την αποσφράγιση των φακέλων κάθε σταδίου. Η Επιτρο¬ 
πή Διαγωνισμού περατώνει το έργο της με τη σύνταξη 
«Πρακτικού(ών) Αποσφράγισης Προσφορών». 

Χρόνος Αποσφράγισης 

17.6 Εντός πέντε (5) εργάσιμων ημερών από τη λήξη της 
τελευταίας προθεσμίας υποβολής των προσφορών και 
αφού έχουν αντιμετωπιστεί αποτελεσματικά από τους 
αρμοδίους υπαλλήλους της Διεύθυνσης Προμηθειών τυ¬ 
χόν θέματα από την πλευρά των προμηθευτών σε ό,τι 
αφορά την αποστολή προσφορών γίνεται αποσφράγιση, 
παρουσία εκπροσώπωντων συμμετεχόντων στο διαγωνι¬ 
σμό Προμηθευτών, εφόσον απαιτείται. Αν στο διαγωνι- 

σμό προβλέπεται να προηγηθεί (της Οικονομικής) Τεχνι¬ 
κή Αξιολόγηση, τότε ανοίγονται μόνο οι φάκελοι με τα Δι- 
καιολογητικά Συμμετοχής και τα τεχνικά στοιχεία, ενώ οι 
φάκελοι με τα οικονομικά στοιχεία ανοίγονται σε ημερο¬ 
μηνία και ώρα που καθορίζεται αργότερα. 

17.7 Οι περιπτώσεις των μη αποδεκτών Τεχνικών προ¬ 
σφορών ανακοινώνονται στους απορριπτόμενους άμεσα, 
μετά την έγκριση της τεχνικής αξιολόγησης από το όργα¬ 
νο που είναι αρμόδιο για την κατακύρωση του διαγωνι¬ 
σμού, ανεξάρτητα εάνη απόρριψη προέρχεται από μη τή¬ 
ρηση όρων της διακήρυξης, ή είναι αποτέλεσμα της τε¬ 
χνικής αξιολόγησης. Της ανακοίνωσης της απόρριψης 
ακολουθεί επιστροφή της οικονομικής προσφοράς χωρίς 
να ανοιχτεί. 

Πρακτικό Αποσφράγισης 

17.7 Υπάλληλος του τμήματος Συμβάσεων της Διεύ¬ 
θυνσης Προμηθειών θα επιμελείται της παραλαβής, απο¬ 
σφράγισης, μαζί με την ορισθείσα επιτροπή (αποσφράγι¬ 
σης) και της κατάρτισης του σχετικού πρακτικού. Στο 
Πρακτικό (Πρωτόκολλο) Αποσφράγισης Προσφορών, 
αναφέρεται η ημερομηνία Αποσφράγισης, ο κωδικός 
αριθμός της Αίτησης Αγοράς, η προϋπολογιζόμενη δα¬ 
πάνη, ο αριθμός των προσκληθέντων, τα στοιχεία των 
Προμηθευτών που υπέβαλαν Προσφορές, οιπαρευρεθέ- 
ντες στην Αποσφράγιση, τυχόν ενστάσεις, καθώς και 
οποιαδήποτε παρατήρηση της Επιτροπής. Τα μέλη της 
Επιτροπής ελέγχουν την πληρότητα των υποβαλλομένων 
στοιχείων και μονογράφουν τις ουσιαστικού περιεχομέ¬ 
νου σελίδες που περιέχονται στις προσφορές και στους 
φακέλους. 

Άρθρο 18 

ΑΞΙΟΛΟΓΗΣΗ ΠΡΟΣΦΟΡΩΝ ΚΑΙ ΚΑΤΑΚΥΡΩΣΗ 
ΔΙΑΓΩΝΙΣΜΟΥ - ΕΝΣΤΑΣΕΙΣ 

18.1 Σύγκριση Προσφορών 

Για τον σκοπό της αξιολόγησης και σύγκρισης των προ¬ 
σφορών μεταξύ τους, συντάσσεται συγκριτικός πίνακας 
με τα στοιχεία τους. Η σύνταξη του πίνακα γίνεται από την 
Επιτροπή του Διαγωνισμού. 

18.2 Ισοτιμίες Συναλλάγματος 

Προκειμένου για προσφορές σε συνάλλαγμα, στη σύ¬ 
νταξη του συγκριτικού πίνακα, για τη μετατροπή των 
εκτός ΕΥΡΩ νομισμάτων, λαμβάνονται υπόψη τα Δελτία 
Τιμών της Κεντρικής Ευρωπαϊκής Τράπεζας της ημερο¬ 
μηνίας αποσφράγισης των οικονομικών προσφορών. 
Οποιαδήποτε θέματα προκύψουν σχετικά με την πολιτική 
ισοτιμιών του ΕΥΡΩ σε σχέση με τα ξένα συναλλάγματα, 
αρμόδιο όργανο είναι η Διοίκηση της ΕΤΑΙΡΕΙΑΣ για έκ¬ 
δοση σχετικών οδηγιών και τήρηση πολιτικής στις περι¬ 
πτώσεις αυτές. 

ΣΗΜΕΙΩΣΗ 

Οι ίδιες ισοτιμίες λαμβάνονται υπόψη για τη μετατροπή 
της αξίας της παραγγελίας που έχει εκδοθεί σε ξένο νό¬ 
μισμα, και συμφωνείται να πληρωθεί σε Ευρώ, με την ημε¬ 
ρομηνία έκδοσης του τιμολογίου του Προμηθευτή. 

18.3 Αξιολόγηση προσφορών 

Η αξιολόγηση των προσφορών πραγματοποιείται από 
την Επιτροπή Αξιολόγησης του Διαγωνισμού. 

Έργο της Επιτροπής Αξιολόγησης, κατά τη φάση της 
Αξιολόγησης των Προσφορών είναι η επεξεργασία των 
στοιχείων των προσφορών, η αξιολόγηση τους, ο καθορι¬ 
σμός της σειράς μειοδοσίας με βάση τα κριτήρια που 


προβλέπονται από τη διακήρυξη και η σύνταξη σχετικού 
πρακτικού. 

1. Η εργασία της αξιολόγησης των προσφορών περι¬ 
λαμβάνει την τεχνική και οικονομική αξιολόγηση και το 
συνδυασμό των αποτελεσμάτων των δύο, ώστε να προ- 
κύψει η τελική ολοκληρωμένη αξιολόγηση των προσφο¬ 
ρών. 

2. Για την τεχνική αξιολόγηση, επιτρέπεται η αλληλο¬ 
γραφία απευθείας της Επιτροπής με τους προσφέροντες 
προμηθευτές για διευκρινήσεις ή πρόσθετες πληροφο¬ 
ρίες, μόνο τεχνικής φύσεως. 

3. Εφόσον η αποσφράγιση των προσφορών γίνεται σε 
ένα μόνο στάδιο, παράλληλα προς την τεχνική αξιολόγη¬ 
ση, διενεργείται και η οικονομική αξιολόγηση των προ¬ 
σφορών, κατά την οποία γίνεται επεξεργασία των οικονο¬ 
μικών στοιχείων των προσφορών. 

Εάν, σύμφωνα με τη διακήρυξη, η αποσφράγιση των 
προσφορών γίνεται σε περισσότερα του ενός στάδια, η 
αποσφράγιση του Οικονομικού φακέλου θα γίνει μόνο για 
τις προσφορές που έχουν γίνει τεχνικά αποδεκτές. 

4. Κατά το στάδιο της οικονομικής αξιολόγησης των 
προσφορών, η Επιτροπή δύναται να ζητεί από τους προ¬ 
σφέροντες και διευκρινίσεις επί των οικονομικών στοιχεί¬ 
ων των προσφορών τους. 

5. Οι προμηθευτές δικαιούνται να παρέχουν, μόνον 
εφόσον τους ζητηθούν, πρόσθετα στοιχεία τεχνικής ή οι¬ 
κονομικής φύσεως που θα αποβλέπουν αποκλειστικά στη 
διευκρίνιση της προσφοράς τους. 

6. Αντιπροσφορές είναι απαράδεκτες και απορρίπτο¬ 
νται. 

7. Στην περίπτωση που η αποσφράγιση των προσφο¬ 
ρών γίνεται σε ένα μόνο στάδιο η Επιτροπή Διαγωνισμού 
συντάσσει Πρακτικό Αξιολόγησης με τις προτάσεις της 
και το υποβάλλει ιεραρχικά, στο όργανο της ΕΤΑΙΡΕΙΑΣ 
που είναι αρμόδιο για την έγκριση του αποτελέσματος 
του διαγωνισμού. 

Στην περίπτωση που η αποσφράγιση των τεχνικών και 
οικονομικών φακέλων των προσφορών γίνεται σε ξεχωρι¬ 
στά στάδια τότε (για όσες προσφορές έχουν γίνει αποδε¬ 
κτές βάσει των τυπικών στοιχείων που καθορίζει η διακή- 
ρυξη): 

ί) το πρακτικό της τεχνικής αξιολόγησης της Επιτροπής 
υποβάλλεται ιεραρχικά, μέσω της Διεύθυνσης Προμηθει¬ 
ών, στο όργανο της ΕΤΑΙΡΕΙΑΣ που είναι αρμόδιο για την 
λήψη απόφασης επί της τεχνικής αξιολόγησης. 

ϋ) μετά την ολοκλήρωση της παραπάνω φάσης και την 
κατακύρωση της τεχνικής αξιολόγησης αποσφραγίζο¬ 
νται οι οικονομικοί φάκελοι όσων προσφορών έγιναν τε¬ 
χνικά αποδεκτές, συντάσσεται σχετικό πρακτικό από την 
αρμόδια Επιτροπή το οποίο υποβάλλεται ιεραρχικά, στο 
όργανο της ΕΤΑΙΡΕΙΑΣ που είναι αρμόδιο για την έγκριση 
του αποτελέσματος του διαγωνισμού. 

Το αρμόδιο για την αξιολόγηση του διαγωνισμού όργα¬ 
νο, και με την προϋπόθεση ότι δεν προβλέπεται άλλως 
στη διακήρυξη, με γνωμοδότησή του μπορεί να προτείνει: 

1. Κατακύρωση της προμήθειας για ολόκληρη την πο¬ 
σότητα ή μέρος αυτής. 

2. Ματαίωση των αποτελεσμάτων του διαγωνισμού και 
επανάληψή του, με τροποποίηση ή μη των όρων και των 
τεχνικών προδιαγραφών. 

3. Ματαίωση των αποτελεσμάτων του διαγωνισμού και 
απευθείας ανάθεση προμήθειας του υλικού, για ολόκλη- 

ρη την ποσότητα ή μέρος αυτής. Σε μια τέτοια περίπτωση, 
η ανάθεση πρέπει να είναι πλήρως αιτιολογημένη. 

4. Διαπραγματεύσεις με προμηθευτή (ές). Σε περίπτω¬ 
ση διαφοροποίησης, των στοιχείων της αρχικής προσφο¬ 
ράς, θα ζητείται από τον υποψήφιο προμηθευτή η υποβο¬ 
λή νέας προσφοράς. 

5. Την κατανομή της προς προμήθεια ποσότητας, εφό¬ 
σον πρόκειται για διαιρετό υλικό, μεταξύ περισσοτέρων 
του ενός μειοδοτών, με ισότιμες ή ισοδύναμες προσφο¬ 
ρές. 

6. Ματαίωση της προμήθειας. 

18.4 Ενστάσεις - Γνωστοποιήσεις 

Κάθε ενδιαφερόμενος, ο οποίος έχει ή είχε συμφέρον 
νατού ανατεθεί συγκεκριμένη σύμβαση δύναται, μέσα σε 
προθεσμία πέντε (5) ημερών αφότου η ΕΤΑΙΡΕΙΑ γνωστο¬ 
ποίησε, σύμφωνα με τους όρους της Διακήρυξης,την 
απόφασή της για οποιαδήποτε φάση του Διαγωνισμού, 
να ασκήσει ένσταση ενώπιον της ΕΤΑΙΡΕΙΑΣ. 

Επί των ενστάσεων αποφαίνεται το όργανο της ΕΤΑΙ¬ 
ΡΕΙΑΣ του αμέσως ανωτέρου επιπέδου από εκείνο που 
έλαβε την απόφαση επί της οποίας υπάρχει η ένσταση. 

Η ΔΕΠΑ γνωστοποιεί, εντός δεκαπέντε ημερών από την 
παραλαβή της σχετικής αίτησης, την αιτιολόγηση των 
αποτελεσμάτων. 

Η ΔΕΠΑ γνωστοποιεί στους υποψήφιους ή προσφέρο- 
ντες που υποβάλλουν σχετική αίτηση τους λόγους για 
τους οποίους αποφάσισε να μην αναθέσει τελικά τη σύμ¬ 
βαση ή να αρχίσει εκ νέου τη σχετική διαδικασία. 

Η ΔΕΠΑ γνωστοποιεί τα αποτελέσματα αξιολόγησης 
κάθε φάσης του Διαγωνισμού και στην περίπτωση ανάθε¬ 
σης του έργου γνωστοποιεί και την επωνυμία του Προμη¬ 
θευτή. 

Με την υποβολή ενστάσεων δεν αναστέλλεται υποχρε¬ 
ωτικά η διαδικασία του Διαγωνισμού. 

18.5 Διαπραγματεύσεις με διαγωνιζόμενους προμη¬ 
θευτές 

Σύμφωνα με όσα καθορίζονται στο Άρθρο 3 και το σχε¬ 
τικό παράρτημα Γ1 

18.6 Κατακύρωση - Ακύρωση - Επανάληψη διαγωνι¬ 
σμού 

α. Η κατακύρωση της προμήθειας ολοκληρώνεται με 
την έγκριση του αποτελέσματος του διαγωνισμού από το 
αρμόδιο όργανο της ΕΤΑΙΡΕΙΑΣ. 

β. Η ΔΕΠΑ διατηρεί το δικαίωμα να κατανέμει την προ¬ 
μήθεια σε περισσότερους προμηθευτές, αν τούτο επι¬ 
βάλλεται από ειδικούς και τεκμηριωμένους λόγους, όπως 
ενδεικτικά και πάντως όχι περιοριστικά, είναι: 

ί. Η εξυπηρέτηση των γενικότερων συμφερόντων της. 

Ιί. Η ύπαρξη συνθηκών στην αγορά, που τείνουν να οδη¬ 
γήσουν σε μονοπωλιακή διάρθρωσή της. 

γ. Σε περίπτωση ισοτιμίας ή ισοδυναμίας προσφορών, η 
ανάθεση γίνεται είτε με κατανομή της προμήθειας μετα¬ 
ξύ των ισότιμων ή ισοδύναμων προμηθευτών είτε μετά 
από κλήρωση, η οποία διενεργείται απάτην Επιτροπή του 
Διαγωνισμού με την παρουσία των ενδιαφερομένων προ¬ 
μηθευτών εφόσον το επιθυμούν. 

δ. Ακύρωση ή επανάληψη του διαγωνισμού γίνεται εάν 
το αρμόδιο όργανο της ΕΤΑΙΡΕΙΑΣ κρίνει ότι: 

ί) Το αποτέλεσμα του διαγωνισμού είναι μη ικανοποιητι¬ 
κό. 

ϋ) Ο ανταγωνισμός υπήρξε ανεπαρκής ή υπάρχουν σο¬ 
βαρές ενδείξεις ότι έγινε συνεννόηση των διαγωνιζομέ- 
νωνπρος αποφυγή πραγματικού ανταγωνισμού 


ϊϋ) Ανέκυψαν ιδιαίτεροι λόγοι όπως μεταβολή των ανα¬ 
γκών της ΕΤΑΙΡΕΙΑΣ κ.λπ. 

Το όργανο της ΕΤΑΙΡΕΙΑΣ που θ’ αποφασίσει την ακύ¬ 
ρωση ή επανάληψη του διαγωνισμού θα πρέπει να είναι, 
τουλάχιστο, μίας βαθμίδας υψηλότερο από αυτό που θα 
έχει το δικαίωμα έγκρισης του αποτελέσματος του δια¬ 
γωνισμού εκτός εάν τούτο είναι το Διοικητικό Συμβούλιο 
της ΕΤΑΙΡΕΙΑΣ. 

Στην περίπτωση όπου η ΔΕΠΑ αποφασίσει να ακυρώσει 
το διαγωνισμό ή να τον επαναλάβει πρέπει να γνωστοποι¬ 
ήσει τούτο σε όσους έλαβαν την διακήρυξη ή υπέβαλαν 
προσφορά όπως επίσης και στην υπηρεσία Επισήμων Εκ¬ 
δόσεων της Ε.Ε. εφόσον η σχετική πρόσκληση εκδήλω¬ 
σης ενδιαφέροντος ή υποβολής προσφορών έχει δημοσι- 
ευθεί στην Επίσημη Εφημερίδα αυτής. 

ε. Εάν διαπιστωθούν λάθη ή παραλείψεις σε οποιοδή- 
ποτε στάδιο της διαδικασίας του διαγωνισμού, μπορεί να 
ακυρωθεί μερικά αυτή και είτε να αναμορφωθεί ανάλογα 
το αποτέλεσμα του διαγωνισμού, είτε να διαταχθεί η επα¬ 
νάληψη του διαγωνισμού από το σημείο που έγινε το λά¬ 
θος ή η παράληψη. Η σχετική απόφαση λαμβάνεται από 
το αρμόδιο, για την έγκριση του αποτελέσματος τους δια¬ 
γωνισμού, όργανο της ΕΤΑΙΡΕΙΑΣ. 

στ. Σε καμιά περίπτωση δεν δημιουργείται υποχρέωση 
καταβολής απάτη ΔΕΠΑ στους διαγωνιζόμενους οποιοσ¬ 
δήποτε αποζημίωσης για δαπάνες ή για άλλες θετικές ή 
αποθετικές ζημίες που τυχόν υπέστησαν από τη συμμε¬ 
τοχή τους στο διαγωνισμό. 

18.7 Ανακοίνωση ανάθεσης - Σύμβαση Προμήθειας 

α. Η κατακύρωση της προμήθειας ανακοινώνεται με επι¬ 
στολή, τηλεγράφημα, ΡΑΧ ή Ε-ΜΑΙΙ_. 

β. Στην περίπτωση που έχει γίνει διαγωνισμός, τότε με¬ 
τά την κατά τα άνω ανακοίνωση, παρέχονται, με βάση τις 
σχετικές διατάξεις του παρόντος Κανονισμού Προμηθει¬ 
ών πληροφορίες στους ενδιαφερομένους για τα αποτε¬ 
λέσματα του διαγωνισμού. 

γ. Για την υλοποίηση των προμηθειών καταρτίζονται 
συμβάσεις ή παραγγελίες, οι οποίες περιλαμβάνουν γενι¬ 
κούς ή/και ειδικούς όρους της προμήθειας. 

δ. Τροποποίηση των συμβάσεων ή παραγγελιών γίνο¬ 
νται πάντοτε με συμπληρώματα αυτών. 

ε. Ανάλογα με το ύψος της προμήθειας, όπως αυτό κα¬ 
θορίζεται στις σχετικές διατάξεις του παρόντος Κανονι¬ 
σμού, υπογράφεται σύμβαση ή παραγγελία. 

στ. Η αποστολή επιστολής πρόθεσης ανάθεσης δεν 
αποτελεί σύμβαση ή παραγγελία. Επομένως της επιστο¬ 
λής θα πρέπει να ακολουθήσει υπογραφή σύμβασης ή 
παραγγελίας για να ενεργοποιηθεί η προμήθεια. 

ζ. Μετά την ανάθεση θα απαιτείται από τον προμηθευτή 
η έγγραφη αποδοχή όλων των όρων της συγεκριμένης 
ανάθεσης 

18.8 Μειοδοσίες / Αναθέσεις 

Στον όρο Μειοδοσία περιλαμβάνεται η απλή περίπτωση 
σύγκρισης τιμών - που έχουν αναχθεί σε κοινή βάση - των 
αποδεκτών ως προς κάθε όρο της διακήρυξης προσφο¬ 
ρών, καθώς και η Μειοδοσία μετά από Τεχνικοοικονομική 
Αξιολόγηση, όπου πέραντων οικονομικών υπεισέρχονται 
και τεχνικοί παράγοντες. Στον όρο Ανάθεση περιλαμβά¬ 
νεται εκτός από την απευθείας ανάθεση σε συγκεκριμένο 
προμηθευτή και η περίπτωση ομαδοποιήσεων, κατά τον 
πιο συμφέροντα για την ΕΤΑΙΡΕΙΑ τρόπο, πολλαπλών υλι¬ 
κών. 

«Ομαδοποίηση» στη φάση της αξιολόγησης και κατα- 

κύρωσης διαγωνισμού είναι η τεχνικοοικονομική διαδικα¬ 
σία που αφορά στις περιπτώσεις όπου ένας ή περισσότε¬ 
ροι Προμηθευτές μειοδοτούν σε ελάχιστα είδη σε σχέση 
με τους υπόλοιπους συμμετέχοντες και είναι συμφέρον 
για την ΕΤΑΙΡΕΙΑ η αποφυγή κατακερματισμού των πα¬ 
ραγγελιών (καλύτερος έλεγχος, λιγότερα διαχειριστικά 
έξοδα κ.λπ.). Τέτοιο πρόβλημα εμφανίζεται συνήθως - αλ¬ 
λά όχι αποκλειστικά - στο Κλιμάκιο 1 και εφόσον τα είδη 
αυτά χρειάζονται οπωσδήποτε να αγορασθούν στην συ¬ 
γκεκριμένη περίοδο από τους υπόλοιπους μειοδότες 
(εναλλακτικά, είναι πιθανό να μπορούν να ακυρωθούν και 
να ενταχθούν σε νέα αίτηση αγοράς), τότε θα χρειασθεί 
να «ομαδοποιηθούν» με τα είδη των μειοδοτών. Σε ότι 
αφορά τις σχετικές εγκρίσεις, η πρόκριση και κατακύρω- 
ση που περιλαμβάνει και ομαδοποίηση χαρακτηρίζεται 
ως Ανάθεση. Στην Ανάθεση η έγκριση δίδεται από τους 
αρμοδίουςτου αμέσως επομένου κλιμακίου. 

18.9 Ολοκλήρωση Διαδικασίας Παραγγελίας 

Μετά την Έγκριση Κατακύρωσης, Ανάθεσης ή Ακύρω¬ 
σης διαγωνισμού ο σχετικός φάκελος που περιέχει άλατα 
στοιχεία του διαγωνισμού (την αίτηση, τη διακήρυξη, τις 
προσφορές, την αξιολόγηση, τις εισηγήσεις, την έγκριση 
κ.λπ.), διαβιβάζεται στη Διεύθυνση Προμηθειών για την 
έκδοση γραπτής παραγγελίας (το ΕΑΧ έχει επίσης θέση 
γραπτής παραγγελίας) ή για τη σύνταξη Σύμβασης μετά 
από πρόταση της Ενδιαφερόμενης Υπηρεσίας. Σε επεί¬ 
γουσες περιπτώσεις και πριν την υπογραφή Σύμβασης η 
ΕΤΑΙΡΕΙΑ μπορεί να αποστείλει με ΕΠΙΣΤΟΛΗ ή ΕΑΧ πρό¬ 
θεση ανάθεσης, υπογεγραμμένη από τους ίδιους που θα 
υπογράψουν την κανονική παραγγελία ή σύμβαση. Ο πα¬ 
ραπάνω φάκελος φυλάσσεται από τη Διεύθυνση Προμη¬ 
θειών, σε αρχείο της. 

18.10 Κριτήρια Αξιολόγησης / Σύγκρισης 

Η ΕΤΑΙΡΕΙΑ δεν είναι υποχρεωμένη να κατακυρώσει το 
διαγωνισμό σε όποιον προσφέρει τις χαμηλότερες τιμές 
αλλά μπορεί να συνεκτιμήσει κατά την κρίση της παράγο¬ 
ντες ποιοτικούς (όπως καλύτερα υλικά, καλύτερη τεχνο¬ 
λογία, ομοιομορφία υλικών κ.λπ.), οικονομικούς πέραν 
της τιμής (όπως περισσότερες εγγυήσεις, λιγότερες 
απαιτήσεις συντήρησης, καλύτεροι όροι πληρωμής ή 
χρηματοδότησης, συντομότεροι χρόνοι παράδοσης) κα¬ 
θώς και πιστοποίηση αναγνωρισμένων Ινστιτούτων κλπ. 
Επίσης, αν οι προσφορές κριθούν ασύμφορες ή τεχνικά 
μη αποδεκτές, αυτοί που έχουν την ευθύνη αξιολόγησης 
των προσφορών μπορούν να εισηγηθούν την ακύρωση 
του διαγωνισμού με πιθανό αποκλεισμό ορισμένων εται¬ 
ρειών ή οίκων από τον υπόψη διαγωνισμό ή και την προ¬ 
σθήκη νέων. Ανεξάρτητα από τον τρόπο δημοπράτησης 
(«ανοικτός» διαγωνισμός ή « με προσκλήσεις»), ο διαγω¬ 
νισμός μπορεί να διακηρυχθεί και να πραγματοποιηθεί σε 
δύο στάδια, δηλαδή η τεχνική αξιολόγηση να γίνει πριν το 
άνοιγμα των οικονομικών προσφορών. 

18.11 Επανάληψη Διαγωνισμού 

Η ΕΤΑΙΡΕΙΑ δεν δεσμεύεται για την κατακύρωση διαγω¬ 
νισμού με βάση τις υποβληθείσες προσφορές, αλλά δια¬ 
τηρεί το δικαίωμα, μετά από εισήγηση των αρμόδιων για 
την αξιολόγηση των προσφορών, να επαναλάβει το δια¬ 
γωνισμό ή να ζητήσει βελτίωση των προσφορών σε σφρα¬ 
γισμένους φακέλους εντός τακτής προθεσμίας, τηρού¬ 
μενης της διαδικασίας αποσφράγισης και αξιολόγησης 
προσφορών και κατακύρωσης διαγωνισμού του παρό¬ 
ντος Κανονισμού σε ό,τι αφορά διαγωνισμούς «με προ¬ 
σκλήσεις», μεταξύ των επικρατέστερων τριών τουλάχι¬ 


στον μειοδοτών. Η απόφαση της επανάληψης του διαγω¬ 
νισμού σύμφωνα με τα παραπάνω θα ληφθεί από τους 
έχοντεςτην αρμοδιότητα κατακύρωσήςτου. 

18.12 Κατάταξη σε Κλιμάκιο Δαπάνης 

Προκειμένου για την έγκριση κατακύρωσης ή ανάθεσης 

διαγωνισμού, η κατάταξη της παραγγελίας σε κλιμάκιο 
δαπάνης γίνεται όχι με βάση την προϋπολογιζόμενη δα¬ 
πάνη αλλά την τιμή κατακύρωσης ή ανάθεσης της πα¬ 
ραγγελίας, όπου αυτό είναι εφικτό. Η κατά τα ανωτέρω 
κατάταξη σε μικρότερο κλιμάκιο δαπάνης δεν ισχύει αν εί¬ 
ναι αποτέλεσμα είτε μείωσης των ποσοτήτων - μετά την 
υποβολή των προσφορών - ή του τιμήματος, είτε κατά¬ 
τμησης της παραγγελίας. 

18.13 Αναθεώρηση 

Αν κατά την εξέταση των προσφορών διαπιστωθεί 
υπέρβαση της προϋπολογισθείσας τιμής μεγαλύτερη 
του 25% για προμήθεια σε ξένο νόμισμα και 15% για προ¬ 
μήθεια σε ΕΥΡΩ, τότε ειδοποιείται η Αρμόδια Υπηρεσία 
να εκδώσει αιτιολογημένη αναθεώρηση της αίτησης (με 
τον ίδιο αριθμό) για την πραγματική δαπάνη. Την αναθε¬ 
ώρηση υπογράφουν οι ίδιοι που υπέγραψαν και την αρχι¬ 
κή αίτηση, εκτός αν με την αναθεώρηση η νέα δαπάνη 
εντάσσεται σε επόμενο κλιμάκιο, οπότε υπογράφουν οι 
αρμόδιοι του νέου κλιμακίου. Αναθεώρηση της αίτησης 
γίνεται και για αύξηση ποσοτήτων πάνω από 10% ενώ για 
αύξηση μέχρι 10% θα αναγράφεται στην εισήγηση/ κατα¬ 
κύρωση η αιτιολογία για την επιπλέον ποσότητα, π.χ. τυ¬ 
ποποίηση συσκευασίας, φορτώσεις χύμα κ.λπ. 

18.14 Διαφοροποίηση Διαδικασιών Προμηθειών υπό Ει¬ 
δικές Συνθήκες 

Ο Διευθύνων Σύμβουλος της ΕΤΑΙΡΕΙΑΣ και μέχρι του 
ποσού που έχει εξουσιοδότηση για Ανάθεση δύναται να 
εγκρίνει προμήθειες με συνοπτικές διαδικασίες και κατά 
παρέκκλιση του Παρόντος Κανονισμού Προμήθειες Υλι¬ 
κών και Υπηρεσιών, προκειμένου να απλοποιηθούν και να 
επισπευσθούν οι διαδικασίες σε ειδικές περιπτώσεις . Η 
έγκριση παρέχεται μετά από σχετική εισήγηση την οποία 
υποβάλλουν ο Δ/ντής Π ρομηθειών με τον αρμόδιο Γενικό 
Δ/ντή. 

Άρθρο 19 

ΕΜΠΟΡΙΚΗ ΣΥΜΦΩΝΙΑ ΑΓΟΡΑΣ ΥΛΙΚΩΝ/ΥΠΗΡΕΣΙΩΝ 
(ΠΑΡΑΓΓΕΛΙΕΣ/ΣΥΜ ΒΑΣΕΙΣ) 

19.1 Εμπορικές Συμφωνίες 

Μετά την ολοκλήρωση της διαδικασίας του διαγωνι¬ 
σμού και την κατακύρωση (κατά κανόνα) στον μειοδότη, 
θα πρέπει να γίνει μία εμπορική συμφωνία, η οποία να δε¬ 
σμεύει την ΕΤΑΙΡΕΙΑ και τον Προμηθευτή, για την πραγ¬ 
ματοποίηση της αγοράς του υλικού / υπηρεσίας, σύμφω¬ 
να με τους όρους της διακήρυξης και τους εμπορικούς 
κανόνες. Το κλείσιμο της συμφωνίας μπορεί να γίνει με 
Παραγγελία, Ανοικτή Παραγγελία/ Σύμβαση ή Σύμβαση. 

19.2 Παραγγελία 

Η Παραγγελία είναι ένα επίσημο έγγραφο με το οποίο 
αναλαμβάνεται η υποχρέωση εκ μέρους της Διεύθυνσης 
Προμηθειών της αγοράς υλικού ή υπηρεσίας και δεσμεύ¬ 
ει την ΕΤΑΙΡΕΙΑ και τον Προμηθευτή εφόσον το αποδε¬ 
χθεί. Γι' αυτό το λόγο θα πρέπει να είναι σαφής και πλή¬ 
ρης. Η Διεύθυνση Προμηθειών έχει την ευθύνη η Παραγ¬ 
γελία να είναι εμπορικά και τεχνικά σωστή στην κάθε της 
λεπτομέρεια. Πιο κάτω αναφέρονται με λεπτομέρεια τα 
σχετικά με την Παραγγελία: 

19.3 Προετοιμασία Παραγγελιών 

Στην Παραγγελία πρέπει να αναγράφονται οι εξής λε¬ 
πτομέρειες: 

α. Το πλήρες όνομα του Προμηθευτή και η διεύθυνσή 
του. 

β. Ο αριθμός της Παραγγελίας, 
γ. Η ημερομηνία της Παραγγελίας, 
δ. Οι όροι πληρωμής. 

ε. Η πλήρης διεύθυνση του σημείου παράδοσης, 
στ. Η διεύθυνση αποστολής τιμολογίου, 
ζ. Η ποσότητα, η μονάδα μέτρησης, ο αριθμός του υλι¬ 
κού (όταν υπάρχει), και η πλήρης προδιαγραφή. 

η. Οι κωδικοί αριθμοί του εμπορεύματος, αν πρόκειται 
για υλικά ή εφόδια Αποθήκης. 

θ. Η τιμή στην οποία θα δηλώνεται καθαρά αν συμπερι¬ 
λαμβάνει φόρους (και ποιους), χαρτόσημο κλπ. Και ποιόν 
βαρύνουν, έκπτωση (αν υπάρχει), όρους παράδοσης του 
υλικού και χρονική περίοδο παράδοσης. 

ι. Σταθερότητα τιμής ή τύπο αναπροσαρμογής της τι¬ 
μής. 

ια. Οποιεσδήποτε ειδικές συμφωνίες, π.χ. όροι επί¬ 
σπευσης, εγγυήσεις, ανάγκες επιθεώρησης κλπ.. 
ιβ. Οι τυπικές προϋποθέσεις αγοράς της ΕΤΑΙΡΕΙΑΣ, 
ιγ. Τα στοιχεία αναφοράς και η ημερομηνία της προ¬ 
σφοράς του Προμηθευτή. 

ιδ. Οποιαδήποτε άλλα στοιχεία που θα πρέπει να σημει¬ 
ώνονται από τον Προμηθευτή πάνω στα συνοδευτικά έγ¬ 
γραφα του υλικού όπως στα τιμολόγια, στις φορτωτικές, 
κ.λπ., τα οποία στοιχεία θα διευκολύνουν τις συναφείς 
διαδικασίες παραλαβής του υλικού. 

19.4 Τ ροποποιήσεις 

Ολες οι τροποποιήσεις της Παραγγελίας είτε γιατί ζη¬ 
τούνται από τον ενδιαφερόμενο που ζήτησε την παραγγε¬ 
λία, είτε γιατί ο Προμηθευτής αδυνατεί να ανταποκριθεί 
και να παρέχειτις ζητούμενες προς αγορά προμήθειες, θα 
πραγματοποιούνται με την έκδοση μιας άλλης Παραγγε¬ 
λίας, η οποία θα φέρει την ένδειξη «Τροποποίηση Αριθμ. 

.». Ο αριθμός της Τροποποίησης θα είναι ο ίδιος με 

τον αριθμό της αρχικής Παραγγελίας. Η εξουσιοδότηση 
για την έκδοση της Τ ροποποίησης της Παραγγελίας και η 
διανομή / κοινοποίηση αυτής, πραγματοποιούνται με τον 
ίδιο τρόπο όπως της αρχικής Παραγγελίας. 

19.5 Παράδοση - Παραλαβή 

Η Διεύθυνση Προμηθειών, διενεργεί την έκδοση της 
Παραγγελίας και φέρει όλη την ευθύνη από την ημερομη¬ 
νία έκδοσης μέχρι την ημερομηνία παράδοσης των προ¬ 
μηθειών στο τόπο που προβλέπεται. Ο Προϊστάμενος ή 
άλλος αρμόδιος του Τμήματος που παραλαμβάνειτα υλι¬ 
κά ή τις υπηρεσίες, έχει υποχρέωση να υπογράψει και να 
αποστείλει έγκαιρα στο Λογιστήριο το σχετικό Τιμολόγιο/ 
Δελτίο Αποστολής ή το Δελτίο Εισαγωγής (για Αποθήκη) 
για να γίνει η πληρωμή της προμήθειας. 

19.6 Ανοικτή Παραγγελία / Σύμβαση 

Οι Ανοικτές Παραγγελίες εκδίδονται μόνο από την Δι¬ 
εύθυνση Προμηθειών για υλικά και υπηρεσίες που απαι¬ 
τούνται τακτικά και επαναληπτικά και για ποσότητες που 
υπολογίζονται συνήθως να καλύψουν τις ανάγκες ενός 
χρόνου με όρους και τιμές ορισμένες. 

19.7 Τα Πλεονεκτήματα των Ανοικτών Παραγγελιών/ 
Συμβάσεων είναι τα εξής: 

α. Εξασφαλίζονται περισσότερο ευνοϊκοί όροι αγοράς 
και καλύτερη εξυπηρέτηση, λόγω συνδυασμού του αγο¬ 
ραστικού όγκου υλικών και υπηρεσιών. 


β. Εξασφαλίζεται συνέχιση της ποιότητας και παραδό¬ 
σεων. 

γ. Μειώνεται η γραφική εργασία και συμπλήρωση εντύ¬ 
πων, και απλοποιείται η προμήθεια και με την αγορά υλι¬ 
κών/ υπηρεσιών απευθείας είτε από τους ενδιαφερομέ¬ 
νους, τους έχοντες σχετική εξουσιοδότηση, είτε από Αρ¬ 
μόδιο Τμήμα (Αποθήκη). 

19.8 Ενέργειες για την Αγορά Υλικών /Υπηρεσιών με 
Ανοικτή Παραγγελία/Σύμβαση 

Η Διεύθυνση Προμηθειών και οι Αρμόδιες Υπηρεσίες 
και Διευθύνσεις συνεχώς πρέπει να αναθεωρούν και να 
αναλύουν τα στοιχεία για την αγορά υλικών και υπηρε¬ 
σιών για όσα είδη αγοράζονται τακτικά και επί επαναλη¬ 
πτικής βάσης. Τα είδη αυτά θα ξεχωρίζονται και Ανοικτές 
Παραγγελίες θα καταρτίζονται γι' αυτά, για να διευκολύ¬ 
νεται η αγορά τους. Στα είδη που καλύπτονται από Ανοι¬ 
κτές Παραγγελίες, μπορεί να συμπεριλαμβάνονται, η πα¬ 
ροχή υπηρεσιών, εμπορευμάτων, εξοπλισμού και ανταλ¬ 
λακτικών, αναλωσίμων, γραφικής ύλης. 

19.9 Ανοικτές Παραγγελίες 

Τα Τμήματα και Διευθύνσεις που χρησιμοποιούν τα διά¬ 
φορα υλικά, μπορούνναεισηγούνταιστη Διεύθυνση Προ¬ 
μηθειών, να ετοιμάζει Ανοικτές Παραγγελίες για τις αγο¬ 
ρές που γίνονται τακτικά και επί επαναληπτικής βάσης. Η 
Διεύθυνση Προμηθειών, πρέπει να εξετάζει τα Μηνιαία 
Στοιχεία των Παραγγελιών, τα οποία υποβάλλονται από 
τα Τμήματα και τα κατάλληλα επεξεργασμένα στοιχεία 
από το Σύστημα Πληρωτέων Λογαριασμών και να φροντί¬ 
ζει ανάλογα την προετοιμασία Ανοικτών Παραγγελιών. 

19.10 Διαδικασία Ανοικτής Παραγγελίας / Σύμβασης 

Η διαδικασία Παραγγελίας, η οποία περιγράφεται πα¬ 
ραπάνω, πρέπει να ακολουθείται και στην περίπτωση της 
προετοιμασίας Ανοικτής Παραγγελίας, αλλά με τις εξής 
διαφορές: 

α. Η ποσότητα που δηλώνεται στην Ανοικτή Παραγγελία 
είναι μόνο ενδεικτική, χωρίς να αποτελεί δέσμευση αγο¬ 
ράς οποιοσδήποτε ποσότητας, ή αγοράς μιας ελάχιστης 
ποσότητας. Τούτο πρέπει καθαρά να αναφέρεται στην 
Ανοικτή Παραγγελία και να επεξηγείται στον Προμηθευ¬ 
τή- 

β. Ζητείται από τον Προμηθευτή να αποθηκεύσει επαρ¬ 
κή αριθμό εμπορευμάτων ετοίμων προς παράδοση, έτσι 
ώστε οι παραδόσεις αυτών να γίνονται εκ των αποθεμά¬ 
των του. 

γ. Η περίοδος που καλύπτεται από την Ανοικτή Παραγ¬ 
γελία είναι συνήθως ένας χρόνος ή και λιγότερο. 

δ. Οι τιμές για εμπόρευμα «εκ του εργοστασίου ή της 
αποθήκης», ή για παράδοση σε χώρο της ΕΤΑΙΡΕΙΑΣ, εί¬ 
ναι συνήθως σταθερές κατά τη χρονική περίοδο της Ανοι¬ 
κτής Παραγγελίας. Οι οποιεσδήποτε συμφωνίες για ανα¬ 
θεώρηση τιμών, πρέπει να διευκρινίζονται και να γίνονται 
εγγράφως. 

ε. Χρησιμοποιείται ιδιαίτερη σειρά αρίθμησης των Ανοι¬ 
κτών Παραγγελιών Αγοράς και ιδιαίτερα αρχεία. 

στ. Ένα αντίγραφο (φωτοτυπία) όλων των Ανοικτών Πα¬ 
ραγγελιών, πρέπει να αποστέλλεται σε όλους όσους κά¬ 
νουν χρήση αυτών μόλις εκδοθούν. 

Σε κάθε Ανοικτή Παραγγελία πρέπει να επισυνάπτεται 
ένας κατάλογος διανομής / κοινοποίησης σε άλατα πρό¬ 
σωπα που τις χρησιμοποιούν, 

19.11 Προμήθειες Έναντι Ανοικτών Παραγγελιών / Συμ¬ 
βάσεων 

Η αγορά υλικών και υπηρεσιών μέσω Ανοικτής Παραγ- 

γελίας/ Σύμβασης, πραγματοποιείται απευθείας από τα 
πρόσωπα που θα χρησιμοποιήσουν τις προμήθειες και εί¬ 
ναι εξουσιοδοτημένα να προβούν σε αγορές. Πρέπει να 
αναφέρεται ο αριθμός της Ανοικτής Παραγγελίας κάθε 
φορά που χρησιμοποιούνται τα πιο πάνω δελτία, από 
τους έχοντες το δικαίωμα χρήσης και να δηλώνεται στο τι¬ 
μολόγιο του Προμηθευτή. 

19.12 Κατάλογος Ανοικτών Παραγγελιών 

Η Διεύθυνση Προμηθειών πρέπει να κρατάει πάντοτε 
ένα Κατάλογο στον οποίο θα απαριθμούνται όλες οι τρέ¬ 
χουσες Ανοικτές Παραγγελίες. Ο Κατάλογος θα είναι κα¬ 
τάλληλα διορθωμένος μετά πιο πρόσφατα στοιχεία, κάθε 
φορά που διανέμεται στα Τμήματα των ενδιαφερομένων 
για να μπορούν να ενημερώνονται πλήρως για τη διαθε¬ 
σιμότητα υλικών από Ανοικτές Παραγγελίες. 

19.13 Ανανεώσεις Ανοικτών Παραγγελιών 

Η Διεύθυνση Προμηθειών, ή οι Ενδιαφερόμενες Υπηρε¬ 
σίες και Τμήματα, πρέπει να εξετάζουν κάθε Ανοικτή Πα¬ 
ραγγελία προς ανανέωσή της, πριν από την ημερομηνία 
λήξη της, (45 ημέρες περίπου). Η διαδικασία για την έρευ¬ 
να της αγοράς και την πρόσκληση υποβολής προσφο¬ 
ρών, πρέπει να ακολουθείται όταν πρόκειται να γίνει ανα¬ 
νέωση μιας Ανοικτής Παραγγελίας. Είναι απαραίτητο να 
δοθεί αρκετός χρόνος κατά την διάρκεια της διαδικασίας 
ανανέωσης για να βρεθούν καινούργιοι Προμηθευτές και 
ανάδοχοι, και για να γίνουν σωστοί υπολογισμοί των ανα¬ 
γκών της ΕΤΑΙΡΕΙΑΣ. Στη σύγκριση των προσφορών για 
Ανοικτές Παραγγελίες πρέπει να αναφέρονταιτόσο οι αλ¬ 
λαγές στις τιμές, όσο και ο χρόνος και τα στοιχεία της αρ¬ 
χικής Ανοικτής Παραγγελίας. 

19.14 Τ υποποιημένη Σύμβαση 

Τυποποιημένη Σύμβαση είναι ένα τυποποιημένο κείμε¬ 
νο ελεγμένο από την Διεύθυνση Νομικών Υπηρεσιών, που 
χρησιμοποιείται για την εκτέλεση συνήθων και απλών 
προμηθειών. Η Διεύθυνση Προμηθειών, εφόσον δεν 
επέρχονται μεταβολές στο κείμενο και στους γενικούς 
όρους της Τυποποιημένης Σύμβασης, μπορεί να προχω¬ 
ρεί στη σύνταξη και στην υπογραφή σύμφωνα με τις δια¬ 
δικασίες δικαιοδοσιών χωρίς άλλο έλεγχο από τις ενδια¬ 
φερόμενες ή Διεύθυνση Νομικών Υπηρεσιών της ΕΤΑΙ¬ 
ΡΕΙΑΣ. 

19.15 Μη Τυποποιημένη Σύμβαση 

Στις περιπτώσεις που η Τυποποιημένη Σύμβαση δεν 
εξυπηρετεί γιατί χρειάζονται μεταβολές στους γενικούς 
όρους ή σε ειδικές περιπτώσεις, συντάσσεται νέο κείμενο 
σύμβασης από την Διεύθυνση Προμηθειών, σε συνεργα¬ 
σία με την Ενδιαφερόμενη Υπηρεσία. Η σύνταξη της πε¬ 
ριγραφής των εργασιών, τωντεχνικών προδιαγραφών και 
ειδικών συμβάσεων γίνεται από τις Ενδιαφερόμενες Υπη¬ 
ρεσίες και Διευθύνσεις και συνοδεύει την Αίτηση Αγοράς 
για τυποποιημένη και μη Σύμβαση και αποτελεί αναπό¬ 
σπαστο μέρος αυτής. 

19.16 Έλεγχος - Σχολιασμός μη Τυποποιημένης Σύμβα¬ 
σης 

Το κείμενο και οι όροι της Σύμβασης πρέπει να ελέγχο¬ 
νται και να σχολιάζονται από τις διάφορες υπηρεσίες που 
σχετίζονται με το αντικείμενο της σύμβασης και ακολου¬ 
θεί ο νομικός έλεγχος από τη Διεύθυνση Νομικών Υπηρε¬ 
σιών. Η οριστικοποίηση του τελικού κειμένου γίνεται από 
το αρμόδιο εξουσιοδοτημένο όργανο. Η υπογραφή της 
Σύμβασης γίνεται μετά τον τελικό έλεγχο και σύμφωνα με 
τις διαδικασίες του παρόντος Κανονισμού, ανάλογα με το 
ύψοςτης δαπάνης. 


19.17 Διανομή Αντιγράφων Σύμβασης 

Τα αντίγραφα της Σύμβασης διανέμονται ως εξής: 

α. ένα (1) Αντίγραφο στο Φάκελο Διεύθυνσης Προμη¬ 
θειών, 

β. ένα (1) Πρωτότυπο στον Προμηθευτή, 

γ. ένα (1) Αντίγραφο στη Νομική Υπηρεσία και ένα στο 
Κεντρικό Αρχείο, 

δ. ένα (1) Αντίγραφο στο ενδιαφερόμενο Τμήμα / Διεύ¬ 
θυνση/Υπηρεσία, 

ε. ένα (1) Πρωτότυπο στην Αρμόδια Οικονομική Υπηρε¬ 
σία και 

ζ. ένα (1) Πρωτότυπο στην Εφορία (εφόσον αφορά Ελ¬ 
ληνική ΕΤΑΙΡΕΙΑ και το απαιτεί σχετική Νομοθεσία). 

19.18 Τ ροποποίηση Σύμβασης 

Τροποποίηση της Σύμβασης γίνεται με αίτηση της Εν- 
διαφερόμενης Υπηρεσίας. Η τροποποίηση μπορεί να πε¬ 
ριλαμβάνει: επέκταση Σύμβασης, παράταση διάρκειας, 
αυξομείωση ποσότητας, αλλαγή χρόνου παράδοσης, 
αναπροσαρμογή τιμήματος προβλεπόμενου από την 
Σύμβαση, απρόβλεπτες εργασίες υπηρεσίας για την 
οποία έχει γίνει ήδη διαγωνισμός κ.α. Για την έγκριση Αί¬ 
τησης και υπογραφή Τροποποίησης θα λαμβάνεται υπό¬ 
ψη, το ύψος της συνολικής δαπάνης και θα τηρούνται 
όλες οι λοιπές διαδικασίες όπως για την Σύμβαση. 

19.19 Ποινική Ρήτρα 

Η ποινική ρήτρα και ο καθορισμός του ύψους για καθυ¬ 
στέρηση εκτέλεσης κρίσιμων εργολαβιών, υπηρεσιών ή 
παράδοσης υλικών, τίθεται σαν όρος Σύμβασης με την 
συνεργασία Διεύθυνσης Προμηθειών-Ενδιαφερομένων 
Υπηρεσιών. 

19.20 Απαλλαγή από Εγγύηση 

Κατά κανόνα οι όροι της Σύμβασης προβλέπουν εγγύη¬ 
ση καλής εκτέλεσης υπηρεσίας. Στην περίπτωση που για 
ειδικούς λόγους (π.χ. επείγουσα εργασία) δεν είναι δυνα¬ 
τό να δοθεί εγγύηση από τον Προμηθευτή, η αρμόδια Δι¬ 
εύθυνση εισηγείται με την υπογραφή του οργάνου τηςτε- 
λικής έγκρισης της Αίτησης Αγοράς και την σύμφωνη 
γνώμη του οργάνου που κατακυρώνει τον διαγωνισμό, 
την απαλλαγή του Προμηθευτή από τον όρο της εγγύη- 
σης. 

19.21 Καταγγελία Σύμβασης 

Γίνεται σύμφωνα με τους όρους της Σύμβασης και 
ύστερα από εισήγηση της αρμόδιας Διεύθυνσης επαρ- 
κώς αιτιολογημένη. Ζητείται η γνώμη της Διεύθυνσης Νο¬ 
μικών Υπηρεσιών και υπογράφεται από τον Νομικό Εκ¬ 
πρόσωπο της Εταιρίας ή το νομίμως εξουσιοδοτηθέντα. 

Άρθρο 20 

ΥΠΟΓΡΑΦΗ ΠΑΡΑΓΓΕΛΙΑΣ ή ΣΥΜΒΑΣΗΣ 

Γ ενικά 

20.1 Η εντολή προμήθειας υλικών ή υπηρεσιών στον 
προμηθευτή που έχει επιλεγεί γίνεται με έγγραφη Πα¬ 
ραγγελία ή ΤΕΙΕΧή ΡΑΧ ή με υπογραφή Σύμβασης όπως 
περιγράφεται ανωτέρω. 

20.2 Για το ενιαίο των υπογραφών στις περιπτώσεις της 
μιας Παραγγελιών ή Συμβάσεων στον ίδιο Διαγωνισμό, 
όλες υπογράφονται από τους ίδιους αρμοδίους, όπως 
αυτοί καθορίζονται στον Πίνακα 4 (Παράρτημα Ε). 

20.3 Δεν απαιτείται σύμβαση για προμήθειες εντός των 
κλιμακίων 1 & 2, εκτός αν άλλοι λόγοι το απαιτούν. Σε ότι 
αφορά την Λογιστική Χρέωση γι’ αυτή την παραγγελία, 
χρησιμοποιείται ο αριθμός της Αίτησης Αγοράς. 

Άρθρο 21 

ΟΡΟΙ, ΤΟΠΟΣ ΚΑΙ ΣΥΝΘΗΚΕΣ ΠΑΡΑΔΟΣΗΣ 

21.1 Ο ΠΡΟΜΗΘΕΥΤΗΣ αναγνωρίζει με την υπογραφή 
της Σύμβασης οτι ο χρόνος και οι λοιποί όροι παράδοσης 
που αναφέρονται στην Σύμβαση για την παράδοση των 
αντικειμένων (υλικά, εξαρτήματα κλπ) της σύμβασης 
προμήθειας (που στην συνέχεια θα αναφέρεται ως 
προμήθεια) είτε μέρους αυτών στον Τόπο Παράδοσης ή 
στην παράδοση τεχνικών εγγράφων ή πιστοποιητικών 
δοκιμών είναι απολύτως δεσμευτικοί και δεν μπορούν να 
τροποποιηθούν χωρίς την γραπτή συγκατάθεση της 
ΕΤΑΙΡΕΙΑΣ. 

21.2 Χωρίς να απαλλάσσει τον ΠΡΟΜΗΘΕΥΤΗ από τις 
υποχρεώσεις του εκ της παραγράφου 2.1 του παρόντος 
η ΕΤΑΙΡΕΙΑ θα έχει το δικαίωμα: 

(Α) να ζητήσει από τον ΠΡΟΜΗΘΕΥΤΗ να υποβάλλει σ’ 
αυτόν για έγκριση το πρόγραμμα για την εκτέλεση της 
Προμήθειας, να ελέγχει την καταλληλότητά του και να 
λαμβάνει μέτρα για την συμμόρφωση του ΠΡΟΜΗΘΕΥΤΗ 
προς τους Ορους Παράδοσης που αναφέρονται στην πα¬ 
ράγραφο 2.1 του παρόντος και 

(Β) να ελέγχει κατά διαστήματα την πορεία εκτέλεσης 
της Προμήθειας για να εξακριβώνει αν είναι σύμφωνη με 
το εγκεκριμένο πρόγραμμα εργασίας. 

Ως εκτούτου ο ΠΡΟΜΗΘΕΥΤΗΣ δεσμεύεται άμεσα και 
με δικό του κόστος: 

α. να βελτιώνει το προτεινόμενο πρόγραμμα για την 
εκτέλεση της προμήθειας σε περίπτωση που ευρεθεί μη 
ικανοποιητικό, και να υποβάλλει στην ΕΤΑΙΡΕΙΑ το αναθε¬ 
ωρημένο πρόγραμμα προς έγκριση και 

β. να λαμβάνει διορθωτικά μέτρα, σε περίπτωση καθυ¬ 
στέρησης της προόδου της εκτέλεσης της Σύμβασης 
Προμήθειας την εξασφάλιση της συμμόρφωσης του με 
τους Ορους της Παράδοσης. 

21.3 Αν, κατά τη διάρκεια εκτέλεσηςτης Σύμβασης συμ¬ 
βεί περιστατικό ανωτέρας βίας που θα έχει επίδραση 
στην τήρηση των συμβατικών υποχρεώσεων του ΠΡΟ¬ 
ΜΗΘΕΥΤΗ (και ιδιαίτερα στην εμπρόθεσμη τήρηση των 
υπόψη υποχρεώσεων) ο ΠΡΟΜΗΘΕΥΤΗΣ θα πρέπει να 
τηρήσει τα αναφερόμενα στο Αρθρο 10 (Ανωτέρα Βία) 
του παρόντος προκειμένου η ΕΤΑΙΡΕΙΑ να προβεί (ύστε¬ 
ρα από εξέταση των σχετικών στοιχείων) στην παράταση 
των σχετικών συμβατικών προθεσμιών. Η ΕΤΑΙΡΕΙΑ θα 
παρατείνει γραπτώς τους χρόνους παράδοσης (ι) σε πε¬ 
ριπτώσεις αναστολής σύμφωνα με το Αρθρο 6.0 του πα¬ 
ρόντος (αλλά όχι σε περίπτωση αναστολής ως αποτέλε¬ 
σμα αθέτησης των συμβατικών υποχρεώσεων εκ μέρους 
του ΠΡΟΜΗΘΕΥΤΗ ή των Υποπρομηθευτών του) (μ) σε 
περιπτώσεις αλλαγών σύμφωνα με το Αρθρο 13.0 του πα¬ 
ρόντος (ίϋ) και σε περίπτωση οποιαδήποτε καθυστέρη¬ 
σης ή κωλύματος στην εκτέλεση της Προμήθειας, που 
προέρχονται άμεσα από πράξεις ή παραλείψεις της ΕΤΑΙ¬ 
ΡΕΙΑΣ. 

21.4 Ο ΠΡΟΜΗΘΕΥΤΗΣ θα παραδώσειτα αντικείμενα 
της Προμήθειας στοντόπο παράδοσης σύμφωνα με τους 
όρους παράδοσης που καθορίζονται στο συμφωνητικό 
σύμβασης προμήθειας. 

21.5 Τα τυποποιημένα εμπορικά και τεχνικά έγγραφα, 
περιλαμβανομένων των σχεδίων και προδιαγραφών θα 
είναι στην ελληνική ή αγγλική γλώσσα. 


Άρθρο 22 

ΔΙΑΧΕΙΡΙΣΗ ΣΥΜΒΑΣΕΩΝ 

Η διαχείριση Συμβάσεων γίνεται από την Διεύθυνση 
Προμηθειών και κατά περίπτωση από τον αιτούντα ή τρί¬ 
τον κατόπιν εισήγησης της Διεύθυνσης Προμηθειών και 
εγκρίσεως του Διευθύνοντος Συμβούλου. Ο υπεύθυνος 
διαχείρισης της σύμβασης θα ορίζεται σε ειδικό υπηρε¬ 
σιακό σημειώμα το οποίο θα συνοδεύει το κείμενο της 
σύμβασης. 

Η έναρξη της διαχείρισης ορίζεται από την υπογραφή 
της σχετικής Σύμβασης ή από την ενεργοποίησή της. 

Περιλαμβάνει: 

Την παρακολούθηση συμβατικών όρων δηλαδή τον 
έλεγχο των γενικών και ειδικών όρων της Σύμβασης κατά 
την εκτέλεσή της. 

Την Οικονομική παρακολούθηση, δηλαδή τον έλεγχο 
των οικονομικών όρων της Σύμβασης και τη διαδικασία 
των πληρωμών. 

Την παρακολούθηση του χρονοδιαγράμματος και τον 
έλεγχο της προόδου των υπηρεσιών-παραδόσεων. 

Επίσης ο Διαχειριστής ελέγχει τις εξουσιοδοτήσεις για 
τις αναγκαίες εγκρίσεις σε περιπτώσεις υπερβάσεων ή 
τροποποιήσεις των όρων της Σύμβασης (πχ. νέες εργα¬ 
σίες, υπέρβαση ποσοτήτων, υπέρβαση χρόνων κλπ) σύμ¬ 
φωνα με τον ισχύοντα Κανονισμό Προμηθειών και τις σχε¬ 
τικές συμπληρωματικές αποφάσεις της εταιρίας. 

Με το πέρας των υπηρεσιών/ παράδοσης υλικών ορίζε¬ 
ται επιτροπή για το κλείσιμο της σύμβασης από τον κατα- 
κυρούντα τον διαγωνισμό και συντάσσεται Αναφορά για 
τη περάτωση των συμβατικών υποχρεώσεων του Προμη¬ 
θευτή (ΟΙοεθ - ουί Βθροά). 

Άρθρο 23 

ΔΟΚΙΜΕΣ ΕΛΕΓΧΟΙ 

23.1 Οι κατασκευαστές των προς προμήθεια υλικών 
η/και οι κατασκευαστές των σχετικών πρώτων υλών πρέ¬ 
πει να είναι πιστοποιημένοι όπως στην εκάστοτε Σύμβαση 
ορίζεται. 

Ο ΠΡΟΜΗΘΕΥΤΗΣ με δική του δαπάνη και φροντίδα θα 
πραγματοποιήσει δοκιμές και ελέγχους στην Προμήθεια 
και τις Πρώτες Ύλες αυτής, όπως απαιτείται στην Σύμβα¬ 
ση και θα παρέχει έγκαιρα στην ΕΤΑΙΡΕΙΑ τα κατάλληλα 
πιστοποιητικά για τις πρώτες ύλες και τα ΣΥΜΒΑΤΙΚΑ 
ΥΛΙΚΑ και άλλα έγγραφα και αναφορές σχετικά με αυτά 
αμέσως μόλις είναι διαθέσιμα. 

Πλήρη αντίγραφα των ανωτέρω θα υπάρχουν διαθέσι¬ 
μα στα γραφεία του ΠΡΟΜΗΘΕΥΤΗ όταν και όπου πραγ¬ 
ματοποιείται επιθεώρηση από τους επιθεωρητές της 
ΕΤΑΙΡΕΙΑΣ. 

23.2 Αν, κατά την γνώμη της ΕΤΑΙΡΕΙΑΣ, υπάρχουν αμ¬ 
φιβολίες για την ποιότητα της Προμήθειας ή μέρους της 
ή για την αξιοπιστία των δοκιμών ή ελέγχων ή κάποιου πι¬ 
στοποιητικού, η ΕΤΑΙΡΕΙΑ έχει το δικαίωμα να ζητήσει 
από τον ΠΡΟΜΗΘΕΥΤΗ να επαναλάβει τις δοκιμές ή 
ελέγχους κατά τις απαιτήσεις της ΕΤΑΙΡΕΙΑΣ παρουσία 
του, χωρίς πρόσθετη οικονομική επιβάρυνση της ΕΤΑΙ¬ 
ΡΕΙΑΣ. 

23.3 Η ΕΤΑΙΡΕΙΑ θα έχει το δικαίωμα σε οποιαδήποτε 
στιγμή κατά την εκτέλεση της προμήθειας ή μέρους αυ¬ 
τής μετά από προηγούμενη ειδοποίηση του ΠΡΟΜΗΘΕΥ¬ 
ΤΗ σχετικά με τον προγραμματισμό της παραγωγής του 
αντικειμένου της Σύμβασης, να επιθεωρήσει και να ελέγ- 

ξει την πρόοδο της εκτέλεσης, τις μεθόδους κατασκευής, 
τα υλικά και το εργατικό δυναμικό που διατίθεται για την 
παραγωγή της προμήθειας ή των συστατικών της ή πρώ¬ 
των υλών της, στις εγκαταστάσεις του ΠΡΟΜΗΘΕΥΤΗ ή/ 
και του υποπρομηθευτή και να παραστεί στις δοκιμές και 
ελέγχους που αναφέρονται στις παραγράφους 23.1 και 

23.2 του παρόντος ή και να διενεργήσει ποιοτικό έλεγχο 
της παραγωγής δια του εξουσιοδοτημένου επιθεωρητή 
του. 

23.4 Για τον σκοπό της επιθεώρησης που αναφέρεται 
στην παράγραφο 23.3 ο ΠΡΟΜΗΘΕΥΤΗΣ θα παρέχει 
στους επιθεωρητές της ΕΤΑΙΡΕΙΑΣ ελεύθερη πρόσβαση 
στις εγκαταστάσεις και τα εργαστήρια του ΠΡΟΜΗΘΕΥ¬ 
ΤΗ και των υποπρομηθευτών και την απαιτούμενη βοή¬ 
θεια και μέσα, χωρίς επιβάρυνση για την ΕΤΑΙΡΕΙΑ, έτσι 
ώστε οι Επιθεωρητές της ΕΤΑΙΡΕΙΑΣ να διενεργούν τις 
επιθεωρήσεις και να παρίστανται στις δοκιμές και ελέγ¬ 
χους. 

23.5 Η ΕΤΑΙΡΕΙΑ θα ασκείτο δικαιώματα επιθεώρησης 
που αναφέρονται στην παράγραφο 23.3 του παρόντος, 
μέσω του δικού του προσωπικού ή /και μέσω επιθεωρη¬ 
τών τρίτων μερών, κατ’ επιλογήν της ΕΤΑΙΡΕΙΑΣ. Στην 
δεύτερη περίπτωση το όνοματου γραφείου επιθεώρησης 
θα γνωστοποιηθεί γραπτώς στον ΠΡΟΜΗΘΕΥΤΗ από την 
ΕΤΑΙΡΕΙΑ. Στο παρόν κείμενο νοούνται ως επιθεωρητές 
της ΕΤΑΙΡΕΙΑΣ τόσο το αρμόδιο προσωπικό του όσο και 
το προσωπικό του τρίτου μέρους που θα έχει εξου¬ 
σιοδοτήσει η ΕΤΑΙΡΕΙΑ γιά την άσκηση ελέγχων/επιθεω- 
ρήσεων. 

23.6 Χωρίς να περιορίζονται τα δικαιώματα επιθεώρη¬ 
σης από αυτή την παράγραφο, η Προμήθεια και κάθε ξε¬ 
χωριστό τμήμα της θα υπόκεινται σε τελικό έλεγχο και πα¬ 
ρακολούθηση της τελικής δοκιμής από την ΕΤΑΙΡΕΙΑ κα¬ 
τά την ολοκλήρωση της κατασκευής και πριν την 
συσκευασία των υλικών. Για τον σκοπό αυτό ο ΠΡΟΜΗ¬ 
ΘΕΥΤΗΣ θα ειδοποιήσει γραπτώς την ΕΤΑΙΡΕΙΑ τουλάχι¬ 
στον (6) έξη εργάσιμες ημέρες πρωτού η Προμήθεια ή 
τμήματα αυτής είναι έτοιμα για τελική επιθεώρηση, ανα- 
φέροντας τον αριθμό της Σύμβασης, το όνομα και την 
τοποθεσία του εργαστηρίου και τα είδη της Προμήθειας 
που είναι έτοιμα για επιθεώρηση. Αν στους όρους της 
Σύμβασης προδιορίζονται ρητώς ενδιάμεσες επιθεωρή¬ 
σεις, ο ΠΡΟΜΗΘΕΥΤΗΣ θα ειδοποιήσει γραπτώς την 
ΕΤΑΙΡΕΙΑ τουλάχιστον έξι εργάσιμες ημέρες πριν, 
δίνοντάς του τις λεπτομέρειες που προαναφέρθηκαν, 
σχετικά με την ετοιμότητα των ειδών της Προμήθειας για 
ενδιάμεσες επιθεωρήσεις. 

23.7 Οι επιθεωρητές της ΕΤΑΙΡΕΙΑΣ θα έχουν το δικαί¬ 
ωμα να απορρίψουν ολικώς ή μερικώς την Προμήθεια, αν 
η Προμήθεια ή μέρος αυτής δεν συμφωνεί προς τους 
όρους της Σύμβασης. Στην περίπτωση αυτή η ΕΤΑΙΡΕΙΑ 
θα ειδοποιήσει αμέσως τον ΠΡΟΜΗΘΕΥΤΗ για τους 
λόγους της απόρριψης και ο ΠΡΟΜΗΘΕΥΤΗΣ θαπροβεί 
αμέσως σε διορθωτικές ενέργειες. 

23.8 Οι όποιες άδειες, εγκρίσεις, απαλλαγές σχετικά με 
τις επιθεωρήσεις της ΕΤΑΙΡΕΙΑΣ, καιτην παρακολούθηση 
των δοκιμών από την ΕΤΑΙΡΕΙΑ σύμφωνα με το παρόν Άρ¬ 
θρο 23 δεν απαλλάσουν τον ΠΡΟΜΗΘΕΥΤΗ από τις ευ¬ 
θύνες και εγγυήσεις του σύμφωνα με την Παραγγελία ού¬ 
τε θα θεωρηθούν ως αποδοχή της Προμήθειας ή μέρους 
αυτής. 


Άρθρο 24 

ΥΠΟΠΡΟΜΗΘΕΥΤΕΣ 

24.1 ΠΡΟΜΗΘΕΥΤΗΣ θα μπορεί, μετά από έγκριση στις 
ΕΤΑΙΡΕΙΑΣ να αναθέσει σε αξιόπιστο υποπρομηθευτή την 
κατασκευή τμημάτων στις Προμήθειας. Στο συμβόλαιο 
υποπρομήθειας θα περιλαμβάνονται οι όροι, ώστε να επι¬ 
τρέπεται η επιθεώρηση των τμημάτων στις Προμήθειας 
που έχουν ανατεθεί στον Υποπρομηθευτή στις εγκατα¬ 
στάσεις του υπό τους ίδιους όρους που περιλαμβάνονται 
ανωτέρω στην παράγραφο 2.0. 

24.2 Προκειμένου να εγκριθεί από την ΕΤΑΙΡΕΙΑ η ανά¬ 
θεση κατασκευής σε υποπρομηθευτή, ο ΠΡΟΜΗΘΕΥΤΗΣ 
πρέπει να γνωρίσει προηγουμένως γραπτώς στην ΕΤΑΙ¬ 
ΡΕΙΑ τις ακόλουθες πληροφορίες: 

(ί) τα μέρη της Προμήθειας που προτίθεται να αναθέσει 

(Ν) το όνοματου υποπρομηθευτή . 

(ίϋ) τον τόπο των εγκαταστάσεών του . 

Ο ΠΡΟΜΗΘΕΥΤΗΣ θα είναι αποκλειστικά και πλήρως 
υπεύθυνος για κάθε τμήμα της Προμήθειας που εκτελεί- 
ται από τον Υποπρομηθευτή του. 

Άρθρο 25 

ΣΧΕΔΙΑ ΕΓΓΡΑΦΑ ΕΜΠΙΣΤΕΥΤΙΚΟΤΗΤΑ 

25.1 Ο ΠΡΟΜΗΘΕΥΤΗΣ θα παράσχει στην ΕΤΑΙΡΕΙΑ 
όλα τα απαραίτητα έγγραφα και οδηγίες για την εγκατά¬ 
σταση, λειτουργία και συντήρηση των υλικώντης Προμή¬ 
θειας. 

25.2 Όλα τα σχέδια και έγγραφα που θα παρασχεθούν 
απάτην ΕΤΑΙΡΕΙΑ στον ΠΡΟΜΗΘΕΥΤΗ και οι πληροφορίες 
που περιέχονται σ’ αυτά θα χρησιμοποιηθούν από τον 
ΠΡΟΜΗΘΕΥΤΗ και τους υποπρομηθευτέςτου αποκλειστι¬ 
κά για σκοπούς που σχετίζονται με την Προμήθεια. 

25.3 Ο ΠΡΟΜΗΘΕΥΤΗΣ θα χορηγεί στην ΕΤΑΙΡΕΙΑ το 
πλήρες και ελεύθερο δικαίωμα να χρησιμοποιείτο σχέδια 
και έγγραφα που του χορήγησε σε εφαρμογή της Σύμβα¬ 
σης για σκοπούς που σχετίζονται με τον σχεδίασμά την 
εγκατάσταση και την λειτουργία και συντήρηση των εγκα¬ 
ταστάσεων φυσικού αερίου. 

Άρθρο 26 

ΠΑΡΑΒΙΑΣΗ ΤΩΝ ΔΙΚΑΙΩΜΑΤΩΝ ΕΥΡΕΣΙΤΕΧΝΙΑΣ 

Αναφορικά με την προμήθεια ή οποιοδήποτε μέρος αυ¬ 
τής, ο ΠΡΟΜΗΘΕΥΤΗΣ θα είναι αποκλειστικά υπεύθυνος 
σε περίπτωση που εγερθεί θέμα από τρίτον (δικαστική 
διένεξη, απαίτηση κλπ) παραβίασης μέσω της Προμήθει¬ 
ας (ή της σχετικής με αυτήν σύμβασης) δικαίωμά του ευ¬ 
ρεσιτεχνίας ή άλλου δικαιώματος (π.χ. εμπορικό σήμα, 
κυριότητα, τεχνογνωσία κλπ) θα υπερασπιστεί την ΕΤΑΙ¬ 
ΡΕΙΑ, αν κατηγορηθεί για τα παραπάνω και θα αναλάβει 
να πληρώσει όλες τις ζημιές και έξοδα της ΕΤΑΙΡΕΙΑΣ πε- 
ριλαμβανομένης της αμοιβής δικηγόρου κλπ σχετικά με 
τα ανωτέρω. 

Αν η ΕΤΑΙΡΕΙΑ υποχρεωθεί να μην χρησιμοποιήσει την 
Προμήθεια ή το μέρος της που αναφέρεται στην παράβα¬ 
ση, ο ΠΡΟΜΗΘΕΥΤΗΣ θα παράσχει με δικά του έξοδα το 
δικαίωμα συνέχισης της χρήσης του μέρους αυτού από 
την ΕΤΑΙΡΕΙΑ ή θα τροποποιήσει ή αντικαταστήσει την 
Προμήθεια ή μέρος αυτής με δική του δαπάνη έτσι ώστε 
να μην υφίσταται παράβαση και θα πληρώσει στην ΕΤΑΙ¬ 
ΡΕΙΑ κάθε ζημιά του (θετική ή αποθετική) όπως π.χ. έξοδα 

για αποσυναρμολόγηση, μεταφορά και επανεγκατάστα- 
ση που σχετίζονται με τα ανωτέρω. 

Άρθρο 27 

ΠΡΟΣΩΡΙΝΗ ΑΝΑΣΤΟΛΗ ΕΚΤΕΛΕΣΗΣ ΤΗΣ ΣΥΜΒΑΣΗΣ 

Η ΕΤΑΙΡΕΙΑ θα έχει σε κάθε στιγμή το δικαίωμα να 
αποφασίζει την αναστολή της εκτέλεσης της Προμήθειας 
ή μέρους αυτής. Τούτο θα το γνωρίσει γραπτώς στον 
ΠΡΟΜΗΘΕΥΤΗ, ο οποίος υποχρεούται να συμμορφωθεί 
χωρίς καθυστέρηση στην απόφαση αυτή της ΕΤΑΙΡΕΙΑΣ. 

Εξαιρουμένων των περιπτώσεων ανωτέρας βίας και 
αθέτησης των συμβατικών υποχρεώσεων του ΠΡΟΜΗ¬ 
ΘΕΥΤΗ και των υποπρομηθευτών του, τα δικαιολογού¬ 
μενα έξοδα, στα οποία θα υποβληθεί ο ΠΡΟΜΗΘΕΥΤΗΣ 
λόγω της αναστολής της Προμήθειας από την ΕΤΑΙΡΕΙΑ, 
θα υποβληθούν προς έλεγχο και έγκριση από τον ΠΡΟ¬ 
ΜΗΘΕΥΤΗ στην ΕΤΑΙΡΕΙΑ εντός ανατρεπτικής προθε¬ 
σμίας δεκαπέντε (15) ημερολογιακών ημερών από της 
γνωστοποίησης της αναστολής στον ΠΡΟΜΗΘΕΥΤΗ. 

Σε όποια έκταση η απαίτηση του ΠΡΟΜΗΘΕΥΤΗ εγκρι- 
θεί απάτην ΕΤΑΙΡΕΙΑ θα καταβληθεί στον ΠΡΟΜΗΘΕΥΤΗ 
το σχετικό ποσόν. Για τυχόν διαφωνία θα ισχύσει το Αρ¬ 
θρο 40 του παρόντος. 

Άρθρο 28 

ΚΑΤΑΓΓΕΛΙΑ ΤΗΣ ΣΥΜΒΑΣΗΣ 
ΓΙΑΛΟΓΟΥΣ ΠΟΥ ΑΦΟΡΟΥΝ ΤΗΝ ΕΤΑΙΡΕΙΑ 

28.1 Εκτός από την καταγγελία της Σύμβασης για αθέ¬ 
τηση υποχρεώσεων του ΠΡΟΜΗΘΕΥΤΗ (Αρθρο 30) και 
τη λήξη λόγω ανωτέρας βίας (Άρθρα 31.2 και 31.3) η ΕΤΑΙ¬ 
ΡΕΙΑ έχει το δικαίωμα να καταγγέλλει την Σύμβαση ολικά 
ή μερικά για λόγους που τον αφορούν, κατόπιν γραπτής 
σχετικής ειδοποίησης προς τον ΠΡΟΜΗΘΕΥΤΗ. Επί τη 
παραλαβή τέτοιας ειδοποίησης ο ΠΡΟΜΗΘΕΥΤΗΣ θα 
διακόψει αμέσως την εκτέλεση του καταγγελθέντος τμή¬ 
ματος της Προμήθειας και θα φροντίσει ώστε να κάνουν 
το ίδιο και οι υποπρομηθευτές του και θα συνεχίσει με επι¬ 
μέλεια την εκτέλεση του μη καταγγελθέντος τμήματος 
της Προμήθειας, αν υπάρχει. 

28.2 Σε περίπτωση ολικής ή μερικής καταγγελίας σύμ¬ 
φωνα με το Αρθρο 28.1 του παρόντος, και αναφορικά με 
το καταγγελθέν τμήμα της Προμήθειας θα ισχύσουν οι 
εξής όροι: 

α. Η ΕΤΑΙΡΕΙΑ θα καταβάλει στον ΠΡΟΜΗΘΕΥΤΗ την 
αξία των παραληφθεισών ποσοτήτων της ΠΡΟΜΗΘΕΙΑΣ 
όπως αυτή θα προκύψει με βάση τις τιμές μονάδας της 
Σύμβασης. 

β. Ο ΠΡΟΜΗΘΕΥΤΗΣ υποχρεούται να παραδώσει στην 
ΕΤΑΙΡΕΙΑ σε όποια έκταση ζητηθεί από αυτόν, τα έτοιμα 
υλικά της Προμήθειας που βρίσκονται στις αποθήκες του 
κατά την στιγμή της καταγγελίας της σύμβασης, καταβα- 
λόμενης στον ΠΡΟΜΗΘΕΥΤΗ της συμβατικής τιμής αυ¬ 
τών. 

γ. Ο ΠΡΟΜΗΘΕΥΤΗΣ θα εκτελέσει όλες τις οδηγίες της 
ΕΤΑΙΡΕΙΑΣ αναφορικά με την καταγγελία, στις οποίες πε¬ 
ριλαμβάνονται χωρίς να περιορίζονται σε αυτά, η πώληση 
ακατέργαστων υλών ή του μερικώς κατασκευασμένου ή 
ολοκληρωμένου τμήματος της Προμήθειας καθώς και 
αναφορικά με την ακύρωση των δεσμεύσεων του ΠΡΟ¬ 
ΜΗΘΕΥΤΗ με τους Υποπρομηθευτές του που σχετίζονται 
μετο καταγγελθέν τμήμα της Προμήθειας, δεδομένου οτι 
οι όροι πώλησης τέτοιων ειδών και καταγγελίας τέτοιων 


δεσμεύσεων θα υπόκεινται σε προηγούμενη γραπτή 
έγκριση της ΕΤΑΙΡΕΙΑΣ και 

δ. Η ΕΤΑΙΡΕΙΑ θα καταβάλει στον ΠΡΟΜΗΘΕΥΤΗ 
(ανάλογα με την περίπτωση) 

δΐ) Τα ποσά που θαπροκύψουν από τις παραγράφους 
28.2.α και 28.2.β ανωτέρω 

δ2) Τις τεκμηριωμένες εύλογες επιβαρύνσεις του ΠΡΟ¬ 
ΜΗΘΕΥΤΗ έκτων δεσμεύσεων με τους Υποπρομηθευτές 
του και 

δ3) Τις τεκμηριωμένες εύλογες δαπάνες που προκύ¬ 
πτουν από την εκτέλεση των οδηγιώντης ΕΤΑΙΡΕΙΑΣ σύμ¬ 
φωνα με την παράγραφο 28.2 γ ανωτέρω, αλλά κατόπιν 
αφαιρέσεως: 

- όλων των πληρωμών που έχουν ήδη γίνει στον ΠΡΟ¬ 
ΜΗΘΕΥΤΗ αναφορικά με το καταγγελθέν τμήμα της 
Προμήθειας 

- των εισπράξεων εκ των πωλήσεων ακατέργαστων 
υλών ή μερικώς κατασκευασμένου ή ολοκληρωμένου 
μέρους του ακυρωθέντος τμήματος της προμήθειας σύμ¬ 
φωνα με το 28.2 γ ανωτέρω. 

Οι οποιασδήποτε φύσεως απαιτήσειςτου ΠΡΟΜΗΘΕΥ¬ 
ΤΗ ως συνέπεια της καταγγελίας της υπόψη καταγγελίας 
θα πρέπει να γνωστοποιηθούν στην ΕΤΑΙΡΕΙΑ εντός ανα¬ 
τρεπτικής προθεσμίας δύο (2) μηνών από της γνω¬ 
στοποίησης της καταγγελίας στον ΠΡΟΜΗΘΕΥΤΗ. 

28.3 Σε περίπτωση μερικής καταγγελίας σύμφωνα με 
την παραγραφο 28.1 του παρόντος και αναφορικά με το 
μη καταγγελθέν τμήμα της προμήθειας θα μειωθεί 
ανάλογα το συμβατικό τμήμα και κατά τα λοιπά θα 
εξακολουθήσουν να ισχύουν οι όροι της Σύμβασης. 

28.4 Ο ΠΡΟΜΗΘΕΥΤΗΣ συμφωνεί οτι δεν θα εγείρει 
απαιτήσεις αποζημιώσεων οποιαδήποτε φύσεως, εκτός 
αυτών που αναφέρονται ρητώς στην παράγραφο 28.2 
του παρόντος και οτι η πληρωμή στον ΠΡΟΜ ΗΘΕΥΤΗ του 
ποσού που προκύπτει από την εφαρμογή των όρων της 
παραγράφου 28.2 του παρόντος θα απαλλάσσει την 
ΕΤΑΙΡΕΙΑ από τις όποιες υποχρεώσεις του έναντι του 
ΠΡΟΜΗΘΕΥΤΗ (καιτων υποπρομηθευτών) αναφορικά με 
το ακυρωθέν τμήμα της Προμήθειας. 

Άρθρο 29 

ΔΙΑΠΙΣΤΩΣΗ ΕΛΑΤΤΩΜΑΤΩΝ ΤΗΣ ΠΡΟΜΗΘΕΙΑΣ ΚΑΤΑ 
ΤΗ ΔΙΑΡΚΕΙΑ ΕΚΤΕΛΕΣΗΣ ΤΗΣ ΣΥΜΒΑΣΗΣ 

29.1 Αν κατά τη διάρκεια εκτέλεσηςτης ΣΥΜΒΑΣΗΣ δια¬ 
πιστωθούν πραγματικά ελαττώματα ή ελλείψεις στην 
ΠΡΟΜΗΘΕΙΑ, και γενικά κατασκευή ελαττωματική ή αντί¬ 
θετη προς τους όρους της ΣΥΜΒΑΣΗΣ, η ΕΤΑΙΡΕΙΑ ειδο¬ 
ποιεί εγγράφως τον ΠΡΟΜΗΘΕΥΤΗ να προβεί στις απαι- 
τούμενες διορθωτικές ενέργειες για την άρση του ελατ¬ 
τώματος ή στις απαιτούμενες ενέργειες αντικατάστασης, 
τάσσοντάς του εύλογη προθεσμία για το σκοπό αυτό. Αν 
ο ΠΡΟΜΗΘΕΥΤΗΣ δεν συμμορφωθεί και δεν άρει το 
ελάττωμα εντός της ταχθείσας προθεσμίας η ΕΤΑΙΡΕΙΑ 
δύναται είτε να προβεί ο ίδιος ή να αναθέσει σε τρίτο να 
προβεί στις απαιτούμενες διορθωτικές ενέργειες με ευ¬ 
θύνη και δαπάνη του ΠΡΟΜΗΘΕΥΤΗ .είτε να καταγγείλει 
τη ΣΥΜΒΑΣΗ ή μέρος αυτής, μετιςπροβλεπόμενες συνέ¬ 
πειες από τη ΣΥΜΒΑΣΗ ή και από το νόμο λόγω υπαίτιας 
παράβασης των όρων της ΣΥΜΒΑΣΗΣ από τον ΠΡΟΜΗ¬ 
ΘΕΥΤΗ. 

29.2 Ο ΠΡΟΜΗΘΕΥΤΗΣ θα υποχρεούται σε κάθε περί¬ 
πτωση σε αποκατάσταση κάθε ζημίας που υπέστη η ΕΤΑΙ¬ 
ΡΕΙΑ από την αντισυμβατική συμπεριφορά του ΠΡΟΜΗ- 

ΘΕΥΤΗ. Ενδεικτικά (και όχι περιοριστικά) υποχρεούταινα 
καλύψει όλες τις δαπάνες αντικατάστασης υλικού, επα¬ 
νατοποθέτησης, εργασιών και καθυστέρησης. Αν το 
ελαττωματικό τμήμα της Προμήθειας έχει ενσωματωθεί 
στην εγκατάσταση ο ΠΡΟΜΗΘΕΥΤΗΣ ευθύνεται για όλες 
τις δαπάνες επανεγκατάστασης και οποιαδήποτε ζημία 
της ΕΤΑΙΡΕΙΑΣ προκύψει έκτου λόγου αυτού. 

Άρθρο 30 

ΚΑΤΑΓΓΕΛΙΑ ΓΙΑ ΑΘΕΤΗΣΗ ΤΩΝ ΣΥΜΒΑΤΙΚΩΝ 
ΥΠΟΧΡΕΩΣΕΩΝ ΕΚ ΜΕΡΟΥΣ ΤΟΥ ΠΡΟΜΗΘΕΥΤΗ 

30.1 Η ΕΤΑΙΡΕΙΑ θα έχει το δικαίωμα να καταγγείλει τη 
Σύμβαση ή μέρος αυτής διά γραπτής κοινοποίησης στον 
ΠΡΟΜΗΘΕΥΤΗ εάν: 

α. Ο ΠΡΟΜΗΘΕΥΤΗΣ δεν συμμορφωθεί με τους όρους 
της Σύμβασης και δεν προβεί επιμελώς στην όποια 
απαιτούμενη διορθωτική ενέργεια εντός δέκα (10) 
ημερολογιακών ημερών από της σχετικής εγγράφου 
ειδοποίησής του από την ΕΤΑΙΡΕΙΑ. Στην άνω έγγραφη 
ειδοποίηση θα αναφέρεται ρητώς η απαιτούμενη διορ¬ 
θωτική ενέργεια του ΠΡΟΜΗΘΕΥΤΗ καιοτιη μη συμμόρ¬ 
φωση του προς τις υποδείξεις της ΕΤΑΙΡΕΙΑΣ θα έχει σαν 
συνέπεια την Καταγγελία (μερική ή ολική) της Σύμβασης 
β. Αν αναληφθεί από οποιαδήποτε Αρχή έχουσα δι¬ 
καιοδοσία να κινήσει διαδικασία για την διάλυση της Επι¬ 
χείρησης (Εταιρία ή Κοινοπραξία κλπ) του ΠΡΟΜΗΘΕΥ¬ 
ΤΗ ή για την αναστολή των λειτουργιών της ή 
γ. Αν υπάρχει απόφαση για την διάλυση της Επιχείρη¬ 
σης (ΕΤΑΙΡΕΙΑ ή Κοινοπραξία κλπ) του ΠΡΟΜΗΘΕΥΤΗ ή 
ο ΠΡΟΜΗΘΕΥΤΗΣ κηρυχθεί σε πτώχευση ή γίνει αναξιό¬ 
χρεος ή κάνει μια γενική μεταβίβαση προς όφελος των πι¬ 
στωτών του ή παραδεχθεί γραπτώς την ανικανότητά του 
να πληρώσει εμπρόθεσμα τα χρέη του, ή 
δ. Διοριστεί διαχειριστής προς όφελος των κατόχων 
αποδείξεων οφειλής ή άλλων πιστωτών του ΠΡΟΜΗΘΕΥ¬ 
ΤΗ και ο ΠΡΟΜΗΘΕΥΤΗΣ διακόψει την εκτέλεση της 
Προμήθειας. 

30.2 Σε περίπτωση ολικής ή μερικής καταγγελίας της 
Σύμβασης σύμφωνα με την παράγραφο 30.1 του πα¬ 
ρόντος άρθρου και χωρίς η ΕΤΑΙΡΕΙΑ να παραιτείται 
οποιουδήποτε δικαιώματος κατά του ΠΡΟΜΗΘΕΥΤΗ η 
ΕΤΑΙΡΕΙΑ θα δικαιούται να πάρει σην κατοχή του τα έτοι¬ 
μα υλικά της Σύμβασης και να αναθέσει σε τρίτο την κα¬ 
τασκευή των υπολοίπων υλικών. Ο ΠΡΟΜΗΘΕΥΤΗΣ θα 
επιβαρυνθεί γιάτην διαφορά δαπανών γιά την ολοκλήρω¬ 
ση της Προμήθειας, όπως και γιά το σύνολο των ζημιών 
που υπέστη η ΕΤΑΙΡΕΙΑ συνεπείατηςαντισυμβατικής συ¬ 
μπεριφοράς του ΠΡΟΜΗΘΕΥΤΗ. 

30.3 Σε περίπτωση μερικής ακύρωσης σύμφωνα με την 
παράγραφο 30.1 του παρόντος και αναφορικά με το μη 
ακυρωθέν τμήμα της Προμήθειας θα ισχύσουν τα 
ακόλουθα: 

α. Οι όροι της Σύμβασης θα παραμείνουν εν ισχύ για το 
μη καταγγελθέν τμήμα της Προμήθειας και 
β. Η ΕΤΑΙΡΕΙΑ θα έχει το δικαίωμα να παρακρατήσει 
χρήματα από οποιοδήποτε ποσό που οφείλει ή θα οφείλει 
στον ΠΡΟΜΗΘΕΥΤΗ μέχρι του συνολικού ποσού που θα 
προκύψει από την εφαρμογή των όρων της ΣΥΜΒΑΣΗΣ. 

30.4 Στην περίπτωση μερικής ή ολικής καταγγελίας της 
Σύμβασης εκ μέρους της ΕΤΑΙΡΕΙΑΣ για λόγους που ανα- 
φέρονται στην παράγραφο 30.1 του παρόντος άρθρου 
και, γενικά, γιαλόγουςπου βαρύνουντον ΠΡΟΜΗΘΕΥΤΗ 
ο ΠΡΟΜΗΘΕΥΤΗΣ απαλλάσσει αυτομάτως την ΕΤΑΙΡΕΙΑ 


από οποιαδήποτε ευθύνη του (της ΕΤΑΙΡΕΙΑΣ) γιά την 
υπόψιν καταγγελία. 

Η ΕΤΑΙΡΕΙΑ στην περίπτωση τέτοιας καταγγελίας της 
ΣΥΜΒΑΣΗΣ θα δικαιούται: 

α. να καταπέσει υπέρ αυτού εν όλο ή εν μέρει, σαν πρό¬ 
σθετη ποινική ρήτρα η Εγγυητική Επιστολή Καλής Εκτέ- 
λεσηςτου ΠΡΟΜΗΘΕΥΤΗ καιτυχόν άλλες Εγγυήσεις Κα¬ 
λής Εκτέλεσης που προβλέπονται από τους όρους των 
Τευχών της ΣΥΜΒΑΣΗΣ. Σε περίπτωση κατάπτωσης 
μέρους ή όλου του ποσού της Εγγυητικής Επιστολής Κα¬ 
λής Εκτέλεσης ο ΠΡΟΜΗΘΕΥΤΗΣ υποχρεούται να εκδό- 
σει άλλη εγγυητική επιστολή διάρκειας ισχύος όπως της 
αρχικής. 

β. να επιβάλει στον ΠΡΟΜΗΘΕΥΤΗ όποια άλλη ποινή 
ή/και να εγείρει κατ’ αυτού όποια άλλη απαίτηση (πχ για 
άμεσες ζημιές κλπ) που προβλέπονται από ή το επι¬ 
τρέπουν τα κείμενα των Τευχών του Διαγωνισμού ή ο Ελ¬ 
ληνικός Νόμος. 

30.5 Αν υπάρξουν Υποπρομηθευτές (σύμφωνα με το 
Αρθρο 24 παραπάνω) η ΕΤΑΙΡΕΙΑ θα έχει το δικαίωμα με¬ 
ρικής ή ολικής καταγγελίας της Σύμβασης όταν περιπτώ¬ 
σεις που αναφέρονται παραπάνω στην παράγραφο 30.1 
αφορούν σε Υποπρομηθευτή. 

Άρθρο 31 
ΑΝΩΤΕΡΑ ΒΙΑ 

31.1 Συμφωνείται ρητώς οτι τυχόν περιστατικά Ανωτέ- 
ρας Βίας που επηρεάζουν την εκτέλεση της ΣΥΜΒΑΣΗΣ 
γίνονται δεκτά μόνο ως λόγοι καθυστέρησης εκτέλεσής 
της και δεν δίνουν το δικαίωμα σε κανένα από τα Συμβαλ¬ 
λόμενα Μέρη να εγείρουν οποιαδήποτε απαίτηση αποζη- 
μιώσεώς τους από το άλλο ΜΕΡΟΣ. 

31.2 Δια του όρου Ανωτέρα Βία νοείται το περιστατικό 
στο οποίο το Συμβαλλόμενο Μέρος περί του οποίου πρό¬ 
κειται, δεν μπορούσε λογικά να το προβλέψει, να το 
προλάβει ή/και να το εμποδίσει, συμπεριλαμβανομένων 
ενδεικτικά θεομηνιών, πράξεων δημοσίου εχθρού, πολέ¬ 
μων, εχθροπραξιών, επιδρομών, εξέγερσης, 
δολιοφθοράς, ανταρσίας, τρομοκρατικών πράξεων, πυρ- 
καιών, ή εκρήξεων, που δεν οφείλονται σε ενέργεια ή αμέ¬ 
λεια του, κατά περίπτωση, Συμβαλλόμενου Μέρους, 
απεργίες που ανακοινώνονται νόμιμα στο Εθνικό ή Περι¬ 
φερειακό Πρόγραμμα από νόμιμα οργανωμένα συνδικά¬ 
τα ή άλλα γεγονότα που δεν επιτρέπουν την εργασία και 
τα οποία, παρά την άσκηση ευλόγου επιμέλειας και 
φροντίδας, το προαναφερθέν Συμβαλλόμενο ΜΕΡΟΣ 
αδυνατεί να αποτρέψει ή να προλάβει, αλλά μόνο αν 
τέτοια γεγονότα καθιστούν πραγματικά αδύνατη (προσω¬ 
ρινά ή οριστικά ) την εκτέλεση της Σύμβασης, σε όποιο 
μέρος και έκταση αφορά το υπόψιν Συμβαλλόμενο ΜΕ¬ 
ΡΟΣ. 

31.3 Σε περίπτωση που το Συμβαλλόμενο Μέρος επικα¬ 
λείται Ανωτέρα Βία, η απόδειξη αυτής βαρύνει εξ 
ολοκλήρου το επικαλούμενο αυτόν. 

Το Συμβαλλόμενο Μέρος που επικαλείται ανωτέρα βία 
υποχρεούται το πολύ μέσα σε δέκα (10) ημερολογιακές 
ημέρες ή άλλη μικρότερη προθεσμία που μπορεί να ορί¬ 
ζεται στην διακήρυξη ή στην Σύμβαση, από τότε που 
συνέβησαν τα περιστατικά που συνιστούν την επικαλού¬ 
μενη από αυτόν Ανωτέρα Βία, να αναφέρει εγγράφως αυ¬ 
τά και να αποστείλει στο έτερο Συμβαλλόμενο Μέρος τα 
απαραίτητα αποδεικτικά στοιχεία. 

Με το πέρας του γεγονότος Ανωτέρας Βίας και εντός 

τριάντα (30) ημερολογιακών ημερών (από αυτό το πέρας) 
ο επικαλούμενος Ανώτερα Βία θα θέσει υπόψιν του 
ετέρου Μέρους όλα τα αναγκαία στοιχεία προκειμένου να 
συμφωνηθεί η τυχόν αναγκαία παράταση του χρόνου 
εκτέλεσης της Σύμβασης. 

Σε περίπτωση που ο επικαλούμενος την Ανωτέρα Βία 
μέσα στις ανωτέρω προθεσμίες δεν αναφέρει τα περι¬ 
στατικά και δεν προσκομίσει τα απαιτούμενα αποδεικτικά 
στοιχεία στερείται του δικαιώματος να επικαλεσθεί την 
ύπαρξη Ανωτέρας Βίας. 

31.4 Καμία αποζημίωση ή αναπροσαρμογή του ΣΥΜ¬ 
ΒΑΤΙΚΟΥ ΤΜΗΜΑΤΟΣ δε μπορεί να απαιτηθεί από κανένα 
συμβαλλόμενο μέρος σε περίπτωση Ανωτέρας Βίας. 

31.5 Καμία καθυστέρηση ή αδυναμία για την εκτέλεση 
από κάποιο από τα Συμβαλλόμενα Μέρη των υποχρεώσε¬ 
ων του δεν μπορεί να συνιστά υπερημερία ή να αποτελέ- 
σει λόγο για απαίτηση αποζημίωσης λόγω απώλειας των 
προβλεπομένων κερδών ή παράτασης της καθυστέρη¬ 
σης ή της αδυναμίας τήρησης των όρων της Σύμβασης, 
κ.λπ., εφ’ όσον αυτά προκαλούνται από Ανωτέρα Βία. 

31.6 Κατά το διάστημα που διαρκεί η Ανωτέρα Βία ο 
ΠΡΟΜΗΘΕΥΤΗΣ υποχρεούται να λαμβάνει όλα τα ανα¬ 
γκαία μέτρα για την ελαχιστοποίηση τυχόν ζημιών στα 
υλικά της Προμήθειας. 

31.7 Αν ένα γεγονός ανωτέρας βίας διαρκέσει περισσό¬ 
τερο από τρεις (3) μήνες τότε τα Συμβαλλόμενα Μέρη 
πρέπει να προσπαθήσουν να λύσου ν το πρόβλημα. Αν δεν 
βρεθεί καμία λύση εντός ενός (1) μηνός από την παρέ¬ 
λευση του τριμήνου, τότε καθένα από τα Μέρη έχει δικαί¬ 
ωμα να θέσει τέλος στην ΣΥΜΒΑΣΗ με έγγραφη ειδοποίη¬ 
ση στο άλλο Μέρος. Σε περίπτωση τέτοιας διακοπής ο 
ΠΡΟΜΗΘΕΥΤΗΣ πρέπει να πληρωθεί μόνο για τα υλικά 
της Προμήθειας που θα έχουν παραδοθεί μέχρι την 
ημερομηνία διακοπής χωρίς οποιαδήποτε άλλη απαίτηση 
κατά της ΕΤΑΙΡΕΙΑΣ. 

Ορίζεται εξάλλου ρητώς οτι δεν αποτελεί Ανωτέρα Βία 
κανένα συμβάν όπως εντολή ή απόφαση από οποια¬ 
δήποτε Αρχή, απόφαση δικαστηρίου ή κάποιο άλλο συμ¬ 
βάν που έχει σαν αποτέλεσμα την διακοπή ή την καθυ¬ 
στέρηση της εκτέλεσης της Σύμβασης, αλλά οφείλεται 
στο γεγονός οτι ο ΠΡΟΜΗΘΕΥΤΗΣ δεν έχει συμμορφω¬ 
θεί με τους Νόμους ή τους κανονισμούς σχετικά με την 
εκτέλεση της Σύμβασης και των εν γένει επαγγελματικών 
δραστηριοτήτων. 

Άρθρο 32 

ΠΟΙΟΤΙΚΗ ΚΑΙ ΠΟΣΟΤΙΚΗ ΠΑΡΑΛΑΒΗ ΥΛΙΚΩΝ ΚΑΙ 
ΥΠΗΡΕΣΙΩΝ 

Ποιοτική Παραλαβή 

32.1 Κατά την ποιοτική παραλαβή του υλικού πρέπει να 
διαπιστώνεται ότι το παραλαμβανόμενο υλικό πληροί τις 
καθοριζόμενες στη Σύμβαση ή στην Παραγγελία τεχνικές 
απαιτήσεις και γενικά ότι είναι κατασκευασμένο σύμφω¬ 
να με τις προδιαγραφές της Σύμβασης. Ο σχετικός έλεγ¬ 
χος μπορεί να είναι δειγματοληπτικός ή και 100%. Μπορεί 
να είναι οπτικός ή να περιλαμβάνει μετρήσεις, αναλύσεις 
και άλλους εργαστηριακούς ελέγχους που καθορίζονται 
από τις τεχνικές προδιαγραφές, οι οποίες μπορεί να κα¬ 
θορίζουν και το «αποδεκτό ποσοστό απόρριψης». Οι δα¬ 
πάνες ποιοτικών ελέγχων, οι χώροι φύλαξης τυχόν δειγ¬ 
μάτων κλπ συναφή θέματα θα ρυθμίζονται από σχετικές 
διαδικασίες της Σύμβασης / Παραγγελίας. 

32.2 Στην περίπτωση που ο προμηθευτής έχει την ευ¬ 


θύνη της μεταφοράς του υλικού μέχρι της αποθήκες της 
ΕΤΑΙΡΕΙΑΣ, τότε κατά την άφιξη του υλικού στο σημείο 
προορισμού θα γίνεται έλεγχος για τυχόν βλάβη ή άλλη 
φθορά κατά τη μεταφορά του. Ο ποιοτικός έλεγχος είναι 
υποχρεωτικός, εκτός αν προβλέπεται στη Διακήρυξη και 
καθορίζεται στη Σύμβαση ή την Παραγγελία να αντικατα- 
σταθεί από πιστοποιητικά δοκιμών ή και να μη γίνει καθό¬ 
λου. 

32.3 Η καταρχήν αποδοχή του υλικού από τον εκπρό¬ 
σωπο της ΕΤΑΙΡΕΙΑΣ, έστω και μετά από έλεγχο, δεν 
απαλλάσσει τον Προμηθευτή από την υποχρέωση παρά¬ 
δοσης του υλικού σύμφωνα με τους όρους της Παραγγε¬ 
λίας/ Σύμβασης. Τα Αρμόδια Τμήματα είναι υπεύθυνα για 
την ποιοτική παραλαβή και για την παρακολούθηση της 
διαδικασίας του ελέγχου ώστε να διαπιστωθεί αν το πα¬ 
ραλαμβανόμενο υλικό ανταποκρίνεται στις τεχνικές προ¬ 
διαγραφές που περιλαμβάνει η αντίστοιχη παραγγελία. 
Για το σκοπό αυτό συνεργάζονται με την Δ/νση Προμη¬ 
θειών και ενδεχόμενα άλλα τμήματα. 

Ποσοτική Παραλαβή 

32.4 Η ποσοτική παραλαβή των υλικών και του εξοπλι¬ 
σμού γίνεται κατά την εισαγωγή τους στις αποθήκες της 
ΕΤΑΙΡΕΙΑΣ. Τα Αρμόδια Τμήματα, εκδίδουν δελτίο εισα¬ 
γωγής με το οποίο πιστοποιείται η ποσοτική παραλαβή 
και ενημερώνουν τη Διεύθυνση Προμηθειών και το Λογι¬ 
στήριο για διαφορές μεταξύ τιμής, τιμολογίου και Πα¬ 
ραγγελίας πριν εξοφληθεί το τιμολόγιο. Με ειδικές διαδι¬ 
κασίες θα ρυθμίζεται η ποσοτική παραλαβή υλικών χύμα 
κλπ. που δεν εισάγονται στους χώρους αποθηκών. 

32.5 Τα Αρμόδια Τμήματα ειδοποιούντο Ενδιαφερόμε¬ 
νο Τμήμα για την άφιξη των υλικών. Η ποιοτική και ποσο¬ 
τική παραλαβή θα ολοκληρώνεται - εφόσον δεν υπάρχουν 
προβλήματα σχετικά με διαχειριστικά έγγραφα, ειδικές 
δοκιμές ή χρονοβόρες επιθεωρήσεις κ.α. - εντός μηνός 
από την άφιξη του υλικού, ώστε να διευκολύνεται η ενδε¬ 
χόμενη διαδικασία διεκδίκησης αποζημίωσης. 

32.6 Γ ια διευκόλυνση και επισημοποίηση τυχόν διαφο¬ 
ράς μεταξύ Παραγγελίας- Παραλαβής, συντάσσεται 
φύλλο αποσυσκευασίας από το Αρμόδιο Τμήμα. 

32.7 Ειδικότερα η παραλαβή των Υλικών και Υπηρεσιών 
του Κλάδου Ειδικών και Μεγάλων Έργων θα καθορίζεται 
με απόφαση του Δ/ντος Συμβούλου . 

Άρθρο 33 
ΠΛΗΡΩΜΕΣ 

Οι πληρωμές στον ΠΡΟΜΗΘΕΥΤΗ θα γίνονται ως εξής: 

α. Η πληρωμή του ποσοστού της αξίας κάθε παραλα¬ 
βής, όπως τούτο καθορίζεται στην εκάστοτε σύμβαση γί¬ 
νεται έναντι σχετικού τιμολογίου που θα πρέπει ο ΠΡΟ¬ 
ΜΗΘΕΥΤΗΣ να υποβάλει στην ΕΤΑΙΡΕΙΑ σε δέκα πέντε 
(15) ημέρες από την παραλαβή των υλικών και κάθε άλλου 
δικαιολογητικού απαραίτητο για αυτή τηνπληρωμή, μέσα 
σε σαράντα πέντε (45) ημερολογιακές ημέρες από την 
παράδοση των συμβατικών υλικών και την υποβολή στην 
ΕΤΑΙΡΕΙΑτων σχετικών πιστοποιητικών επιθεώρησης, δο¬ 
κιμών των υλικών κλπ. σύμφωνα με τις σχετικές απαιτή¬ 
σεις της σύμβασης. Επισημαίνεται ότι σε κάθε τιμολόγιο 
θα πρέπει να αναγράφεται ο αριθμός της Σύμβασης/Πα- 
ραγγελίας και οτιδήποτε άλλο στοιχείο που θα καθορίζει 
η εκάστοτε σύμβαση, ενώ αντίγραφα των τιμολογίων συ- 
νοδευόμενα από κατάλληλα υπογεγραμμένα από τον 
προμηθευτή Δελτία Αποστολής, και Πρωτόκολλα παρά- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


14651 


δόσης / παραλαβής τα οποία θα αφορούν τα υλικά του εν 
λόγω τιμολογίου, θα πρέπει να υποβάλλονται στην Αρμό¬ 
δια Υπηρεσία όπως καθορίζεται στη σύμβαση. 

β. Το υπόλοιπο ποσοστό της συνολικής αξίας της σύμ¬ 
βασης πληρώνεται μέσα σε ενενήντα (90) ημερολογιακές 
ημέρες μετά την ικανοποιητική ολοκλήρωση της παράδο¬ 
σης όλων των παραγγελθέντων υλικών και υπό την προϋ¬ 
πόθεση ότι ο ΠΡΟΜΗΘΕΥΤΗΣ έχει παραδώσει στην ΕΤΑΙ¬ 
ΡΕΙΑ το βιβλίο Επιθεώρησης (ϋΑΤΑ ΒΟΟΚ) και τα απαι- 
τούμενα πιστοποιητικά. 

Τυχόν καθυστερήσεις πληρωμών που δεν οφείλονται 
σε υπαιτιότητα της ΕΤΑΙΡΕΙΑΣ, σε καμία περίπτωση δεν 
δημιουργούν σε βάρος της ΕΤΑΙΡΕΙΑΣ οποιασδήποτε 
απαιτήσεις. 

Άρθρο 34 

ΣΥΜΒΑΤΙΚΟ ΤΙΜΗΜΑ 

Εκτός αν υπάρχει συγκεκριμένη διαφορετική αναφορά 
στην Σύμβαση, το τίμημα που αναφέρεται στην Σύμβαση 
είναι σταθερό και δεν υπόκειται σε αύξηση ως συνέπεια 
αλλαγής στο κόστος των υλικών, των εργατικών ή άλλων 
εξόδων στα οποία υποβάλλεται ο ΠΡΟΜΗΘΕΥΤΗΣ για 
την εκτέλεση της Προμήθειας, η οποία μπορεί να εκδη¬ 
λωθεί κατά την διάρκεια της περιόδου εκτέλεσης, συμπε¬ 
ριλαμβανομένων παρατάσεων λόγω ανωτέρας βίας. Σε 
κάθε περίπτωση ο ΠΡΟΜΗΘΕΥΤΗΣ εγγυάται την ακρί¬ 
βεια των υπολογισμών του Τιμήματος σύμφωνα με το άρ¬ 
θρο 696 του Ελληνικού Αστικού Κώδικα. Ο ΠΡΟΜΗΘΕΥ¬ 
ΤΗΣ δια του παρόντος παραιτείται αμετάκλητα και ανευ 
όρων από τα όποια σχετικά δικαιώματα, και ιδιαίτερα από 
εκείνα που απορρέουν έκτων άρθρων 388 και 697 του ελ¬ 
ληνικού αστικού κώδικα. 

Άρθρο 35 

ΕΚΧΩΡΗΣΗ ΣΥΜΒΑΣΗΣ ΚΑΙ ΠΙΣΤΩΣΗΣ 

Απαγορεύεται ρητά στον ΠΡΟΜΗΘΕΥΤΗ να εκχωρήσει 
την Σύμβαση ή μέρος αυτής, ούτε οποιοδήποτε από τα δι¬ 
καιώματα και τις υποχρεώσεις εξ αυτής, περιλαμ- 
βανομένης της πιστώσεως γιά χρήματα οφειλόμενα ή 
που θα γίνουν οφειλόμενα σε αυτόν, σύμφωνα με τους 
όρους της Σύμβασης σε τρίτα πρόσωπα χωρίς προηγού¬ 
μενη γραπτή έγκριση της ΕΤΑΙΡΕΙΑΣ. 

Άρθρο 36 

ΑΛΛΑΓΕΣ ΑΝΑΘΕΩΡΗΣΕΙΣ ΣΥΜΒΑΣΗΣ - 
ΕΞΟΥΣΙΟΔΟΤΗΣΕΙΣ 

Σε οποιαδήποτε στιγμή κατά την εκτέλεση της Προμή¬ 
θειας η ΕΤΑΙΡΕΙΑ θα έχει το δικαίωμα να ζητήσει γραπτώς 
από τον ΠΡΟΜΗΘΕΥΤΗ, να κάνει αλλαγές, της Προμή¬ 
θειας (εδώ καλούνται Αλλαγές) και ο ΠΡΟΜΗΘΕΥΤΗΣ 
συμφωνεί να συμμορφωθεί με τις οδηγίες αυτές της 
ΕΤΑΙΡΕΙΑΣ αναπροσαρμοζόμενου αντιστοίχως του συμ¬ 
βατικού τμήματος με βάση τις συμβατικές τιμές μονάδος 
και του χρόνου, αναλογικά, με βάση την αρχική 
προσφορά του ΠΡΟΜΗΘΕΥΤΗ. 

Η έγκριση των Αλλαγών και των μεταβολών του συμβα¬ 
τικού τιμήματος καθώς και του χρονοδιαγράμματος γίνε¬ 
ται αποτα αρμόδια όργανα κατακύρωσης, ανάλογα με το 
τελικά διαμορφούμενο συνολικό ποσό σύμφωνα με τα 
κλιμάκια του παρόντος Κανονισμού. Η αλλαγή δεν μπορεί 
να συνεπάγεται επαύξηση του συμβατικού τιμήματος με¬ 
γαλύτερης του 30%. 

Στη περίπτωση αλλαγής (επέκτασης) μόνο του χρονο¬ 


διαγράμματος την έγκριση δίνει το αρμόδιο όργανο που 
κατακυρώνει τη Προμήθεια. 

Άρθρο 37 
ΠΟΙΝΙΚΕΣ ΡΗΤΡΕΣ 

37.1 Ο ΠΡΟΜΗΘΕΥΤΗΣ θα υπόκειται σε ποινική ρήτρα 
για καθυστέρηση στην παράδοση, η οποία συνίσταται 
στο ένα τοις εκατό (1 %) της συνολικής συμβατικής αξίας 
της αντίστοιχης τμηματικής εισαγωγής στην οποία περι¬ 
λαμβάνεται το καθυστερούμενο υλικό ανά πλήρη εβδο¬ 
μάδα καθυστέρησης, και μέχρι δέκα τοις εκατό (10%), κα¬ 
τά το μέγιστο, του συνολικού συμβατικού τιμήματος, ανε¬ 
ξάρτητα από το εάν η ΕΤΑΙΡΕΙΑ υφίσταται ή όχι 
οποιεσδήποτε ζημίες ή απώλεια ως αποτέλεσμα αυτής 
της καθυστέρησης. 

Η ΕΤΑΙΡΕΙΑ δικαιούται πέραν της ως άνω ποινικής ρή¬ 
τρας να ζητήσει και την αποκατάσταση των ζημιών που 
υπέστη λόγω της καθυστέρησης, σύμφωνα με τα οριζό¬ 
μενα στη Σύμβαση. 

37.2 Η ΕΤΑΙΡΕΙΑ έχειτο δικαίωμα να παρακρατήσει χρή¬ 
ματα από οποιοδήποτε ποσό οφείλει ή θα οφείλει στον 
ΠΡΟΜΗΘΕΥΤΗ μέχρις ότου εξοφληθεί η συνολική οφει¬ 
λή του ΠΡΟΜΗΘΕΥΤΗ από ποινικές ρήτρες. 

Άρθρο 38 

ΕΓΓΥΗΤΕΣ ΚΑΙ ΕΓΓΥΗΣΕΙΣ 

38.1 Ο ΠΡΟΜΗΘΕΥΤΗΣ δηλώνει και ΕΓΓΥΑΤΑΙ με την 
ΣΥΜΒΑΣΗ οτι η προμήθεια και οι πρώτες ύλες θα είναι 
εντελώς άθικτα και καινούργια, με την καλύτερη ποιότη¬ 
τα, σε απόλυτη συμφωνία με τα χαρακτηριστικά, τις απαι¬ 
τήσεις και τις προδιαγραφές που αναφέρονται στην Σύμ¬ 
βαση και χωρίς κεκρυμμένα ή άλλα ελαττώματα ή ελατ¬ 
τωματική τεχνική εργασία. 

38.2 Ο ΠΡΟΜΗΘΕΥΤΗΣ θα είναι υπεύθυνος για την τα¬ 
χύτερη δυνατή άρση των όποιων ατελειών ή ελλείψεων 
στην Προμήθεια που προέρχονται από ελαττωματικό 
σχεδίασμά, υλικά, προγραμματισμό, τεχνική εργασία ή 
από άλλες πράξεις ή παραλείψεις του ΠΡΟΜΗΘΕΥΤΗ 
που θα γίνουν αντιληπτές σε οποιαδήποτε στιγμή πριν 
από την εκπνοή της περιόδου εγγύησης που αναφέρεται 
κατωτέρω. 

Εκτός αν αναφέρεται διαφορετικά στη Σύμβαση, η πε¬ 
ρίοδος εγγύησης θα εκπνεύσει είκοσι τέσσερις (24) 
μήνες μετάτηνπραγματική ημερομηνία έναρξης λειτουρ¬ 
γίας των υλικών της Προμήθειας στις εγκαταστάσεις 
όπου θα ενσωματωθεί η Προμήθεια ή τριανταέξη (36) 
μήνες από την ημερομηνία που θα έχουν παραδοθεί τα 
υλικά της Προμήθειας στην ΕΤΑΙΡΕΙΑ, σύμφωνα με τους 
όρους που αναφέρονται στην Σύμβαση, οποιοδήποτε 
από τα δύο γίνει νωρίτερα. 

38.3 Αν εκδηλωθεί ατέλεια, έλλειψη ή ελάττωμα, η ΕΤΑΙ¬ 
ΡΕΙΑ θα ενημερώσει τον ΠΡΟΜΗΘΕΥΤΗ αναφέροντας 
γραπτώςτο είδος της ατέλειας, έλλειψης ή ελαττώματος. 

38.4 Αν ο ΠΡΟΜΗΘΕΥΤΗΣ αντικαταστήσει, επισκευά¬ 
σει ή τροποποιήσει κάποιο μέρος της Προμήθειας, μια 
νέα εγγυητική περίοδος ιδίας διάρκειας με την αρχική θα 
ισχύσει για το μέρος της Προμήθειας που αντικαταστά- 
θηκε, επισκευάστηκε ή τροποποιήθηκε, από την πραγμα¬ 
τική ημερομηνία θέσης σε λειτουργία ή παράδοση 
(ανάλογα με την περίσταση) του αντικατασταθέντος, επι- 
σκευασθέντος ή τροποποιηθέντος μέρους της Π ρομήθει- 
ας. 

38.5 Αν κάποιο ελάττωμα, βλάβη, ατέλειες κλπ δεν 

διορθωθεί αμέσως από τον ΠΡΟΜΗΘΕΥΤΗ, η ΕΤΑΙΡΕΙΑ 
μπορεί να προβεί σε διορθωτική ενέργεια που θα γίνει 
από τον ίδιο ή από άλλους, με ευθύνη και δαπάνη του 
ΠΡΟΜΗΘΕΥΤΗ, χωρίς επιζήμια επίπτωση σε άλλα δικαι¬ 
ώματα που μπορεί να έχει η ΕΤΑΙΡΕΙΑ έναντι του ΠΡΟ¬ 
ΜΗΘΕΥΤΗ αναφορικά με την αδυναμία του ΠΡΟΜΗΘΕΥ¬ 
ΤΗ να άρει το υπόψιν ελάττωμα, βλάβη, ατέλεια κλπ. 

Αν η έλλειψη ή το ελάττωμα στην Προμήθεια είναι 
τέτοια που να δυσχεραίνει ή εμποδίζει ή καθιστά επισφα¬ 
λή ή ακατάλληλη τη λειτουργία των εγκαταστάσεων ή 
μέρους αυτών όπου πρόκειται να ενσωματωθεί η Προμή¬ 
θεια, η ΕΤΑΙΡΕΙΑ θα έχειτο δικαίωμα (ύστερα από γραπτή 
κοινοποίηση στον ΠΡΟΜΗΘΕΥΤΗ) να αναλάβει η ίδια ή 
άλλος, τον οποίο θα επιλέξει, την επανορθωτική εργασία 
που απαιτείται για την διόρθωση των ατελειών ή ελλείψε¬ 
ων υπό την ευθύνη του. Τα έξοδα στα οποία θα υποβληθεί 
η ΕΤΑΙΡΕΙΑ σε σχέση με την εκτέλεση της επανορθωτικής 
εργασίας σύμφωνα με την παράγραφο αυτή θα κατα¬ 
βληθούν στην ΕΤΑΙΡΕΙΑ από τον ΠΡΟΜΗΘΕΥΤΗ ή θα πα¬ 
ρακρατηθούν από την ΕΤΑΙΡΕΙΑ εκ των χρημάτων που 
οφείλει στον ΠΡΟΜΗΘΕΥΤΗ ή θα καλυφθούν με 
οποιοδήποτε άλλο νόμιμο τρόπο κατά την κρίση της ΕΤΑΙ¬ 
ΡΕΙΑΣ (κατάπτωση εγγυητικών επιστολών, κ.λπ.) 

38.6 Ο ΠΡΟΜΗΘΕΥΤΗΣ δεν φέρει πέρα των ανα- 
φερομένων παραπάνω, άλλες ευθύνες αναφορικά με τα 
εν λόγω ελαττώματα, βλάβες, κ.τ.λ. εκτός των περιπτώ¬ 
σεων κατάφωρης αμέλειας, σκόπιμων πράξεων ή απάτης 
εκ μέρους του ΠΡΟΜΗΘΕΥΤΗ. 

38.7 Ο ΠΡΟΜΗΘΕΥΤΗΣ μπορεί, εφόσον το επιτρέπουν 
οι συνθήκες, να ζητήσει να αναλάβει με δαπάνες του ο 
ίδιος τις εργασίες αποκατάστασης ή αντικατάστασης που 
θα πραγματοποιηθούν στις εγκαταστάσεις της ΕΤΑΙΡΕΙ¬ 
ΑΣ. 

Αν η ΕΤΑΙΡΕΙΑ δεν συμφωνήσει με μία τέτοια πρόταση, 
η ΕΤΑΙΡΕΙΑ θα πραγματοποιήσει την εργασία αυτή χωρίς 
να απαλλάσσει τον ΠΡΟΜΗΘΕΥΤΗ απο τις όποιες 
υποχρεώσεις του αναφορικά με την εκτελούμενη εργα¬ 
σία. Οι δαπάνες στις οποίες θα υποβληθεί η ΕΤΑΙΡΕΙΑ, κα¬ 
θώς και οποιαδήποτε άλλη σχετική οικονομική απαίτησή 
του, σε σχέση με την εκτέλεση της εργασίας αποκατά¬ 
στασης σύμφωνα με την παράγραφο αυτή θα κατα¬ 
βληθούν στην ΕΤΑΙΡΕΙΑ απο τον ΠΡΟΜΗΘΕΥΤΗ, ή θα πα¬ 
ρακρατηθούν απο την ΕΤΑΙΡΕΙΑ εκ των χρημάτων που 
οφείλει στον ΠΡΟΜΗΘΕΥΤΗ ή θα καλυφθούν με 
οποιοδήποτε άλλο νόμιμο τρόπο κατά την κρίση της ΕΤΑΙ¬ 
ΡΕΙΑΣ (κατάπτωση εγγυητικών επιστολών κ.λπ.). 

38.8 Ο ΠΡΟΜΗΘΕΥΤΗΣ εγγυάται την καλή εκτέλεση 
της Σύμβασης Προμήθειας σύμφωνα με τους όρους που 
περιλαμβάνονται σ’αυτήν. Κάθε παράλειψη ή αμέλεια τή¬ 
ρησης αυτώντων όρων εκ μέρους του ΠΡΟΜ ΗΘΕΥΤΗ θα 
επισύρει (εις βάρος του) τις συνέπειες που προβλέπονται 
απο τη Σύμβαση. 

Άρθρο 39 
ΓΝΩΣΤΟΠΟΙΗΣΕΙΣ 

39.1 Όλες οι εκατέρωθεν γνωστοποιήσεις μεταξύ των 
Μερών κατά τη διάρκεια της εκτέλεσης της Σύμβασης και 
όλες οι οδηγίες της ΕΤΑΙΡΕΙΑΣ σχετικά με αυτή, θα 
γίνονται γραπτώς και θα αποστέλλονται στο ενδιαφερό¬ 
μενο Μέρος στην διεύθυνση που προσδιορίζεται στη Σύμ¬ 
βαση. 

39.2 Οποιοδήποτε απο τα δύο Μέρη θα έχειτο δικαίω¬ 


μα να αλλάξει τη διεύθυνσή του, γνωστοποιώντας τούτο 
προηγουμένως, εγγράφως στο άλλο Μέρος. 

39.3 Η αλληλογραφία (γνωστοποιήσεις, κ.λπ.) σχετικά 
με θέματα της Σύμβασης θ’ αναφέρουν τον αριθμό της. 

Άρθρο 40 

ΝΟΜΟΘΕΣΙΑ - ΑΝΤΙΔΙΚΙΕΣ 

Η εκάστοτε Σύμβαση διέπεται απο την Ελληνική 
Νομοθεσία. Για οποιαδήποτε διαφορά διένεξη που 
μπορεί να προκύψει μεταξύ των μερών κατά την εκτέλεση 
της ΣΥΜΒΑΣΗΣ, αρμόδια αποκλειστικά δικαστήρια για 
την επίλυση της διαφοράς ή διένεξης θα είναι τα Δικα¬ 
στήρια των Αθηνών (ΕΛΛΑΔΑ). 

Άρθρο 41 
ΑΠΟΔΟΧΗ ΟΡΩΝ 

Ο ΠΡΟΜΗΘΕΥΤΗΣ δηλώνει οτι έχει εξετάσει άλατα άρ¬ 
θρα και τους όρους της Σύμβασης και έχει συμφωνήσει 
με καθένα από αυτά. 

Άρθρο 42 

ΓΕΝΙΚΟΙ ΟΡΟΙ ΓΙΑ ΕΡΓΑΣΙΕΣ ΣΕ ΧΩΡΟΥΣ ΠΟΥ ΟΡΙΖΕΙ Η 

ΕΤΑΙΡΕΙΑ 

42.1 ΕΦΑΡΜΟΓΗ 

Οι κάτωθι όροι εφαρμόζονται για εργασίες, δραστηριό¬ 
τητες και υπηρεσίες που εκτελούνται από της αντιπρο¬ 
σώπους ή / και το προσωπικό του ΠΡΟΜΗΘΕΥΤΗ της ορί¬ 
ζεται στην σχετική εντολή εργασιών σε χώρους που ορί¬ 
ζει η ΕΤΑΙΡΕΙΑ, σύμφωνα με της όρους της ΣΥΜΒΑΣΗΣ, 
της σχετικής εντολής και των διατάξεων ασφαλείας και 
άλλων συνθηκών εν ισχύει σε χώρους που ορίζει η ΕΤΑΙ¬ 
ΡΕΙΑ. 

42.2 ΦΟΡΟΛΟΓΙΑ 

Ο ΠΡΟΜΗΘΕΥΤΗΣ επιβαρύνεται με την καταβολή οι- 
ουδήποτε φόρων, ασφαλιστικών συνδρομών, εισφορών 
και άλλων επιβαρύνσεων που δύναται να επιβληθούν στην 
χώρα της ΕΤΑΙΡΕΙΑΣ, για το προσωπικό ή/και τους αντι¬ 
προσώπους του ΠΡΟΜΗΘΕΥΤΗ, για εργασίες που ανα- 
φέρονται ανωτέρω. 

42.3 ΑΠΟΜΑΚΡΥΝΣΗ ΠΡΟΣΩΠΙΚΟΥ 

Η ΕΤΑΙΡΕΙΑ έχει το δικαίωμα, κατόπιν έγγραφης ειδο¬ 
ποίησης προς τον ΠΡΟΜΗΘΕΥΤΗ, να ζητήσει την απομά¬ 
κρυνση από τους προαναφερόμενους χώρους οιουδήπο- 
τε έκτων αντιπροσώπων ή/και προσωπικού του ΠΡΟΜΗ¬ 
ΘΕΥΤΗ, οι οποίοι κατά την κρίση της ΕΤΑΙΡΕΙΑΣ 
συμπεριφέρονται κατά απαράδεκτο τρόπο, επαγγελματι¬ 
κά ή προσωπικά, ή καθιστούν ανεπαρκείς ή αμελείς ή 
ασυνεπείς προς τις υποχρεώσεις τους σύμφωνα με την 
ΣΥΜΒΑΣΗ. 

Ο ΠΡΟΜΗΘΕΥΤΗΣ έχει την υποχρέωση να απομακρύ- 
νει άμεσα από τους ως άνω χώρους, με δικά του έξοδα, 
τους ως άνω αντιπροσώπους ή/και το προσωπικό του και 
να αντικαταστήσει εντός 3 ημερών από την σχετική ειδο¬ 
ποίηση, με δικά του έξοδα, με άλλο που δύναται να αντε- 
πεξέλθει στις υποχρεώσεις του ΠΡΟΜΗΘΕΥΤΗ σύμφωνα 
με την ΣΥΜΒΑΣΗ. 

Άρθρο 43 

ΕΥΘΥΝΗ ΠΡΟΜΗΘΕΥΤΗ 

43.1 ΑΣΤΙΚΗ ΕΥΘΥΝΗ 

Ο ΠΡΟΜΗΘΕΥΤΗΣ είναι υπεύθυνος και υποχρεούται να 
διαφυλάξει, υπερασπισθεί και αποζημιώσει την ΕΤΑΙΡΕΙΑ 
από και για κάθε ζημιά που θα υποστούν τα υλικά της 

ΠΡΟΜΗΘΕΙΑΣ ή άλλα υλικά που παρευρίσκονται καθώς 
της είναι υπεύθυνος να υπερασπισθεί και να αποζημιώσει 
την ΕΤΑΙΡΕΙΑ και για ασθένεια, τραύματα ή θάνατο προ¬ 
σώπων και φθορά περιουσίας που παρευρίσκονται, τό¬ 
σον του προσωπικού ή/και αντιπροσώπων της ΕΤΑΙΡΕΙ¬ 
ΑΣ, του ίδιου του ΠΡΟΜΗΘΕΥΤΗ, όσον και έναντι τρίτων 
και η οποία ζημιά ήθελε προκληθεί από υπαιτιότητα του 
προσωπικού ή/και αντιπροσώπων του ΠΡΟΜΗΘΕΥΤΗ. 

Για την εξασφάλιση και πιστοποίηση των ανωτέρω, ο 
ΠΡΟΜΗΘΕΥΤΗΣ οφείλει να αποδείξει εγγράφως, εντός 
10 εργασίμων ημερών από την υπογραφή της ΣΥΜ¬ 
ΒΑΣΗΣ, ότι έχει συνάψει ασφαλιστήριο συμβόλαιο με 
αξιόπιστο ασφαλιστικό οργανισμό προσκομίζοντας στην 
ΕΤΑΙΡΕΙΑ το ασφαλιστήριο συμβόλαιο το οποίο περιέχει 
οπωσδήποτε και κάλυψη για ασθένεια, τραύματα ή θάνα¬ 
το προσώπων και για απώλεια ή/και φθορά σε υλικά, μέ¬ 
χρι λήξης της ΣΥΜΒΑΣΗΣ και οριστικής απαλλαγής της 
ΕΤΑΙΡΕΙΑΣ από κάθε υποχρέωσή του έναντιτου ΠΡΟΜΗ¬ 
ΘΕΥΤΗ. 

43.2 ΕΥΘΥΝΗ ΕΝΑΝΤΙ ΕΡΓΑΤΙΚΩΝ ΑΤΥΧΗΜΑΤΩΝ ΚΑΙ 
ΑΝΘΥΓΙΕΙΝΗΣ ΕΡΓΑΣΙΑΣ 

Ο ΠΡΟΜΗΘΕΥΤΗΣ θα διαφυλάξει, υπερασπισθεί και 
αποζημιώσει, με δικό του κόστος, την ΕΤΑΙΡΕΙΑ και τους 
ΕΡΓΟΛΑΒΟΥΣ που συμμετέχουν στο υπό εκτέλεση έργο, 
από κάθε ενέργεια, απαίτηση, απώλεια ή ζημιά που ήθελε 
προκληθεί από την μη πιστή εφαρμογή των όρων της 
ΣΥΜΒΑΣΗΣ, των κανόνων υγιεινής και ασφαλείας και εν 
γένει των διατάξεων εν ισχύει στους χώρους εργασίας, 
από το προσωπικό ή/και τους αντιπροσώπους του ΠΡΟ¬ 
ΜΗΘΕΥΤΗ. 

Άρθρο 44 

ΠΕΡΑΤΩΣΗ ΣΥΜΒΑΣΕΩΝ 

α. Μια Σύμβαση θεωρείται περαιωμένη όταν έχει ολο¬ 
κληρωθεί το αντικείμενο των υπηρεσιών και έχουν απο¬ 
δοθεί τα σχετικά έγγραφα - μελέτες, δικαιολογητικά, πι¬ 
στοποιητικά κλπ. αναλόγως της φύσης των υπηρεσιών, 
αν πρόκειται για Σύμβαση Υπηρεσιών. 

Σε περίπτωση Σύμβασης Προμήθειας αν έχουν παρα¬ 
δοθεί όλα τα προς παράδοση υλικά και τα σχετικά πιαηυ- 
αΙ, πιστοποιητικά, φύλλα ελέγχου κλπ. 

Ο Διαχειριστής συντάσσει Αναφορά (ΘΙοξθ - ουί Βθροά) 
στην οποία περιλαμβάνονται σαφώς τα παρακάτω με 
αντίστοιχη εισήγηση του: 

- Η διαπίστωση ότι ο Σύμβουλος / Προμηθευτής εκπλή¬ 
ρωσε ή όχι τις συμβατικές του υποχρεώσεις (ποσοτικές, 
ποιοτικές, χρονικές κ.λ.π), 

- Υπηρεσίες που τυχόν έχουν συντελεσθεί κατ’ απόκλι¬ 
ση από τις αρχικές συμβατικές υποχρεώσεις ή τις μετέ- 
πειτα εγκρίσεις, 

- Η διαπίστωση ότι οι υπηρεσίες / υλικά που είναι προ- 
σφέρθηκαν είναι σύμφωνα με τις απαιτήσεις της σύμβα¬ 
σης. 

- Ο έλεγχος τήρησης των συμβατικών προθεσμιών. 

Η πιο πάνω Αναφορά θα συνοδεύεται και από: 

- Τελικό Λογαριασμό 

- Επιστολή Αποδέσμευσης 

- Οποιοδήποτε πρόσθετο στοιχείο κρίνεται απαραίτητο 
από τον Διαχειριστή της σύμβασης. 

Κατόπιν μεταβιβάζει την πιο πάνω Αναφορά με τα συ¬ 
νημμένα της και με αντίγραφο Σύμβασης στον Διευθυντή 
του, ο οποίος με γνωμάτευση του τα υποβάλει στην Γ ενι¬ 
κή του Διεύθυνση για περαιτέρω ενέργειες. 


Ο Γ ενικός Διευθυντής μεριμνά για τη σύσταση επιτρο¬ 
πής περάτωσης εφ’ όσον το τελικό κόστος της Σύμβασης 
αντιστοιχεί στο κλιμάκιο 4,5 ή 6. 

Γ ια τις Συμβάσεις Παροχής Υπηρεσιών και Υλικών τελι¬ 
κού κόστους που αντιστοιχεί έως και κλιμάκιο 3 δεν απαι¬ 
τείται επιτροπή και τις εκθέσεις περάτωσης της διαχείρι¬ 
σης τις εγκρίνει ο Αρμόδιος Διευθυντής. 

Τα παραπάνω ποσά δύνανται να τροποποιούνται με 
Απόφαση του Διοικητικού Συμβουλίου. 

Η επιτροπή περάτωσης εφ’ όσον υπάρχει προβαίνει στη 
διενέργεια των αναγκαίων ελέγχων και εισηγείται επί του 
κλεισίματος ή όχι της Σύμβασης. Γ ια κάθε θέμα προς δι¬ 
ευκρίνιση που ήθελε προκύψει, ο διαχειριστής είναι στη 
διάθεση της Επιτροπής. 

β. Ειδικότερα η επιτροπή αποφαίνεται επί των παρακά¬ 
τω θεμάτων: 

β.1 Παραλαβή (ποσοτική, ποιοτική, χρονική, οικονομι¬ 
κή, εμπορική, τεχνική κλπ ) των παρασχεθεισών υπηρε¬ 
σιών ή παραδοθέντων υλικών, των παραδοτέων εγγρά¬ 
φων και εργασιών κλπ. 

β.2 Έλεγχος των αποκλίσεων από τις αρχικές συμβατι¬ 
κές υποχρεώσεις ή και από τις μετέπειτα εγκρίσεις (απο¬ 
κλίσεις ποσοτικές, ποιοτικές, χρονικές, νομικές, οικονομι¬ 
κές, εμπορικές, τεχνικές κλπ) 
β.3 Καταγραφή των αποκλίσεων από τις συμβατικές 
υποχρεώσεις ( ελλείψεις, ατέλειες, ελαττώματα, κακή 
ποιότητα, καθυστερήσεις, κλπ) και ποσοτική και ποιοτική 
εκτίμηση των επιπτώσεων και των συνεπειών αυτών των 
αποκλίσεων. 

β.4 Οικονομικός έλεγχος της σύμβασης δηλαδή 
Αρχικό συμβατικό τίμημα και τελικό τίμημα 
Εντολές πρόσθετων Υπηρεσιών κλπ 
Προκαταβολές 
Εγγυητικές Επιστολές 

Εκτίμηση του κόστους των αποκλίσεων αν υπάρχουν, 
καθώς και του κόστους των συνεπειών και των επιπτώσε¬ 
ων των αποκλίσεων αυτών 

Ποινικές ρήτρες (Προτείνεταιτο ύψος των ποινικών ρη¬ 
τρών εφ’ όσον και όπως στην Σύμβαση προβλέπονται) 
Διεκδικήσεις και απαιτήσεις αμφοτέρωντων μερών (κα¬ 
ταγραφή και τεκμηριωμένη κοστολόγηση των εκατέρω¬ 
θεν διεκδικήσεων και απαιτήσεων), σχολιασμός της κάθε 
μίας διεκδίκησης, έλεγχος της ορθής κοστολόγησης 
Μετά τους απαραίτητους ελέγχους η Επιτροπή συ¬ 
ντάσσει το Πρωτόκολλο Περάτωσης που θα περιλαμβά¬ 
νει τις αναφορές στα θέματα της προηγούμενης παρα¬ 
γράφου β, καθώς επίσης και την τελική της πρόταση για 
την Περάτωση της Σύμβασης και υπογράφεται από τα μέ¬ 
λη της και από τον διαχειριστή και επιβλέποντα αν υπάρ¬ 
χει. 

Η έγκριση του Πρωτοκόλλου αποφασίζεται από: 

• Τον Αρμόδιο Γενικό Διευθυντή και τον Γενικό Διευθυ¬ 
ντή Διοικητικών Υπηρεσιών για Συμβάσεις με δαπάνη έως 
1.000.000 ευρώ 

• Τον Διευθύνοντα Σύμβουλο για Συμβάσεις με δαπάνη 
μεγαλύτερη από 1.000.001 ευρώ 

Τα παραπάνω ποσά δύνανται να τροποποιούνται με 
Απόφαση του Διοικητικού Συμβουλίου. 

Η Διεύθυνση που διαχειρίσθηκε την Σύμβαση, αφού λά¬ 
βει την εγκριτική απόφαση μεριμνά για την έκδοση του Πι¬ 
στοποιητικού Περάτωσης και την επιστροφή των Εγγυη¬ 
τικών Επιστολών στον αντισυμβαλλόμενο. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 45 

ΔΙΚΑΙΩΜΑΤΑ ΔΙΟΙΚΗΣΗΣ 

45.1 Ο Διευθύνων Σύμβουλος για προμήθειες όλης της 
ΕΤΑΙΡΕΙΑΣ μέχρι και του 4ου κλιμακίου μπορεί να παρέμ- 
βει σε οποιαδήποτε φάση της διαδικασίας προμήθειας 
και να αποφασίσει την επανάληψη της διαδικασίας ή την 
ακύρωση της προμήθειας. Ομοίως για το 5ο κλιμάκιο, ο 
Διευθύνων Σύμβουλος κατόπιν Απόφασης του Διοικητι¬ 
κού Συμβουλίου. 

45.2 Όλες οι δαπάνες της Διεύθυνσης Δημοσίων Σχέ¬ 
σεων θα εγκρίνονται από τον Διευθύνοντα Σύμβουλο ο 
οποίος δύναται να κατανέμει ποσά για τη διαχείριση τους 
σε υπηρεσιακές μονάδες της ΕΤΑΙΡΕΙΑΣ. 

45.3 Το Διοικητικό Συμβούλιο της ΕΤΑΙΡΕΙΑΣ έχει το δι¬ 
καίωμα να κατακυρώσει ή όχι ένα διαγωνισμό ή να τον 
ακυρώσει ή να αποφασίσει άλλη διαδικασία από την κα¬ 
θοριζόμενη στον παρόντα Κανονισμό. 

45.4 Το Διοικητικό Συμβούλιο έχει δικαίωμα να εκδώσει 
Απόφαση Τροποποίησης Άρθρων του παρόντος Κανονι¬ 
σμού για ορισμένο χρόνο και σκοπό εφόσον έτσι εξυπη¬ 
ρετούνται καλύτερα τα γενικότερα συμφέροντα της 
ΕΤΑΙΡΕΙΑΣ. 

Άρθρο 46 

ΕΝΑΡΞΗ ΙΣΧΥΟΣ ΚΑΝΟΝΙΣΜΟΥ 

Ο παρών Κανονισμός τίθεται σε οσχύ από την ημερο¬ 
μηνία που θα ορίζεται με Απόφαση του Διοικητικού Συμ¬ 
βουλίου. 

ΜΕΡΟΣΓ 
ΠΑΡΑΡΤΗΜΑΤΑ 


ΠΑΡΑΡΤΗΜΑ Α 

ΣΤΟΙΧΕΙΑ ΠΟΥ ΘΑ ΠΕΡΙΕΧΟΝΤΑΙ ΣΕ ΠΡΟΚΗΡΥΞΗ 
ΓΙΑ ΔΙΑΓΩΝΙΣΜΟ ΜΕ ΑΝΟΙΚΤΗ ΔΙΑΔΙΚΑΣΙΑ 

1. Επωνυμία, διεύθυνση, τηλεγραφική διεύθυνση, αριθ¬ 
μοί τηλεφώνου, τηλετύπου και ίεχτης ΕΤΑΙΡΕΙΑΣ 

2. Είδος της σύμβασης (προμήθειες ή υπηρεσίες) και 
περιγραφή αυτών. 

3. Τόπος παράδοσης, εκτέλεσης ή παροχής της υπηρε¬ 
σίας 

4. Για τις συμβάσεις προμηθειών: 

• Είδος και ποσότητα των προς παράδοση υλικών 

• Πληροφορίες σχετικά με τη δυνατότητα των προμη¬ 
θευτών να υποβάλουν προσφορά για μέρος ή/και το σύ¬ 
νολο των αιτουμένων ειδών. 

5. Γιατις συμβάσεις υπηρεσιών: 

• Είδος και ποσότητα των προς παράδοση υπηρεσιών 

• Διευκρίνιση κατά πόσον τα νομικά πρόσωπα θα πρέ¬ 
πει να δηλώσουν τα ονόματα και τα επαγγελματικά προ¬ 
σόντα των στελεχών που θα είναι υπεύθυνα για την εκτέ¬ 
λεση των υπηρεσιών 

• Διευκρίνιση κατά πόσον οι παρέχοντες υπηρεσίες 
μπορούν να υποβάλουν προσφορά για μέρος των ζητου¬ 
μένων υπηρεσιών. 

6. Επιτρεπόμενη υποβολή εναλλακτικής (-ών) προσφο¬ 
ράς (-ών) 

7. Προθεσμία παράδοσης ή εκτέλεσης ή διάρκεια της 
σύμβασης υπηρεσιών και, ει δυνατόν, προθεσμία έναρ¬ 
ξης- 

8. Διεύθυνση στην οποίαν μπορούν να ζητηθούν η συγ¬ 
γραφή υποχρεώσεων και τα συμπληρωματικά έγγραφα. 


Κατά περίπτωση, αναφοράτου ύψους και του τρόπου κα¬ 
ταβολής του ποσού που απαιτείται ως αντίτιμο των προα- 
ναφερομένων εγγράφων. 

9. Ημερομηνία λήξης της προθεσμίας για την παραλα¬ 
βή των προσφορών. Διεύθυνση στην οποίαν πρέπει να 
διαβιβασθούν. Γλώσσα ή γλώσσες στις οποίες πρέπει να 
συνταχθούν. 

10. Κατά περίπτωση, πρόσωπα που επιτρέπεται να πα¬ 
ρασιτούν στην αποσφράγιση των προσφορών. Ημερομη¬ 
νία, ώρα και τόπος της αποσφράγισης. 

11. Κατά περίπτωση, απαιτούμενες εγγυήσεις και λοι¬ 
πές ασφάλειες. 

12. Βασικοί όροι χρηματοδότησης και πληρωμής ή/και 
αναφορά των σχετικών κανονιστικών διατάξεων. 

13. Κατά περίπτωση, νομικός τύπος τον οποίον θα πρέ¬ 
πει να περιβληθεί μία κοινοπραξία προμηθευτών ή παρε- 
χόντων υπηρεσίες, εφόσον της ανατεθεί η σύμβαση. 

14. Ελάχιστοι όροι οικονομικού ή τεχνικού χαρακτήρα 
που πρέπει να πληροί ο προμηθευτής ή ο παρέχων τις 
υπηρεσίες στον οποίον ανατίθεται η σύμβαση. 

15. Χρονικό διάστημα κατά το οποίον ο προσφέρων δε¬ 
σμεύεται από την προσφορά του. 

16. Κριτήρια για την ανάθεση της σύμβασης. Τα κριτήρια, 
εκτός από εκείνο της χαμηλότερης προσφοράς, αναφέρο- 
νται, εφόσον δεν περιέχονται στη συγγραφή υποχρεώσεων. 

17. Λοιπά πληροφοριακά στοιχεία. 


ΠΑΡΑΡΤΗΜΑ Β 

ΣΤΟΙΧΕΙΑ ΠΟΥ ΘΑ ΠΕΡΙΕΧΟΝΤΑΙ ΣΕ ΠΡΟΚΗΡΥΞΗ ΓΙΑ 
ΔΙΑΓΩΝΙΣΜΟ ΜΕ ΚΛΕΙΣΤΗ ΔΙΑΔΙΚΑΣΙΑ 

1. Επωνυμία, διεύθυνση, τηλεγραφική διεύθυνση, αριθ¬ 
μοί τηλεφώνου, τηλετύπου καιίαχτης ΕΤΑΙΡΕΙΑΣ 

2. Είδος της σύμβασης (προμήθειες ή υπηρεσίες) και 
περιγραφή αυτών. 

3. Τόπος παράδοσης, εκτέλεσης ή παροχής της υπηρε¬ 
σίας 

4. Γ ιατις συμβάσεις προμηθειών: 

• Είδος και ποσότητα των προς παράδοση υλικών 

• Πληροφορίες σχετικά με τη δυνατότητα των προμη¬ 
θευτών να υποβάλουν προσφορά για μέρος ή/και το σύ¬ 
νολο των αιτουμένων ειδών. 

5. Γ ιατις συμβάσεις υπηρεσιών: 

• Είδος και ποσότητα των προς παράδοση υπηρεσιών 

• Διευκρίνιση κατά πόσον τα νομικά πρόσωπα θα πρέ¬ 
πει να δηλώσουν τα ονόματα και τα επαγγελματικά προ¬ 
σόντα των στελεχών που θα είναι υπεύθυνα για την εκτέ¬ 
λεση των υπηρεσιών 

• Διευκρίνιση κατά πόσον οι παρέχοντες υπηρεσίες 
μπορούν να υποβάλουν προσφορά για μέρος των ζητου¬ 
μένων υπηρεσιών. 

6. Επιτρεπόμενη υποβολή εναλλακτικής (-ών) προσφο¬ 
ράς (-ών) 

7. Προθεσμία παράδοσης ή εκτέλεσης ή διάρκεια της 
σύμβασης υπηρεσιών και, ει δυνατόν, προθεσμία έναρξης. 

8. Διεύθυνση στην οποίαν μπορούν να ζητηθούν η συγ¬ 
γραφή υποχρεώσεων και τα συμπληρωματικά έγγραφα. 
Κατά περίπτωση, αναφοράτου ύψους καιτουτρόπου κα¬ 
ταβολής του ποσού που απαιτείται ως αντίτιμο των προα- 
ναφερομένων εγγράφων. 

9. Ημερομηνία λήξης της προθεσμίας για την παραλα¬ 
βή των προσφορών. Διεύθυνση στην οποίαν πρέπει να 

διαβιβασθούν. Γλώσσα ή γλώσσες στις οποίες πρέπει να 
συνταχθούν. 

10. Κατά περίπτωση, πρόσωπα που επιτρέπεται να πα- 
ραστούν στην αποσφράγιση των προσφορών. Ημερομη¬ 
νία, ώρα και τόπος της αποσφράγισης. 

11. Κατά περίπτωση, απαιτούμενες εγγυήσεις και λοι¬ 
πές ασφάλειες. 

12. Βασικοί όροι χρηματοδότησης και πληρωμής ή/και 
αναφορά των σχετικών κανονιστικών διατάξεων. 

13. Κατά περίπτωση, νομικός τύπος τον οποίον θα πρέ¬ 
πει να περιβληθεί μία κοινοπραξία προμηθευτών ή παρε- 
χόντων υπηρεσίες, εφόσον της ανατεθεί η σύμβαση. 

14. Ελάχιστοι όροι οικονομικού ή τεχνικού χαρακτήρα 
που πρέπει να πληροί ο προμηθευτής ή ο παρέχων τις 
υπηρεσίες στον οποίον ανατίθεται η σύμβαση. 

15. Χρονικό διάστημα κατά το οποίον ο προσφέρων δε¬ 
σμεύεται από την προσφορά του. 

16. Κριτήρια για την ανάθεση της σύμβασης. Τα κριτή¬ 
ρια, εκτός από εκείνο της χαμηλότερης προσφοράς, ανα- 
φέρονται, εφόσον δεν περιέχονται στη συγγραφή υπο¬ 
χρεώσεων. 

17. Λοιπά πληροφοριακά στοιχεία. 


ΠΑΡΑΡΤΗΜΑ Γ1 

ΔΙΑΔΙΚΑΣΙΑ ΔΙΑΠΡΑΓΜΑΤΕΥΣΗΣ 

Διαπραγματεύσεις με διαγωνιζόμενους προμηθευτές 
γίνονται από το όργανο κατακύρωσης ή από εξουσιοδο¬ 
τημένο από αυτό όργανο ή από την υπηρεσία που διενερ¬ 
γεί το διαγωνισμό, μόνο στις ακόλουθες περιπτώσεις και 
σύμφωνα με εσωτερικές ρυθμίσεις της ΕΤΑΙΡΕΙΑΣ. 

1. Με το μειοδότη ή με τους μειοδότες σε περίπτωση 
ισοτιμίας ή ισοδυναμίας της προσφοράς τους. Σε περί¬ 
πτωση ισοτιμίας ή ισοδυναμίας προσφορών, η ανάθεση 
γίνεται είτε με κατανομή της προμήθειας μεταξύ των ισό¬ 
τιμων ή ισοδύναμων προμηθευτών είτε μετά από κλήρω¬ 
ση, η οποία διενεργείται από την Επιτροπή Αξιολόγησης 
Προσφορών με την παρουσία των ενδιαφερομένων προ¬ 
μηθευτών εφόσον το επιθυμούν. 

2. Με τους άλλους διαγωνιζόμενους, κατά τη σειρά μει¬ 
οδοσίας, μόνο αν ο μειοδότης ανακαλέσει την προσφορά 
του ή αρνηθείτην εκπλήρωση των υποχρεώσεώντου. 

3. Με τους διαγωνιζόμενους αν τούτο επιβάλλεται από 
ειδικούς και τεκμηριωμένους λόγους, όπως ενδεικτικά 
και πάντως όχι περιοριστικά, είναι: 

1. Εξυπηρέτηση των γενικότερων συμφερόντων της 

2. Η ύπαρξη συνθηκών στην αγορά, που τείνουν να οδη¬ 
γήσουν σε μονοπωλιακή διάρθρωσή της 

4. Μετά την κατακύρωση διαγωνισμού και εφόσον για 
οποιοδήποτε λόγο δεν υπογράφει ή εφόσον καταγγελθεί 
ή λυθεί η σύμβαση με τον επιλεγέντα προμηθευτή, τότε 
μπορεί να γίνονται διαπραγματεύσεις, με εντολή του ορ¬ 
γάνου κατακύρωσης, με άλλους διαγωνιζόμενους, κατά 
σειρά μειοδοσίας και εφόσον ισχύουν ή δέχονται να ισχύ¬ 
ουν οι προσφορές τους. Οι διαπραγματεύσεις αυτές μπο¬ 
ρούν να διεξαχθούν εφόσον συνεχίζουν να υφίστανται οι 
συνθήκες που εξυπηρετεί ο διαγωνισμός και το επιβάλλει 
το συμφέρον της ΕΤΑΙΡΕΙΑΣ και πάντως όχι πέραν ενός 
ευλόγου διαστήματος από την ημέρα που έπρεπε να υπο¬ 
γράφει η σύμβαση ή από την ημέρα της καταγγελίας ή λύ¬ 
σης αυτής. 


5. Σε όλες τις ανωτέρω περιπτώσεις οι διαπραγματεύ¬ 
σεις δεν αποβλέπουν στη δημιουργία διακρίσεων μεταξύ 
των διαγωνιζόμενων ή νόθευση του ανταγωνισμού. 


ΠΑΡΑΡΤΗΜΑ Γ2 

ΔΙΑΔΙΚΑΣΙΑ ΔΙΑΠΡΑΓΜΑΤΕΥΣΕΩΝ 
ΧΩΡΙΣ ΔΗΜΟΣΙΕΥΣΗ ΠΡΟΚΗΡΥΞΗΣ 

1. Η διαδικασία σύναψης συμβάσεων προμηθειών με 
διαπραγματεύσεις, με ένα ή περισσότερους προμηθευ¬ 
τές, χωρίς δημοσίευση προκήρυξης αποτελεί εξαιρετική 
διαδικασία και δύναται να εφαρμοστεί στις ακόλουθες πε¬ 
ριπτώσεις: 

α. Αν και έγινε διαγωνισμός, δεν υποβλήθηκε καμία προ¬ 
σφορά ή όλες οι προσφορές που υποβλήθηκαν, κρίθηκαν 
τεχνικά «μη αποδεκτές» ή ασύμφορες. Βασική προϋπό¬ 
θεση είναι ότι οι βασικοί όροι της διακήρυξης δεν μετα¬ 
βάλλονται ουσιωδώς. 

β. Για υλικά και παροχές υπηρεσιών από εξειδικευμέ- 
νους Οίκους / Συμβούλους που κατασκευάζονται ή διατί¬ 
θενται ή παρέχονται κατά αποκλειστικότητα ή έχουν ιδιά- 
ζουσα καταλληλότητα ή που για λόγους τεχνικούς ή καλ¬ 
λιτεχνικούς κατασκευάζονται ή διατίθενται μόνο από 
ορισμένο προμηθευτή, και λόγους ομοιομορφίας με ήδη 
υπάρχοντα υλικά. 

γ. Για υλικά που κατασκευάζονται ή προορίζονται απο¬ 
κλειστικά για σκοπούς ερευνών, πειραμάτων, πρότυπης 
εφαρμογής ή για δοκιμαστική χρήση. 

δ. Γ ια υλικά για τα οποία η αλλαγή της πηγής προμήθειας 
θα υποχρέωνε τη ΔΕΠΑ να προμηθευτεί υλικά με διαφορε¬ 
τικά χαρακτηριστικά, που θα ήταν μη συμβατά με τα υπάρ¬ 
χοντα ή θα προκαλούσαν δυσανάλογες τεχνικές δυσχέρει¬ 
ες στη λειτουργία και συντήρηση των εγκαταστάσεών της. 

ε. Γ ια υλικά που έχουν χρηματιστηριακή τιμή ή που η νο¬ 
μοθεσία αποκλείει τη διενέργεια διαγωνισμού ή που η 
προμήθεια τους χαρακτηρίζεται απόρρητη ή σχετίζεται 
με ουσιώδη συμφέροντα ασφαλείας του Κράτους. 

στ. Σε περιπτώσεις επείγουσας ανάγκης οφειλόμενης 
σε απρόβλεπτες καταστάσεις ή σε περιπτώσεις έκτακτης 
κατεπείγουσας ανάγκης, κατά τις οποίες η έλλειψη υλι¬ 
κών, εφοδίων ή εξοπλισμών είναι δυνατόν να προκαλέσει 
ατυχήματα ή καταστροφές ή σημαντικές ζημίες ή ασύμ¬ 
φορη ακινητοποίηση των εγκαταστάσεων της ΕΤΑΙΡΕΙΑΣ 
και δεν υφίστανται χρονικά περιθώρια για την διενέργεια 
ανοικτού ή κλειστού διαγωνισμού. 


ΠΑΡΑΡΤΗΜΑ Δ 

ΣΤΟΙΧΕΙΑ ΠΟΥ ΘΑ ΠΕΡΙΕΧΟΝΤΑΙ ΣΤΗΝ ΑΝΑΚΟΙΝΩΣΗ 
ΓΙΑ ΤΗΝ ΚΑΤΑΡΤΙΣΗ ΠΙΝΑΚΩΝ ΠΡΟΜΗΘΕΥΤΩΝ 

1. Επωνυμία, διεύθυνση, τηλεγραφική διεύθυνση, αριθ¬ 
μοί τηλεφώνου, τηλετύπου και ίαχτης ΕΤΑΙΡΕΙΑΣ 

2. Σκοπός της κατάρτισης των πινάκων προμηθευτών 
(περιγραφή των προϊόντων ή των υπηρεσιών που θα απο¬ 
τελόσουν αντικείμενο προμηθειών μέσω του πίνακα). 

3. Όροι που θα πρέπει να πληρούν οι προμηθευτές για 
την ένταξή τους στον πίνακα προμηθευτών και μέθοδοι 
σύμφωνα με τις οποίες θα ελεγχθεί η τήρηση των προϋ¬ 
ποθέσεων αυτών. 

4. Χρονικό διάστημα για το οποίο ισχύουν οι πίνακες 
προμηθευτών και διατυπώσεις για την ανανέωσή τους. 

5. Ενδεχομένως άλλα στοιχεία. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ Ε 
ΠΙΝΑΚΕΣ 


ΠΙΝΑΚΑΣ 1 


ΣΚΟΠΙΜΟΤΗΤΑ ΠΡΟΜΗΘΕΙΑΣ ΚΑΙ ΔΙΑΔΙΚΑΣΙΑ ΔΙΑΓΩΝΙΣΜΟΥ 

ΚΛΙΜΑΚΙΑ 

ΔΑΠΑΝΩΝ 

ΠΟΣΑ ΣΕ 
ΕΥΡΩ 

ΕΓΚΡΙΣΗ 

1 

0 - 500 

Αρμόδιος Δ/ντής 

2 

501-20.000 

Αρμόδιος Διευθυντής και Διευθυντής Προμηθειών 

3 

20.001- 

200.000 

Αρμόδιος Γενικός Διευθυντής και Γενικός Δ/ντής Διοικητικών Υπηρεσιών 

4 

200.001- 

400.000 

Δ/νων Σύμβουλος 

5 

400.001- 

1.000.000 

Διευθύνων Σύμβουλος 

6 

1.000.001 και 
άνω 

Διοικητικό Συμβούλιο 


ΠΙΝΑΚΑΣ 2α 


ΑΠΟΣΦΡΑΓΙΣΗ ΠΡΟΣΦΟΡΩΝ 

ΚΛΙΜΑΚΙΑ 

ΔΑΠΑΝΩΝ 

ΠΟΣΑ ΣΕ 
ΕΥΡΩ 

ΕΠΙΤΡΟΠΗ 

ΔΙΑΓΩΝΙΣΜΟΥ 

1 

0-500 


2 

501-20.000 

Επιτροπή οριζόμενη από τον Γενικό Δ/ντή Κλάδου Διοικητικών Υπηρεσιών 

3 

20.001- 

200.000 

Επιτροπή οριζόμενη από τον Γενικό Δ/ντή Κλάδου Διοικητικών Υπηρεσιών 

4 

200.001- 

400.000 

Επιτροπή οριζόμενη από τον Διευθύνοντα Σύμβουλο 

5 

400.001- 

1.000.000 

Επιτροπή οριζόμενη από τον Διευθύνοντα Σύμβουλο 

6 

1.000.001 και 
άνω 

Επιτροπή οριζόμενη από τον Διευθύνοντα Σύμβουλο 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

ΠΙΝΑΚΑΣ 2β 


ΑΞΙΟΛΟΓΗΣΗ ΠΡΟΣΦΟΡΩΝ 

ΚΛΙΜΑΚΙΑ 

ΔΑΠΑΝΩΝ 

ΠΟΣΑ ΣΕ 
ΕΥΡΩ 

ΕΠΙΤΡΟΠΗ 

ΑΞΙΟΛΟΓΗΣΗΣ 

ΕΓΚΡΙΣΗ 

ΑΞΙΟΛΟΓΗΣΗΣ 

1 

0-500 

- 

- 

2 

501-20.000 

Αρμόδιος Προϊστάμενος Προμηθειών, Προϊστάμενος 
Αιτούσης Δ/νσης ή άλλος από την ίδια Δ/νση, Τρίτο 
Μέλος οριζόμενο από τον Δ/ντή Προμηθειών 

Δ/ντής Προμηθειών 
και 

Αρμόδιος Διευθυντής 

3 

20.001- 

200.000 

Δ/ντης Προμηθειών, Αρμόδιος Δ/ντης, Δ/ντής 
οριζόμενος από τον εγκρίνοντα την αίτηση 
(Εισηγητής Δ/ντης Προμηθειών) 

Αρμόδιος Γ ενικός Δ/ντής 
και 

Γ ενικός Δ/ντής 
Διοικητικών Υπηρεσιών 

4 

200.001- 

400.000 

Γεν. Δ/ντης Αρμόδιος Προμηθειών, Αρμόδιος Γεν. 
Δ/ντης, Γεν. Δ/ντης ή άλλος κατόπιν ειδικής 
εξουσιοδότησης. 

Διευθύνων Σύμβουλος 

5 

400.001- 

1.000.000 

Γενικός Δ/ντης Αρμόδιος Προμηθειών, Αρμόδιος 

Γ ενικός Δ/ντης, Τρίτος Γ ενικός Δ/ντης εφόσον έχει 
ορισθεί. 

Διευθύνων Σύμβουλος 

6 

1.000.001 και 
άνω 

Γενικός Δ/ντης Αρμόδιος Προμηθειών, Αρμόδιος 

Γ ενικός Δ/ντης, Τρίτος Γ ενικός Δ/ντης εφόσον έχει 
ορισθεί. 

Διοικητικό Συμβούλιο 


ΠΙΝΑΚΑΣ 3 




ΚΑΤΑΚΥΡΩΣΗ ΔΙΑΓΩΝΙΣΜΟΥ 

ΚΛΙΜΑΚΙΑ 

ΠΟΣΑ ΣΕ 

ΚΑΤΑΚΥΡΩΣΗ 

ΔΑΠΑΝΩΝ 

ΕΥΡΩ 

ΔΙΑΓΩΝΙΣΜΟΥ 

1 

0 - 500 

Αρμόδιος Προϊστάμενος Προμηθειών 

2 

501-20.000 

Δ/ντής Προμηθειών 

3 

20.001- 

200.000 

Αρμόδιος Γ ενικός Δ/ντης 

4 

200.001- 

400.000 

Δ/νων Σύμβουλος 

5 

400.001- 

1.000.000 

Δ/νων Σύμβουλος 

6 

1.000.001 και 
άνω 

Διοικητικό Συμβούλιο 


Σε περιπτώσεις αναθέσεων σύμφωνα με την διαδικασία διαπραγματεύσεων χωρίς δημοσίευση 
προκήρυξης (Αρθρο 3 § 4 & Παράρτημα Γ2) η έγκριση κατακύρωσης δίδεται από το όργανο που 
εγκρίνει προμήθεια κατηγορίας του αμέσως επομένου κλιμακίου, εκτός των κλιμακίων 4 & 5 που η 
έγκριση δίδεται από το Διοικητικό Συμβούλιο της Εταιρίας. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΙΝΑΚΑΣ 4 


ΑΝΑΘΕΣΗ ΠΑΡΑΓΓΕΛΙΑΣ-ΥΠΟΓΡΑΦΗ ΣΥΜΒΑΣΗΣ 

ΚΛΙΜΑΚΙΑ 

ΔΑΠΑΝΩΝ 

ΠΟΣΑ ΣΕ 
ΕΥΡΩ 

ΑΝΑΘΕΣΗ ΠΑΡΑΓΓΕΛΙΑΣ - ΥΠΟΓΡΑΦΗ ΣΥΜΒΑΣΗΣ 

1 

0-500 

Αρμόδιος Προϊστάμενος Προμηθειών 

2 

501-20.000 

Δ/ντής Προμηθειών 

3 

20.001- 

200.000 

Γενικός Δ/ντης Διοικητικών Υπηρεσιών 

4 

201.000- 

400.000 

Γεν. Δ/ντης Διοικητικών Υπηρεσιών 

5 

400.001- 

1.000.000 

Δ/νων Σύμβουλος 

6 

1.000.001 και 
άνω 

Δ/νων Σύμβουλος (εξουσιοδότηση) 


Τις Συμβάσεις υπογράφουν οι κατακυρούντες τον Διαγωνισμό ή ως άλλως ορίζεται κατά περίπτωση 


ΜΕΡΟΣ Δ' 

1. Από την δημοσίευση στην Εφημερίδα της Κυβερνή- 
σεως της Απόφασης του Υπουργού Ανάπτυξης για την 
έγκριση του παρόντος Κανονισμού Προμηθειών της ΔΕ- 
ΠΑ Α.Ε. στο ΦΕΚ παύει να ισχύει η απόφαση του Υπουρ¬ 
γού Ανάπτυξης του προηγούμενου Κανονισμού Προμη¬ 
θειών της ΔΕΠΑ Α.Ε. Δ1/Γ/6479/25.4.02που δημοσιεύθη- 


κε στην Εφημερίδα της Κυβερνήσεως ΦΕΚ 589/τ.Β'/ 
15.5.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2003 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ (3Π * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίΐρ: νννννν.θΐ.9 γ - β-ΓΠ3ϊΙ: \λ/θ6ιτι351θγ @ θΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηίθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

ΘΙΙΓΟ 

ΘΙΙΙΌ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθγπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































